
P entru 


Pas criticii muzicale ca un factor 
de orientare și stimulare a creației este de o 
actualitate arzătoare. Criticii noştri se tem a 
nu jigni pe compozitori şi manifestă o timi- 
ditate care ne pune uneori pe gînduri. Ce să 
credem? Este creația noastră atît de desăvîr- 
şită încît nu e cazul să i se găsească nici 
cel mai mic cusur? Este ea atît de dezas- 
truoasă încît ne-ar speria adevărul? Există 
sau nu probleme de dezvoltare în muzica 
noastră ? Avem sau nu o linie, o direcție care 
înmănunchează eforturile noastre ? Este justă 
această direcție, este ea capabilă să asigure 
dezvoltarea individualităţii creatoare, fără pe- 
ricolul lunecării în spontaneitate şi anarhie? 
Este ea capabilă să asigure legătura cu ma- 
sele iubitorilor de muzică? Care sînt temeiu- 
rile social-politice ale orientării noastre ? Care 
sînt perspectivele dezvoltării creaţiei şi cri- 
licii noastre muzicale ? 

Doresc să-mi spun părerea asupra acestor 
chestiuni la ordinea zilei şi încep cu creaţia. 

Creaţia compozitorilor din patria noastră, 
fie ei tineri ori vîrstnici, fie de formaţie aca- 
demică, fie că au lăsat cu mult în urmă reţe- 
tele de școală, se dezvoltă sub ochii noştri 
într-un ritm  nemaiîntilnit pînă în prezent. 
Apar permanent lucrări ce au toate premisele 
să rămînă înscrise cu cinste în istoria acestei 
etape de dezvoltare frămîntată, zbuciumată 
chiar, dar plină de perspective. 

Revoluţia culturală, urmare a eliberării ţării 
noastre şi a procesului de construire a socia- 
lismului, a răscolit talentele și energiile. Poate 
că nu este încă momentul limpezirilor, dar 
hotărît lucru este momentul abordării multi- 
laterale a unor noi probleme în creaţie. Pentru 
a nu fărimiţa aceste eforturi, pentru a pune 
energiile creatoare pe un drum sănătos, pen- 
tru a ţine trează conștiința misiunii sociale 
și patriotice a creatorului, ne-am unit cu ani 
în urmă într-o organizație obştească de tip 
nou. Această organizaţie, condusă după prin- 
cipiile centralismului democratic, cu o condu- 
cere aleasă din sînul membrilor ei, cu rami- 
ficaţii în toată ţara; Uniunea Compozitorilor 
şi Muzicologilor din R.P.R. se bucură din par- 


Alfred Mendelsohn 


szcretar al Uniunii Compozitorilor 


O CRITICĂ MUZICALĂ REALISTĂ 


tea forurilor de partid şi de stat de sprijin 
şi încredere. Acest organism se întemeiază 
pe poziţiile cîştigate de clasa muncitoare şi de 
partidul ei de avangardă şi urmărește țeluri 
precise înscrise în statutul ei. 

Poziţia fundamentală a Uniunii noastre de- 
rivă din respectul față de realizările unor 
maeștri ai generațiilor anterioare, din convin- 
gerea că linia ascendentă a creaţiei muzicale 
în R.P.R. este condiționată de înflorirea regi- 
mului de democraţie populară în patria noas- 
tră, că prin muzica noastră trebuie să răsune 
puternic în ţară și în lume mesajul patriotis- 
mului socialist, ca o contribuție a culturii romî- 
neşti la întărirea prieteniei între popoare. 

Dar totodată sîntem conștienți că toate 
idealurile noastre ar rămîne în stadiul bunelor 
intenţii, dacă -nu am acorda o atenţie deo- 
sebită şi susținută curentelor ce se manifestă 
concret în viaţa noastră muzicală, problemelor 
de estetică ce se ivesc la fiecare pas, prin fie- 
care lucrare, în discuţii și în presă. 

O preocupare care de ani de zile îşi face 
loc cu tot mai multă forţă şi cu rezultate din 
ce în ce mai îmbucurătoare, este aceea a con- 
centrării tuturor forţelor  areatoare muzicale, 
avînd ca platformă ideea întăririi „şcolii na- 
tionale de compoziţie“, avînd ca scop susţi- 
nerea unei creaţii contemporane realiste, ba- 
zate pe cele mai înaintate tradiţii muzicale 
ale poporului nostru, dezvoltîndu-te şi lărgin- 
du-le în condiţiile vieţii noi în R.P.R. 

Pornind de aci, nu ne poate fi indiferent 
dacă compozitorii noştri şi critica muzicală 
se risipesc în imitații sterile sau se ploconesc 
în faţa unor estetici fără legătură cu drumul 
creației noastre, chiar dacă realizările respec- 
tive sînt remarcabile în sine. 

Astfel se pune uneori în critica noastră (mai 
discret) şi în discuţii (mai fățiș) problema teh- 
nicii muzicale înaintate a unor muzicieni din 
alte ţări, în opoziţie cu o pretinsă „înapoiere“ 
la noi. 

Trebuie să spunem că asemenea „aprecieri“ 
sînt poate valabile într-un caz sau altul, dar 
că ele sînt cu totul deplasate cînd este vorba 
de ansamblul creaţiei contemporane romîneşti. 


3 


Ele izvorăsc tocmai din necunoaşterea sau din 
nerecunoaşterea căilor specifice de dezvoltare 
ale muzicii noastre, ale proceselor ei de creş- 
tere, care presupun făurirea unei tehnici mu- 
zicale noi, adecvate materialului expresiv, di- 
ferit prin structură şi o sumedenie de însuşiri 
particulare, de materialul melodic, ritmic şi de 
tradițiile altor popoare. In esență, această 
concepţie rupe forma de fond, deoarece formele 
specifice își au obiîrşia într-o istorie specifică. 
Dacă, de pildă, anumite trăsături modale, cu 
tehnica armonico-polifonică ce derivă din ele, 
apar în muzica occidentală adesea ca reziduuri 
arhaice, gregoriene, şi capătă uneori o impor- 
tanță periferică, în muzica noastră modurile 
ocupă un loc central şi devin astfel punctul 
de plecare pentru o concepție armonică, al 
cărui model l-am căuta zadarnic în altă parte. 
Mulţi ne invidiază pentru bogăţia şi caracterul 
direct, viu, nealterat al melosului popular mo- 


dal păstrat pe meleagurile noastre. Este un. 


adevăr faptul că ne aflăm în etapa plină de 
bucurie creatoare, cînd întreaga noastră forță 
de investigaţie găsește în față nesfîrşita şi 
inepuizabila bogăție a unei expresivităţi încă 
neexplorate sau încă puţin explorate. 

În această privință drumul străbătut de 
George Enescu constituie pentru noi un în- 
demn, să-l urmăm şi să-l deschidem mai de- 
parte pentru urmaşii noştri. 

În felul acesta şi în situaţia aceasta nu sînt 
neapărat necesare şi nu contribuie prea mult 
la dezvoltarea muzicii noastre teorii abstracte, 
cu caracter general, în domeniul esteticii. (Prin 
teorii abstracte înțelegem speculaţiile fără le- 
gătură cu creaţia, nesfirşite variaţiuni pe teme 
bucherești copiate din cărți prost digerate, 
şi debitate cu aere solemne.) 

Latura principială a problemei „teorie-prac- 
tică“ stă — după părerea mea — în altă parte. 
Tezele fundamentale ale esteticii marxiste îşi 
au izvorul în viață, în interpretarea mate- 
rialist-diatectică a procesului de creaţie şi de 
contemplaţie artistică; acest proces, deşi se 
desfăşoară permanent, capătă o dată cu con- 
tinua schimbare a condiţiilor în cadrul cărora 
se manifestă, înţelesuri şi perspective mereu 
noi. De aceea orice oprire pe o poziţie „justă“ 
într-o anumită împrejurare, poate deveni o 
frînă în dezvoltare cînd este perpetuată, stan- 
dardizată, aplicată fără discernămînt, în altă 
împrejurare. Este tocmai ceea ce s-a întîmplai 
cu interpretarea bucherească a rezoluţiei sovie- 
tice din 1948. Pe de altă parte, există în primul 
rînd în estetica științifică poziţii de fond ina- 
lienabile, neatinse de împrejurări, ca de. pildă 
caracterul mijlocit al gîndirii artistice, dez- 
văluirea esenței lumii reale prin mijlocirea 
unor imagini concret sensoriale, „exactitatea 
redării caracterelor tipice în împrejurări tipice“ 
(Fr. Engels) şi altele. 

A te strădui să dai viață acestor teze în 
cercetări critice asupra muzicii şi chiar a greşi 
în strădania sinceră de a contribui la lămu- 
rirea problemelor muzicii aplicîndu-le, nu ta- 


4 


seamnă a fi „dogmatic“. Totul este să pof- 
nești de la faptul de viaţă, de la realitate şi 
sprijinindu-te pe adevăruri fundamentale să 
descoperi elemente noi de apreciere. Asemenea 
elemente noi se oferă criticului cu fiecare lu- 
crare, cu fiecare melodie, cu fiecare structură 
nouă. Cu alte cuvinte avem nevoie de o cri- 
tică creatoare. 

Dacă nu cedează tendinței comode de a ca- 
taloga, de a „forța analogii“ (nu mai vor- 
besc de nenorocita meteahnă de a folosi un 
vocabular răsuflat şi pretenţios), criticul va 
reuși cu siguranță să demonstreze în chip 
original ceea ce este unic şi original în crea- 
ție, chiar și dincolo de aportul „conştient“ al 
creatorului. Or, această demonstraţie are fără 
îndoială un caracter stimulator. 


Din nefericire se confundă uneori lupta (ne- 
cesară) împotriva dogmatismului şi a schema- 
tismului în creații şi critică cu negarea (dacă 
nu în vorbă dar în fapt) a oricăror principii 
(în primul rînd a principiilor esteticii ştiinţi-: 
fice) ca bază de apreciere. Astfel se alunecă 
uşor fie în obiectivism („chestiune de gust“) 
fie în «extremele negativismului sau apologe- 
ticei plate și penibile, fie, şi mai rău, într-o 
pălăvrăgeală despre „paşi înainte“, „paşi îna- 
poi“, „pe de o parte — pe de altă parte“, din 
care nici cititorul, nici compozitorul nu în- 
teleg nimic. 

Un alt aspect este acela al „criticii'“-proces- 
verbal, al constatării seci, un fel de prelungire, 
a programului de sală. 

Intîlnim şi varianta tehnicistă, în care de 
obicei o trăsătură secundară (cum ar fi de 
pildă un detaliu modal, o soluţie armonică sau 
polifonică, un pasaj orchestral) este ruptă din 
ansamblu, amplificată la culme, umbrind şi 
acoperind problematica reală a lucrării dis- 
cutate. 


Două lucruri sînt — credem — de cea mai: 
mare importanță cînd „criticăm“. O atitudine 
însuilețită, caldă — aș spune (cu iertare) 
neprofesională faţă de creaţia contemporană, 
adică față de creaţia încă neconsacrată — ne- 
intrată în conștiința socială, neremorcată de 
obiecții şi osanale (dozate ca în cartea de 
bucate). Aş numi această atitudine... roman- 
tică (în sensul cel mai constructiv cu putinţă), 
de pionierat... Apoi, şi aci cred că e rădăcina, 
cinstea și prestigiul criticului, o informaţie te- 
meinică şi în acelaşi timp — ad rem. Temei- 
nică prin aceea că se caută locul lucrării în 
ansamblul creației contemporane, aportul ei la 
consolidarea și dezvoltarea culturii muzicale în 
cadrele ei determinate istoriceşte. Ad rem prin 
cunoașterea și urmărirea drumului creatorului 
respectiv, condiţiilor sale specifice de forma- 
ție, creştere, evoluție lentă sau rapidă (fără ca 
aceste mențiuni să ducă la scăderea exigen- 
telor artistice) și, desigur, problematica par- 
ticulară a /ucrării în cadrul genului respectiv. 
De aceea, consider că principalai sarcină a teo- 
reticienilor şi criticilor noștri este pentru în- 
ceput să adune şi să confrunte un vast ma- 


terial informativ, să compare creaţia profesio- 
nală cu creația populară, să dezvăluie poten- 
tele expresive ale acestora. Această muncă nu 
va putea fi științifică dacă nu porneşte de la 
o concepţie materialist-dialectică, dacă nu are 
o finalitate politic-educativă, dacă se depăr- 
tează de viaţă. Aceasta poate fi şi „baza obiec- 
tivă“ (despre care vorbește într-un -loc muzi- 
cologul sovietic Kremlev) !, raportată la si- 
tuația concretă de la noi. 

Prin urmare, critica şi muzicologia care în- 
teleg să sprijine în general creația şi în spe- 
cial curentul pe care-l numim „școala națio- 
nală de compoziţie“, și care pune multiple şi 
noi probleme de formă și nu mai puţine de 
conţinut, trebuie să pornească de la fenomenul 
practic de viaţă spre a ajunge la concluzii 
teoretice şi nu vice-versa. (Subliniez în treacăt 
că nu putem, în studiul nostru, să facem o 
deosebire tăioasă între critică și muzicologie : 
ambele se întrepătrund). 


S-a pus şi se pune la noi în felurite chipuri 
problema corelaţiei care există şi, după pă- 
rerea noastră, nu poate să nu «existe, între 
metoda realismului socialist în creaţie şi cri- 
tică muzicală și curentul pe care-l numim 
„școala naţională de compoziţie“. 

Nu este menirea acestor rînduri să epuizeze 
problema, ci doar să rezume rezultatele unor 
discuţii îndelungate în materie. 

Astfel s-a lămurit pe deplin faptul că prin 
„școală naţională“ nu se înţelege doar „forma 
națională“ sau o preponderență a folclorismu- 
lui în creaţia cultă. De asemenea s-a încercat 
a se demonstra prin documente ale Uniunii 
noastre (Plenara lărgită a Comitetului din 15 
martie 1956) precum și prin diferite articole 
în revista „Muzica“ și în periodicul „Contem- 
poranul“, caracterul politic progresist (în tre- 
cut) şi socialist în prezent al ideii „școlii 
naţionale“ de compoziţie. Acest lucru nu este 
numai un simplu deziderat, ci este manifes- 
tarea obiectivă a transformărilor în conştiinţa 
creatorilor, urmare a transformărilor structu- 
rale în patria noastră. Astfel, orientarea crea- 
torilor spre dezvăluirea și dezvoltarea în mu- 
zica cultă a valorilor sensibile din creaţia 
populară, se identifică?) cu năzuinţele social- 
politice ale colectivităţii romîneşti în plin pro- 
ces de construcție socialistă, transpunîndu-le 
pe plan artistic în cadrul revoluţiei culturale. 
Însăși această creaţie populară, păstrînd anu- 
mite însuşiri naționale-caracteristice, se modi- 
fică sub influenţa pătrunderii din ce în ce mai 
adînc în masă a ideilor şi obiceiurilor noi, a 
chemărilor partidului, a afirmării şi confirmării 


1) Vezi în „Probleme de muzică“, nr. 6/1956, „Sarcina prin- 
cipală a criticii rămîne descoperirea conținutului obiectiv al 
operii, adică a raportului ei cu realitatea, cu felul cum percep 
realitatea contemporanii. Fireşte că discuțiile serioase sînt po- 
sibile şi necesare şi în cazurile cînd criticul se apropie de lä- 
murirea conținutului obiectiv al artei”. 

2) Acest proces de identificare se desfăşoară în chip necesar 
însă nu fără greutăţi; menirea criticii este între altele să 
sprijine acest proces. 


caracterului constructiv al alianței clasei mun: 
citoare cu țărănimea muncitoare, a tipurilor 
noi de relaţii economice. 


Iată cum problemele de conținut se leagă 
practic de formele sensibile manifestate în crea- 
ţia muzicală. Pentru ca acest fenomen obiectiv 
să devină impuls spre o creaţie militantă rea- 
list-socialistă, se depun «eforturi de către este- 
ticieni şi creatori spre a lămuri în mod mai 
convingător decît s-a făcut în trecut, elemen- 
tele esteticii științifice marzxist-leniniste, ra- 
portate la specificul muzicii. Trebuie să luăm 
pildă în această privință de la modestia unor 
muzicologi sovietici de frunte recunoscînd — 
la rîndul nostru — că „criteriile realismului 
şi formalismului în muzică snt încă foarte 
slab elaborate de estetica noastră“ (Kremlev). 


Cu toate acestea nu se poate spune că ase- 
menea criterii nu există. Revenind, trebuie să 
subliniem valoarea documentului din 1948 al 
C.C. al P.C.U.S., referitor la problemele mu- 
zicii; el a avut darul să frîneze o evoluție 
dăunătoare în direcția înstrăinării compozito- 
rilor de fondul de aur al muzicii populare, de 
melodie ca principal miiloc de expresie, şi de 
răspunderea lor față de variatele pături de 
ascultători. În același timp acest document a 
deschis drumul unei evoluţii a gîndirii muzi- 
cale, a energiei creatoare a unor compozitori 
ce se simțeau în trecut stînjeniți de liberalis- 
mul cosmopolit la modă între cele două răz- 
boaie. | 

Am urmărit apoi discuţiile în jurul artico- 
lelor stimaţilor noştri prieteni Aram Hacia- 
turian şi Dmitri Șostacovici, şi mărturisim că 
aceste articole au avut o mare putere de con- 
vingere, atît prin sinceritatea lor cît şi prin 
prestigiul ce le conferă importanța creației 
acestor maeștri. 

Simfoniile a X-a de Şostacovici şi a II-a 
de Haciaturian, prima în interpretarea lui C. 
Silvestri, a doua sub bagheta lui G. Georgescu, 
echivalează cu tratate de estetică. mai fine, mai 
reale, mai pregnante, mai zguduitoare şi mai 
ales mai convingătoare dect un noian de 
teorii. Audierea cîntecelor lui Sviridov pe ver- 
suri de Burns, a lucrărilor corale și de cameră 
din ultimul timp ale lui D. Șostacovici, au fost 
de asemenea edificatoare pentru nivelul şi 
orientarea muzicii realiste sovietice, iar aten- 
ţia acordată de teoreticienii sovietici formulă- 
rilor, fenomenelor concrete, problematicii este- 
licii ştiintifice în specificul muzical, dau de 
gîndit criticilor și muzicologilor noştri. 

Hotărîrea plenarei lărgite a Uniunii Compo- 
zilorilor din R.P.R. din martie 1952 ne apare 
astăzi, în lumina dezvoltării ulterioare a crea- 
ției şi muzicologiei, ca un document de o va- 
loare inegală. Este o realitate că lucrări con- 
damnate categoric drept „formaliste“ (în toate 
„variațiile“ sale) cum sînt dansurile lui Th. 
Rogalski, lied-uri ale lui Mihail Jora şi alte 
compoziţii, și-au afirmat de mult viabilitatea. 
Cel mai supărător însă este faptul că asemenea 

verdicte au fost pronunțate „în numele“ este- 
licii realiste (dîndu-se acele lucrări ca exem- 
ple ale negării realismului în muzică). Este 
limpede că nu în felul acesta se poate sus- 
ține valoarea principală a esteticii științifice, 
cu toate bunele intenţii ale autorilor şi semna- 
tarilor rezoluţiei. Este de asemenea limpede 
că astfel de „lovituri în gol“ nu afectează 
întru nimic justețea, valabilitatea tezelor fun- 


damentale ale esteticii marxist-leniniste ca şi 


hotărîrea noastră de a perfecționa metodele 
de investigare bazate pe acestea. 

Am fi de asemenea nedrepţi dacă am nega 
orice valoare documentului Plenarei lărgite din 
martie 1952 a Uniunii noastre. Cu toată în- 
gustimea şi caracterul improvizat al aprecie- 
rilor negative, acest document conține argu- 
mente teoretice dezvoltabile. Principalul este 
însă ca activitatea critică să fie călăuzită de 


grijă și respect faţă de eforturile cinstite ale 
compozitorului (ceea ce nu înseamnă nicide- 
cum lipsă de principialitate sau dulcegărie), 
să pornească de la opera de artă și nu de la 
preconcepte, să vehiculeze aprecieri diferenţiate 
asupra unor fenomene diferenţiate (să fie o 
critică realistă), să se înalțe deasupra pasiu- 
nilor personale, să reflecte cu tărie o convin- 
gere formată, fără a se înţepeni în intransi- 
gență retrogradă (de obicei îngustă, brutală, 
fără simţul perspectivei). 

Printr-o critică realistă stimulatoare, con- 
structivă şi competentă se deschid căi noi şi 
luminoase creației și muzicologiei, se uşurează 
ascensiunea talentelor creatoare, se întăreşte 
simțul răspunderii și se adînceşte contribuţia 
noastră la cultura socialistă a patriei noastre 
scumpe. 


PROBLEME 
ŞI DISCUŢII 


IN SISTEMUL 


AÅ ele creațiunii muzicale se petrec — dia- 
tonic, modal și tonal — pe „unda“ sonoră san, 
în domeniile armonic și contrapunctistic, care 
implică şi ele principiul tonal, — pe uncom- 
plex simultan de „unde“ sonore, tot astfel 
după cum pe „unda“ timpului și pe „linia“ 
spaţiului se înscriu actele vieţii omeneşti și 
cosmice. 

Dar ce-i această „undă“ sonoră ? 

După cum „unda“ timpului este un şir ne- 
determinat de infime părticele de timp; şi 
după cum „linia“ spațiului este un șir nedeter- 
minat de infime părticele de spaţiu, tot astfel 
şi „unda“ sonoră este un șir nedeterminat de 
„sunete“ la infime . distanțe unele de altele. 

Și actele vieţii divid într-un mod infinit de 
divers atît „linia“ spaţiului cît şi „unda“ tim- 
pului; tot astfel și actele creației muzicale 
divid într-un mod infinit de divers „unda“ 
sonoră. 

Insă atît actele vieţii cît şi acelea ale crea- 
ției muzicale, pentru a fi vii şi durabile, ca 
şi just şi luminos apreciate de facultatea înțe- 
legerii noastre, trebuie să răspundă unui co- 
mandament estetic şi etic. După care „po- 
runci“ ? Evident după acelea întemeiate pe un 
„sistem“ perfect în puritatea, unitatea şi de- 
plinătatea conținutului lui; perfect în orînduirea 
lui. Infinit de diversele divizări ale liniei spa- 
țiului și ale undei sonore şi a timpului de către 
actele, fie ale creaţiei muzicale, fie ale vieţii, au 
deci a fi confruntate cu cîte un respectiv sistem 
de divizare a liniei spaţiului, a undei timpului, 
a undei sonore, pe care să-și sprijine rațiunea şi 
inteligibilitatea. 

Unitatea sistemului de divizare a undei tim- 
pului este „secunda“ ; a liniei spațiului, metrul 
— cu infinita lor serie de multipli și submul- 
tipli. Dar care este unitatea de divizare siste- 
matică a undei sonore? Să fie oare, după cum 
atît de lesne ne-ar putea trece prin minte, 
tonul? jumătatea de ton? sfertul de ton? op- 
timea de ton ?... Care din ele? Ori, poate, 
nici una din ele? Și atunci, care alta ar putea 
să fie? Să cercetăm. 


În serioasă încurcătură, faţă de mulţimea 
sistemelor sonore preconizate și, judecînd după 
continuul  neastîmpăr al lumii muzicale în 
mereu nouă și nouă căutare, niciodată capa- 
bilă să aducă o definitivă satisfacție, ne pun 
datele, certe totuşi, ale fizicii şi matematicii, 
date pe care, deci, în ciuda neastîmpărului 
nostru instinctiv, mu am fi îndreptăţiţi a le 
respinge, şi după care unda sonoră e divizată 

curajosul preconizator al unui nou „paraj“ 
sonor 


în octave şi octava în 53 de come. Ar urma, 
deci, ca foarte logic, s-o curmăm brutal cu 
isteria năucă şi zădăritoare a noilor căutări, 
pe acest teren. Totuşi, analiza stăruitoare a 
tuturor acestor intempestive aporturi, prin de- 
jiniție arbitrare şi neştiinţilice, duce la con- 
cluzii nu lipsite de plăcute surprize şi de fo- 
loase chiar. Atîta numai doar că, în cercetarea . 
valabilităţii oricărei metode subiective de divi- 
zare a undei sonore, nu vom putea ignora acele 
date ale fizicii şi matematicii, de care am vor- 
bit mai sus, suverane în darea sentinței de 
neavenire a tuturor celorlalte metode, dar care 
ne procură și posibilitatea determinării gra- 
dului de gravitate a anomaliilor acestora, jus- 
tificarea excluderii principiale din însăşi no- 
țiunea de sistem și de ştiinţă deci. 

De unde provin aceste anomalii ? 

Din împrejurarea că divizarea, riguroasă, 
a octavei, în nici mai mult nici mai puţin de 
53 de come, implică altă divizare a acestei 
octave în cinci tonuri de cîte nouă come şi 
două „semitonuri“ de cîte patru come numai... 
încă o anomalie, care este un indiciu că însăşi 
divizarea strict „științifică“ a undei sonore 
conţine un viciu, fie și de formă numai; şi că 
nu-i decît... aparentă; o împrejurare, apoi, care 
face imposibilă o redivizare a octavei în mo- 
durile subiective, arbitrare și neștiinţifice enu- 
merate mai sus, adică prin ton, semiton, sfert 
de ton, optime de ton... 

Intr-adevăr. Divizarea prin ton a distanței 
de octavă: do — re— mi— fa diez — sol 
diez — la diez — si diez, depăşeşte această 
distanță cu o comă, transpozabilă, prin „răs- 
turnare“, în interiorul acestei distanțe şi pro- 
vocînd şi ea în continuarea unei asemenea 
operaţii, ea însăşi dar, finalmente, perfecta di- 
vizare a octavei întregi în exact 53 de come! 
Această metodă sfîrşește deci prin a-şi demon- 
stra absoluta inutilitate, ca făcînd „double 
emploi“. 

În divizarea prin semiton, obținem zece 
semitonuri de cîte patru come jumătate, care 
constituie o anomalie față de celelalte două 
semitonuri, deja existente, de cîte patru come 
numai. 

In divizarea prin sfert de ton, obținem 20 
de sferturi de ton de cîte două come şi un sfert, 
care constituie o anomalie faţă de restul de 

patru sferturi de ton de cîte două come numai, 
obţinute prin divizarea celor două semitonuri 
„diatonice““, deja existente. Tot prin acelaşi 
procedeu şi raționament putem evidenția ano- 
malia ce rezultă din încercarea de a divide dis- 
tanţa octavei după concepţia optimei de ton. 

Ar fi totuşi o posibilitate a divizării octavei 
prin ton, semiton, sfert de ton, optime de ton, 
fără întîmpinarea nici unei anomalii, făcînd 
arbitrar, subiectiv şi neştiinţific, fabula rasa 
de actuala divizare prin come. Dar am obţine 
un sistem de divizări într-o astfel de acută 
contradicție cu sistemul plurimilenar, căruia 
îi sîntem adaptați nu numai prin obişnuinţă 
dar, mai ales, prin matura însăşi; am întîm- 
pina atitea enorme dificultăţi de ordin teoretic 
şi practic şi am fi într-astiel nevoiţi să desfiin- 
țăm întreaga creație muzicală de pînă acum 
şi s-o reluăm de la început, pe noile baze, 
încît cu drept cuvînt ne putem pune între- 
barea: cu ce folos? nu cumva al deschiderii 
porții către inventivitate neînirînată, dementă, 
haotică? și cît merită osteneala? 

Dar repetăm : analizînd în fond fie şi numai 
doar experienţa cu semifonurile „temperate“, 
ajungem la foarte interesante — și palpitante 
chiar, concluzii. 

Enarmonia temperată, cu un fals „acustic“ 
numai doar, de o jumătate comă (ca în cazul 
sol bemol- fa diez, de pildă) sau şi de o 
comă întreagă chiar (ca, de pildă, în cazul 
do-si diez), neputînd fi „încă“ sezisată de gro- 
solănia relativă a constituirii noastre psiho- 
fizice, lasă să se strecoare, fie și numai ilu- 
zoriu deci, nestingherit, curentul funcţional: 
şi sensul muzical, fie şi faţă de subiectivitatea 
noastră măcar, este astfel salvat. Iar împre- 
jurarea se face cu atît mai puţin vătămătoare 
şi deci atît mai propice în cazurile sistemelor 
sfert şi optime de ton, cu cît falsurile acustice, 
hiatusurile pe care trebuie să le sară curentul 
funcțional pentru a ieși din sistemul „„comatic“ 
(chiar supus operației de temperare) şi a răz- 
bate în sistemele de mai sus, devin din ce în 
ce mai reduse. 

Ce rezultă din toate acestea? Că sistemele 
sfert si optime de ton, pentru a fi valabile 
şi viabile, pentru a fi scoase din domeniul 


exclusiv acustic — inert şi mort — şi intro- 
duse în domeniul muzical — fecund şi viu — 
adică „funcţionalizate“. însufleţite, trebuie să 


rămtie şi ele ca şi sistemul nostru temperat 
în dependența sistemului comatic, în „coasta' 
acestuia. Vom vedea cum se face operatia că- 
reia domeniul sfertului — şi trei-sfertului de 
ton — devine nu numai o sursă de înflorire 
diatonică şi modală, dar şi de prelungire a 
terenului armonic şi tonal. 

Dar mai întîi, e util să aruncăm o scurtă 
privire istorică asupra sfertului de ton în cîn- 
tarea indiană antică, în cîntarea bizantină şi 
în cîntarea psaltică. 

Cărți de isteria muzicii ne vorbesc de inter- 
vale melodice de sfert de ton localizate în 
cîntarea indiană antică. Ne lipsesc însă docu- 

mente care să ne facă posibilă fixarea exactă 
a sfertului de ton, indian antic, şi deci veri- 
ficarea lui ca sfert de ton conform unei con- 
cepţii obiective sau fie și subiective, pe unda 
sonoră, precum şi identificarea lui din punct 
de vedere nominal și psihologic. Ni se mai 
vorbește, de asemenea, de intervale mai mici 
de un semiton diatonic, surprinse în cîntarea 
bizantină. Dar documente precizătoare ne lip- 
sesc şi pe acest teren. Totuși, toate aceste 
fenomene intonaţionale se petrec în cadrul sis- 
temului, fie şi considerat numai din punct de 
vedere diatonic şi modal, pitagorician, de şapte 
elemente principale, simple. Acesta e numai 
nucleul sistemului diatonic complet, pe care 
mi-am permis a-l denumi neopifagorician. de 
53 elemente funcționale — cvinte, unităţi de 
divizare reală, absolut perfectă a „undei“ psi- 
hice care, în reprezentarea sonoră, împart apa- 
rent şi deci — aşa cum am şi recunoscut-o 
mai demult, anomalic, octava în 53 de come, 
pe care, la urma urmei, s-ar putea foarte bine 
grefa toate ambițiile de intonări „particulare“. 
Anomalia, dar, apare numai pe terenul sonor 
şi pe cel funcțional, unicul perfect. 


Sfertul de ton intră manifest pe arena 
istoriei muzicii o dată cu crearea sistemului 
psaltic. Acesta se bazează pe divizarea tonului 
în patru sferturi de ton. Dar cum? Cu, sau 
fără „anomalii“ ? adică, încadrîndu-se în seria 
aparentă (do-re-mi-fa-sol-la-si) a celor şapte 
elemente simple pitagoriciene (fa-do-sol-re-la- 
mi-si) sau, nu cumva oare? — cu o generală 
modificare a distanțelor de ton, semiton, sfert 
de ton? după o metodă riguros şi solid ştiin- 
ţifică ? sau numai pe o cale empirică, ne- 
sigură? În acest din urmă caz mai ales, apare 
aproape evident că se pot produce „variațiuni“ 
în determinarea intonaţiei atît a sfertului de 
ton cît și, eventual, a semitonului şi a tonu- 
lui întreg, de la individ la individ, ceea ce 
poate ocaziona numeroase nedumeriri şi con- 
fuzii. Aceasta, fără să negăm că includerea 
ori nu a tonurilor și celor două semitonuri 
diatonice din gama pitagoriciană, posibilitatea 
unor „fixări“, din partea unor spirite subtil 
intuitive și talentate, fixări transmisibile uce- 
nicilor dotați şi ei, la rîndul lor, cu talent și 
subiil spirit intuitiv. S-ar putea deci vorbi de 
existența, probabilă, a vreunei „bune“ tradiţii. 
Noi însă simţim nevoia unei prezentări „ştiin- 
țificeşte“ elaborată, fără portiţa celei mai mici 
anomalii, lipse, impurități, defecţiuni, imper- 
fecţiuni ori, mai cu seamă, contradicții, în con- 
fruntare cu datele naturii şi logicii. Oricum, 
cine a auzit o cîntare psaltică bună, pură, bine 
și pur redată, n-a putut să nu fie desfătat şi 
uimit de efectul „nou“ încercat şi de dificultăţile 
învinse şi magistral susţinute, indiferent de o 
încadrare, perfectă şi anomalică, sau şi de ne- 
încadrare în sistemul pitagorician ori neopitago- 
rician. Pentru spiritele cultivate, toate sistemele 
sînt acceptabile în justa rațiune a afinităţilor şi 
unităţii lor. Ceea ce ele mu pot suferi, pentru 
sine mai ales, e numai separatismul, exclusivis- 


mul, intoleranța, tirania mărginirii, a erorii şi 
nedesăvîrşirii. Ele deci pretind determinarea unci 
scări ierarhice a obiectelor după numărul sau 
gradul defecțiunilor lor, după criteriul perfec- 
țiunii armonice, etice și «estetice, un propriu 
criteriu, pentru ca totul să se producă — și 
ele însele să se comporte, în lumina conştiinţei 
şi sub controlul și paza forței şi a stăpînirii 
de sine, pavăza adevărului față de nedesă- 
vîrşirea şi fatuitatea uzurpătoare. 

Dar nici cu toate pe care le-am considerat 
pînă acum nu am intrat cu un pas măcar în 
substanța însăşi a materiei care ne preocupă 
şi a adevărului la care tindem. 

Să mai întirziem totuşi o clipă asupra ches- 
tiunii dacă sfertul de ton intrat în „sistemul“ 
psaltic — și o dată bine precizat acustic — 
este sau poate fi instaurat organic şi în „cîn- 
tarea“ psaltică, unde să nu aibă un rol diatonic 
și modal numai, de înflorire melodică, ci şi unul 
armonic şi tonal, de îmbogăţire armonică şi de 
înmulțire a căilor de translație tonală, modula- 
toriu deci, mai bine zis „tonulatoriu“? Însă la 
această chestiune vom putea răspunde automat 
după tratarea materiei sfertului și trei-sfertului 
de ton în faza ei actuală. 

Datorită marelui entuziasm, marii credinţi, 
marelui prestigiu, ale distinsului compozitor, 
teoretician şi profesor Alois Haba, din strălu- 
cita capitală a Cehoslovaciei, s-a putut con- 
strui un pian și o orgă în care tonul să fie 
cu o precizie matematică, perfect deci, divizat 
în patru sferturi de ton, desigur, de cîte două 
come și un sfert şi, în consecință cu „ano- 
malia“ celor două semitonuri diatonice divizate 
în cîte două sferturi de ton de cîte două come 
numai (adică, insistăm, cu presupunerea, pe care 
ar fi logic s-o facem, a implicării diviziunilor, 
multimitenar existente, din gama pitagoriciană). 
Și astfel, o primă dificultate ar părea înlătu- 
rată și cu privire la practica sfertului de ton 
psaltic. 

Pentru deplina înțelegere a transfuziei „curen- 
tului“ funcțional — a sevei psihice, deci — din 
domeniul comatic în domeniul sfertului şi trei- 
sfertului de ton, de mare utilitate ni se oferă 
o schemă de felul celei următoare: 

întrucît sistemul prin sfert de ton nu poate 
avea nici o rațiune de a fi decît în raza sis- 
temului neopitagorician, ca teren al sistemului 
funcțional. 

În această schemă se observă reprezentate 
grafic elementele comatice: re triplu diez, 
ja cvadruplu diez şi la triplu diez, pe care le 
putem confrunta cu respectivele din tabloul 
de la pag. 208 a Tratatului meu de Estetică 
muzicală, unde se prezintă, pentru prima oară, 


gama neopitagoriciană completă, cu fiecare 
comă identificată nominal, identificarea lor psi- 
hologică putînd fi dedusă din parcurgerea con- 
ținutului întregului tratat. 

Se mai observă marcate din sistemul sfer- 
tului şi trei-sfertului de ton: fa jumătate diez 
la o distanță de un sfert de comă de re triplu 
diez; la jumătate diez ta o distanţă de un sfert 
de comă de fa cvadruplu diez; do jumătate diez 
la o distanță de un sferti de comă, de la triplu 
diez. Într-o demonstrare mai avansată, ar fi să 
menţionăm și enarmonicele lor depresive veri- 
tabile, la care însă  renunțăm, demonstrația 
noastră neavînd un caracter complet, de spe- 
cialitate ci numai unul de iniţiere principială. 

Astfel, o logică trecere melodică funcţională 
din sistemul comatic în sistemul sfertului de 
ton se poate face deci, în cadrul exemplului 
nostru, de la re triplu diez la enarmonicul său 
temperat fa jumătate diez, de pildă, sau, de la 
fa cvadruplu diez la enarmonicul său temperat 
la jumătate diez; sau de la la triplu diez la 
enarmonicul său temperat do jumătate diez în 
toate cazurile prin sărirea aproape de tot inse- 
zisabilă a unui hiatus acustic de un sfert de 
comă. 

Aşa fiind, trecerea armonică — tonală din 
sistemul comatic în sistemul sfertului de ton 
s-ar face, în cazul nostru, și în deplină — 
aproape — prelungire funcţională, de la acordul 
re triplu diez — fa cvadruplu diez — la triplu 
diez la acordul fa semidiez — la semidiez — 
do semidiez, în felul următor, de pildă: 


Lă 

O modulație, deci — pardon, o fonulație — 
de 23 de cvinte superioare, transmisă printr-o 
enarmonie temperată de un sfert de comă, to- 
nalității fa jumătate diez din regiunea sfertului 
de ton, în care-și poate continua în voie evolu- 
ţia și viața funcțională, complet în cadrul li- 
mitat al noului sistem sonor, dar şi în infini- 
tatea potenţialului funcţional, exact după mo- 
delul evoluţiei şi vieţii funcţionale posibile în 
domeniul  neopitagorician, chiar şi acustic 
temperat. 

Iată, următor, același exemplu, în care însă 
s-au operat enarmoniile temperate de cîte o 
comă, pentru a i se facilita lectura şi deci şi 


1) a) În prima putere (nu acustic, ci funcţional), sens lumină, 
a regiunii neopitagoriciene ; pe prima „scară“ a sistemului; b) 
pe a doua. scară, la distanță „cromatică“ ascendentă de cea 
dintii; c) pe a treia scară, la două distanțe cromatice de 
cea dintîi; d) pe a patra scară, la trei distanţe cromatice de 
cea dintii; e) în regiunea sfert de ton, unde se face intrarea 
cu potenţialul funcţional. de 23 de cvinte superioare, putind fi 
continuat, în această regiune, la infinit, bineînţeles, prin hia- 
tus-urile acustice (temperările) proprii acestei regiuni, 

execuția, nu numai la pianul sfert de ton, dar 
şi la pianul nostru 


2cmate superioare 

şi pentru a se vedea că operaţia transtatorie și 
funcțională de mai sus este practicabilă şi pen- 
tru pianul și orga „sfert de ton“ unde ar fi 
implicate și „temperările“ noastre; exemplu în 
care, ca şi printr-o simplă privire la începutul 
exemplului 1 se poate constata relația Fa-fa 
semidiez, ca o enarmonie acustică extrem de 
brutală, de numai puţin de două come şi un 
siert (cîte o comă la intrarea acordurilor si 
bemol şi do; și sfertul de comă, adăugat la 
intrarea acordului fa semidiez) — dar pe care 
ne-am putea... obişnui să o suportăm! 

Același ţel, dar nu în expansiune, ca mai sus, 
ci în depresiune ; nu în lumină şi bucurie, ci în 
tristețe și umbră, pe enarmonicul depresiv veri- 
tabil al lui fa semidiez, care este... (nu inte- 
resează în ocurență), îl putem ajunge printr-o 
parcurgere funcțională de 53—23=30 de cvinte 
inferioare. Însă, în loc să mergem pînă la si 
cuintuplu bemol, enarmonicul veritabil al lui re 
triplu diez (marcat la începutul exemplului 1 
și localizat în tabloul gamei neopitagoriciene 
enarmonice veritabile pe care, de asemenea pen- 
tru întîia oară o dau în tratatul de Estetică 
muzicală, pag. 512), ne putem opri cu 12 cvinte 
mai aproape, la la triplu bemol, enarmonicul 
temperat de o comă al lui si cvintuplu bemol, 
şi să pătrundem în fa semidiez prin saltul 
asupra unui hiatus acustic de trei. sferturi de 
comă (mai vezi încă la începutul exemplului 1), 
după o... călătorie funcțional de nw'mai 30—12 
= 18 cvinte inferioare, astfel : 


gge A 


Altei 
be 


geti 


sau, eliminînd triplii bemoli printr-o oportună 
enarmonie temperată de o comă: 


2) a)ln prima putere, sens lumină, a regiunii pitagoriciene; 
b) în latura umbră (enarmonică temperată) a acestei regiuni, 
însă continuînd sensul lumină; c) în a doua putere, latura 
lumină; d) id., latură umbră; e) în a treia putere, latura 
lumină: f) în regiunea sfert de ton, tot cu potenţialul func- 
tional de 23 cvinte superioare, potenţialul veritabil dacă nu si 
sensul funcţional, ai celor 2x53+... cvinte fiind reprimat prin 
efectul celor două enarmonii, operate în curs. 

3) a) În prima putere, sens umbră, a regiunii neopitagori- 
ciene și încă pe prima scară a sistemului; b) pe a doua 
scară, la distanță cromatică descendentă de cea dintîi; c) pe 
a treia scară; d) în regiunea sfert de tan, cu potenţialul 
funcţional de 18 cvinte inferioare. 

4) cvale nbroare 18 ole mt 
Bpen LEA 


de f} come 


enormome temperată 
(nu s funcr'onei) 
de o comă 


unde pătrunderea în regiunea sfertului de ton 
se face prin sol bemol (mai vezi începutul exem- 
plului 1), adică prin saltul unui hiatus acustic, 
destul de considerabil, de o comă şi trei sfer- 
turi. 

Este de la sine înțeles că nu numai în do- 
meniul neopitagorician, dar şi în cel al sfertului 
(şi treisfertului de ton), potenţialul funcţional 
se poate, prin nelimitate reparcurgeri ale siste- 
mului, prelungi, din putere în putere, pînă la o 
putere n egală cu infinitul, cu această particu- 
laritate, că operația se efectuează pe un alt 
„paraj“ acustic faţă de cel iniţial, indiferent 
de punctul plasării acestuia pe „unda“ sonoră. 

Și nu mai puţin lesne de înțeles este şi acest 
lucru că, după cum avem putinţa de a evada, 
cu masa funcțională din domeniul neopitagori- 
cian inițial sonorizat (chiar redus la sistemul 
temperat), în domeniul sfertului de ton acus- 
ticește respectiv, tot așa putem găsi posibili- 
tatea de a evada și din acesta din urmă şi de 
a reintra, cu masa funcțională respectivă, în 
cel dintii. 

Demonstraţii şi argumentări analoage s-ar 
putea întreprinde şi în chestiunea divizării to- 
nului în opt optimi de ton. Dar această ches- 
tiune nu prezintă un caracter destul de urgent 
ca să ne putem ocupa de dînsa mai mult decît 
am făcut-o în cele două-trei cvinte de mai sus; 
și nici nu evidenţiază o necesară utilitate de 
viaţă muzicală după aceea pe care o vom atribui 
sistemului prin sfert de ton. Am putea totuşi 
releva acest fapt că transfuzia valorii funcţio- 
nale de pe terenul neopitagorician pe terenul 
optimilor de ton s-ar efectua prin sărirea unui 
hiatus acustic încă și mai redus decît acela prin 
care am escaladat terenul sfertului de ton. 

Dar să „stopăm“ un moment aici pentru a 
medita, a ne dumeri și a ne edifica pe cât se 
va putea mai deplin asupra laturii esențiale a 
materiei și problemei noastre pentru ca, nein- 
sistînd suficient asupra acestei laturi, nu cumva 
să o lăsăm să ne scape din vedere și să zădăr- 
nicim astfel întreg efortul pe care ni l-am 
impus pînă în acest loc. 

Iată: sistemul sfert de ton — ca și sistemul 
iumătății de ton temperate, ca și sistemul op- 
time de ton — dacă alege să rămfie exclusiv 
în domeniul acustic, dezrădăcinat, în el însuşi, 
de vatra legilor diatonice, modale, tonale şi ar- 
monice, nu poate avea adevărată viață, care e 
dincolo de sensual şi sensorial; şi care e aceea 


4) a) In prima putere, încă, sens umbră, a regiunii pita- 
goriciene ; b) în latura lumină a acestei regiuni, însă continuu 


în sensul umbră; c) în a doua putere, latura umbră; d) în 
regiunea sfert de ton, dacă nu cu sensul schimbat, tat cu 
potențialul de 18 cvinte, potenţialul veritabil de 53 +... cvinte 


fiind reprimat prin efectul enarmaniei temperate în curs. 


a funcționalului, a psihicului. Și nu-şi poate 
evidenția propriul aport, fie şi numai ca nou 
„paraj“ acustic, decît numai în rolul continuării 
funcționale a sistemului neopitagorician, fie şi 
în proprie măsură denaturat în forma tempe- 
rării. i 

Această din urmă condiție, care implică fo- 
losirea exactă, ori fie ṣi numai temperat enar- 
monică a tuturor triplilor accidenți și chiar a 
cîtorva accidenți cvadrupli, pare extrem de 
greu, dacă nu și imposibil, de împlinit în sis- 
temul psaltic, unde sfertul de ton ar fi să se 
mărginească la un rol diatonic, modal şi ar- 
monic, nu şi tonal. Opinia mea fermă este că 
o asemenea imposibilitate nu există; că o ase- 
menea dificultate poate fi învinsă. 

Şi care este necesara utilitate de viaţă muzi- 
cală -pe care o putem atribui științei și practicii 
sistemului prin sfert de ton? Aceea de a con- 
tribui la o mai mult decît considerabilă subti- 
lizare şi mlădiere a inteligenţei, simțului şi 
auzului muzical. Pentru care scop? Pentru a- 
cela de a putea trece fără mijlocirea, chiar, a 
științei și practicii sistemului prin optimi de 
ton, la sistemul final, prin noimi de ton sau 
come, culminant și ultim — în sens de „nec 
plus ultra“, de ultimă subtilizare și mlădiere a 
inteligenței, simțului și auzului muzical, prin 
excelență și absolut perfect, neopitagorician, 
bazat pe natură și inflexibilă logică, netem- 
perat. 

În broşura: Le rôle du chant grégorien dans 
le passé jusqu'ă nos jours et du chant byzantin 
dans lavenir“, prezentată cu titlu de comuni- 
care, la al 5-lea Congres internațional de bizan- 
tinologie de la Roma şi recenzată, la un an 
după aceea, de criticul muzical W. L. Lan- 
dowski, la Radio Turnul Eiffel din Paris, pre- 
conizez, în vederea unui ideal de progres mu- 
zical, orga comatică, cu divizarea octavei în 53 
de come ; iar în versiunea prescurtată a acelei 
broşuri, publicată de Congresul însuşi, arăt o 
schemă a acestei divizări cu identificarea nomi- 
nală a fiecărei come, precum și o schemă a 
nonuplei claviaturi a orgei, o claviatură fiind 
atribuită elementelor simple, alta elementelor 
diez, alte trei, cîte una, elementelor dublu diez, 
triplu diez şi cîtorva elemente cvadruplu diez ; 
apoi o claviatură pentru elementele bemol şi 
alte trei, cîte una, elementelor dublu bemol, 


triplu bemol şi cîtorva elemente cvadruplu be- 
mol. 

Cu un astfel de sistem, ne vom putea „plimba“ 
oriunde în infinitul potenţialității funcţionale 
expansive și depresive, fără teama  întilnirii 
hiatus-urilor acustice, de care ne lovim în toate 
concepțiile temperate, prin semiton, sfert şi 
optime de ton, dar reduse la zero în perfectul 
așezămînt funcţional (prin cuvinte) şi acustic 
corespunzător (prin come) neopitagorician. 

Este neîndoios că în orice tonalitate a siste- 
mului sfert de ton putem intra şi dintr-o dată, 
cu tot bagajul nostru, de elemente şi procedee, 
diatonic, modal, tonal, armonic și arhitectural ; 
însă cu efect neutru, întocmai ca acela cu care 
intrăm dintr-o dată în orice tonalitate a siste- 
mului pitagorician ori neopitagorician. Însă pen- 
tru a prelungi evoluția şi viața acestui vast 
bagaj funcțional adică, pentru a obține un efect 
asemănător celui al penetrării din sistemul neo- 
pitagorician, chiar temperat, în sistemul sfert 
de ton, trebuie să tragem consecințele necesare 
din toată expunerea făcută pînă aici, cu pri- 
vire la raportul dintre sistemul neopitagorician, 
temperat ori nu — sistemul sfert de ton, în 
operaţiuni efectuate în sens „întors“, adică de 
la sistemul sfert de ton la cel neopitagorician. 
Iar în întrebuințarea sporadică în domeniul sfert 
de ton, a-elementelor cvasi „cromatice“ şi „sfert- 
de-ton-cromatice“ împrumutate cu un asemenea 
efect din regiunea şi funcţionalitatea neopita- 
goriciană, vom face uz de precauţiunile princi- 
piale similare celora necesitate în întrebuințarea 
asemănătoare în domeniul neopitagorician, a 
elementelor cromatice şi sfert-de-ton cromatice 
împrumutate din regiunea funcţionalizată a 


“sfertului de ton. Altmintrelea, nu vom reuşi 


decît să prelungim acea rază a... „experienței“ 
pe terenul sensibilismului nostru acustic, care 
a naufragiat în haosul anihilator al unor actuale 
și... viitoare noi „sisteme“ numite, atonalism, 
dodecafonism şi în multe feluri. Totuși, nu tre- 
cem cu vederea faptul că acestea din urmă, 
toate, în negativitatea lor, din -sinea lor însăşi, 
produc finalmente rezultatul pozitiv că, deprin- 
zîndu-ne cu ele, parvin să mlădieze facultăţile 
noastre psihofizice, pînă cînd, consecvent cu o 
„reală“ evoluție, vom ajunge apți, să percepem, 
— să distingem „subtilităţile“ conştiente, sin- 
gurele vii şi valabile. 


CREAȚII ROMINEŞT ae gmd baiat 


A doua frescă 


din trilogia lui Gh. Dumitrescu 


29 atita muzicală 1955—1956 a Teatrului 


de Operă şi Balet al R.P.R., ne-a adus pe scena 
bucureşteană drama muzicală populară „Ion 
Vodă cel Cumplit“ de Gheorghe Dumitrescu, 
laureat al Premiului de Stat. Fără îndoială că 
spectacolul constituie evenimentul artistic cel 
mai însemnat — în genul operei — din ultimele 
două decenii, întrucît de la apariţia lui „Oedip“ 
de George Enescu (1936), muzica romînească 
nu a înregistrat o altă lucrare lirico-dramatică 
de asemenea proporţii. 

Drumul operei romîneşti nu a cunoscut în tre- 
cut strălucirea altor genuri vocal-simfonice de 
la noi (cantata, opereta). Figurile istorice au 
fost cele mai adeseori în centrul atenţiei com- 
pozitorilor noştri, ele rămînînd însă fie insufi- 
cient adîncite, fie idealizate şi rupte de popor, 
fie deformate de un fals suflu romantic caracte- 
ristic epocii. Începînd cu „Mihai Viteazul“, su- 
biect tratat acum mai bine de un veac de Ioan 
Wachmann, apoi de Sulzer şi ajungînd pînă la 
„Petru Rareş“ al lui Eduard Caudella, puţine 
sînt realizările artistice în domeniul operei. Is- 
toria poporului nostru începe să preocupe intens 
compozitorii abia după 1880, cînd paralel cu 
apariția pieselor istorice ale lui Alecsandri, Da- 
villa, Delavrancea, Sorbul, ş.a se poate constata 
şi o înviorare a operei bazate pe eroi naţionali. 
Ar fi suficient să amintim numai lucrările prin- 
cipale ale lui Alexandru Zirra („Alexandru Lä- 
puşneanu“, „lon Vodă Cercel“), D. Cuelin 
(„Traian“), Sabin Drăgoi (,Horia“, „Constan- 
tin Briîncoveanu“), Nicolae Bretan („Horia“), 
Lucian Teodosiu („Petru Cercel“) spre a vedea 
că nu ne-a lipsit această literatură muzicală is- 
torică. Totuşi, de la firavele doine şi hore sau arii 
pe inflexiuni de secundă mărită (frecvente mai 
ales în operele lui Eduard Caudella), de la reci- 
tativul wagnerian al lucrărilor lui Zirra. de la 
aria cu predominant parfum de colind a lui Sabin 
Drăgoi şi pînă la tipul de dramă populară romi- 
nească cu recitative şi arii proprii intonațiilor fol- 
clorului nostru întîlnite la Gheorghe Dumitrescu, 
este o cale destul de lungă. 

Opera „Ion Vodă cel Cumplit“ a produs în sea- 
ra premierei aceeaşi impresie puternică pe care 
a oferit-o cu cîţiva ani în urmă oratoriul „Tudor 
Vladimirescu“ în „Săptămîna muzicii romîneşti“ 
(1951). Noutatea lucrării a surprins la noi pe 
„adoratorii“ stilului clasic de operă şi — ca să 

CUMPLIT 


Operă 
în trei acte 


fim sinceri — chiar i-a dezamăgit întrucîtva, vă- 
zînd lipsa obişnuitelor arii de bravură, cu acute 
prelungite, melodii uşor de reţinut la prima au- 
diţie, alternanțe de duete, terțete, cvartete — 
aşa-numitele „numere“ ş.a. Dar pentru cei care 
înțeleseseră în adînc procedeele tehnice de tra- 
tare a folclorului, recitativului, corului etc în ora- 
toriul „Tudor Vladimirescu“, noua lucrare nu a 
constituit decît o afirmare deplină şi o desăvir- 
şire a unei concepții artistice proprii, originale. 

„Ion Vodă cel Cumplit“ constituie miezul tri- 
logiei muzicale concepută de compozitorul Gheor- 
ghe Dumitrescu să înfăţişeze momente impor- 
tante, la epoci diferite, din istoria poporului ro- 
mîn. Tragedia muzicală „Decebal“ (lucrare ce 
se apropie de sfîrșit) și oratoriul eroic „Tudor 
Vladimirescu“ încadrează această dramă muzi- 
cală, dînd ciclului un caracter unitar atît ca temă 
(lupta eroică a poporului romîn pentru libertate), 
cît mai ales ca muzică (leit:motivele principale 
străbat toate cele trei lucrări, între ele existînd 
o mare înrudire). 


* * 


Subiectul operei „Ion Vodă cel Cumplit“ s-a 
născut, inițial, din piesa cu acelaşi titlu, scrisă 
de Laurenţiu Fulga şi reprezentată pe scena Tea- 
trului Armatei în 1951. Cu acel prilej, Gheorghe 
Dumitrescu a compus muzica de scenă, fapt care 
l-a îndemnat ulterior să conceapă o lucrare lirico- 
dramatică. 

Figura lui Ion Vodă, poreclit „cel Cumplit“ de 
boierii pe care-i pedepsea fără cruţare, a mai fost 
tratată în literatura noastră sub forma unei mo- 
nografii istorice de Bogdan Petriceicu Hajdeu 
(în veacul trecut) şi a unei piese de teatru — 
sub titlul „Letopiseţi“ — de Mihail Sorbul (re- 
prezentată de ansamblul Teatrului Naţional din 


Bucureştii în 1919). Lucrarea dramatică a lui 
Sorbul nu se termina cu prăbuşirea lui lon Vodă 
cel Cumplit, ci cu sumbrul tablou al ţării jefuită 
de boieri şi lăsată pradă turcilor şi tătarilor. 

Libretul operei lui Gheorghe Dumitrescu se în- 
temeiază pe fapte reale, atestate de documentele 
istorice, îmbogăţite cu elemente imaginare nece- 
sare realizării unui conflict dramatic cît mai pu- 
ternic. El a suferit trei versiuni principale pînă 
s-a ajuns la forma definitivă pe care o cunoaştem 
azi. În prima fază, Gheorghe Dumitrescu a scris 
împreună cu Laurenţiu Fulga, autorul lucrării 
„lon Vodă cel Cumplit“, un libret extras după 
piesă. Lucrarea avea trei acte, fiecare împărţit 
în două tablouri: „Sosirea lui lon Vodă“, 
„Noaptea Învierii“, „Declaraţia de război“, „Ba- 
letul luptătorilor“, „Trădarea“, „Moartea erou- 
lui“. După lectura libretului în consiliul artistic 
al Teatrului de Operă şi Balet, a urmat a doua 
versiune, realizată de regizorul George Teodo- 
rescu împreună cu compozitorul. Principalele mo- 
dificări au constat în amplificarea unor personaje 
abia schiţate în piesa lui Fulga (de pildă Ro- 
xanda), evidenţierea rolului activ al poporului 
în lupta de eliberare, concentrarea textului la 
strictul necesar, introducerea unor tablouri şi 
scene întregi impuse de specificul genului etc. S-a 
ajuns la o nouă versiune a libretului în patru acte 
(8 tablouri) intitulate astfel : „Noaptea pe la cîn- 
tători“, „Sosirea Voievodului“, „Ispite“, „O, ţară 
mult iubită !“, „Judecata“, „Noaptea Învierii“, 
„Furtuna“, „Moartea“. Ultima versiune nu a 
modificat schema de mai sus, ci doar anumite 
arii, în spiritul necesităţii compozitorului, 

Ceea ce izbeşte de la prima pînă la ultima re- 
plică a libretului este caracterul popular al ver- 
surilor, realizate de autori fie prin contopirea 
mai multor poezii populare, fie prin creaţii pro- 
prii în stil popular. 

Alături de cîntecele populare, autorii au intro- 
dus şi două cîntece patriotice vechi, datînd din 
epoca feudală : „Ștefan, Domn cel Mare“ şi „Hai 
fraţi“. S-a realizat astiel un libret de profundă 
rezonanţă naţională, muzica completînd prin in- 
tonaţiile populare caracterul specific rominesc al 
operei. 

„lon Vodă cel Cumplit“ se întemeiază pe o 
temă patriotică. Conflictul principal (lupta eroi- 
că a moldovenilor, dusă între anii 1572—1574 
sub conducerea nepotului lui Ştefan cel Mare, 
împotriva jugului turcesc) anunţat chiar de la 
început şi menţinut pînă în finalul lucrării, ală- 
turi de care mai apar cîteva conflicte secundare 
(unul psihologic, altul social) generează întreaga 
acțiune a dramei. Ultimele apar şi se rezolvă în 
funcţie de eroul central (conflictul dintre Ion 
Vodă şi boieri se întrezăreşte din tabloul al doi- 
lea sfirşindu-se cu uciderea lui Ieremia, iar cel 
psihologic — sufletesc — legat exclusiv de voie- 
vod şi soţia sa, începe în actul al doilea şi se 
încheie cu surghiunirea Maricăi la mănăstire în 
finalul actului al treilea). Valoarea deosebită a 
libretului constă tocmai în faptul că autorii au 
ştiut să îmbine şi să dezvolte aceste conflicte ast- 
fel ca ele să nu umbrească ideea centrală a ope- 
rei, ci s-o dinamizeze, s-o dramatizeze, s-o com- 


pleteze. Totuşi, lucrarea suferă din cauza unor 
lungimi evidente, mai ales din pricina repetări- 
lor : momente de biciuire a poporului (tabloul I 
şi II), legămînturi (tabloul II și actul III), a- 
tentate (tabloul II şi actul HI). Datorită dificul- 
tăţilor de schimbare a decorurilor între tablourile 
7 şi 8 intermezzo-ul orchestral al luptei se repetă 
aidoma de două ori, ca după ridicarea cortinei 
multe elemente muzicale să mai revină. Impresia 
de inutil apare cu atît mai evidentă cu cît în cul- 
minaţia din finalul actului al III-lea, ultimele 
două tablouri cer să se succeadă rapid şi să nu 
dea impresia unui epilog. 

In ce priveşte gradarea şi evoluţia spectaco- 
lului, opera se sifîrşeşte la actul al III-lea. Bale- 
tul şi defilările din actul următor nu duc mai de- 
parte acțiunea, ci o opresc tocmai în momentul 
cînd auditorul aşteaptă cu respiraţia tăiată tra- 
gicul deznodămînt al dramei. Dacă la slăbiciu- 
nile structurale ale actului al IV-lea vom adăuga 
şi scenografia cu totul neinteresantă (defilările 
şi alaiurile sînt obositoare şi neconvingătoare), 
vom avea mai clară imaginea de scădere a fina- 
lului operei. 

Eroii lucrării au fost creaţi unii după realita- 
tea istorică (Ion Vodă, Ieremia, Marica, Sbie- 
rea, Mălai, Sverciovski) şi alţii din imaginaţie 
(Roxanda, Joldea, Petruţ). Ei au fost puşi să 
acţioneze în spiritul adevărului faptelor, cu foar- 
te mici excepţii (leremia de pildă a mai trăit în 
realitate după trădarea voievodului, lon Vodă a 
fost sfirtecat de cămile şi n-a murit fiind rănit 
de săgeată etc.). Multitudinea de personaje care 
evoluează pe scenă nu a dat însă posibilitate au- 
torilor să ducă la o adîncire maximă a lor şi nici 
măcar a lui Ion Vodă, Ieremia şi Marica. Aceşti 
eroi principali sînt realizaţi numai în anumite 
trăsături necesare exclusiv desfăşurării drama- 
tice, nu în multilaterala lor personalitate. De 
pildă, Ion Vodă — tatăl sau soţul — este prea 
palid înfăţişat, deşi atit Petruţ, cît şi Marica 
le-ar fi oferit autorilor posibilităţi de reliefare a 
omului şi nu exclusiv a conducătorului de oști, 
a domnitorului. 

Fiecare personaj principal al operei a fost con- 
turat şi caracterizat muzical printr-un leit mo- 
tiv. lon Vodă, de pildă, are un motiv dinamic, 
impunător, tăios, hotărît, propriu firii sale: 


Acest leit-motiv este înrudit direct cu cele ale 
lui Tudor Vladimirescu (2) din oratoriul cu ace- 
laşi nume şi Decebal (3) din noua operă: 


Leit-motivul boierului Ieremia (5), vînzătorul 
lui Ion Vodă, a fost extras din acela al trădării 

Macheta decorului din actul III de Tony Gheorghiu; schiță de costum 


(4) şi are în şerpuirea lui melodică ceva din ca- 
racterul eroului negativ al operei: 


Pf 


Cele două personaje feminine (Roxanda şi 
Marica Doamna) sînt prezentate în operă prin 
motive mult îmbogăţite melodic, largi, pline de 
lirism. Roxanda îşi întemeiază prezenţa în ac- 
țiune printr-un motiv cu puternică rezonanţă de 
colindă, voind parcă să ne plaseze mereu în ac- 
tul Învierii, cînd a cunoscut tragicul sfîrșit : 


Marica Doamna este caracterizată nu atît ca 
personaj, ci prin stările sufleteşti ce le determi- 
nă, provocind drama psihologică a lui Ion Vodă. 
Ea este evocată fie prin /eit-motivul neliniştii 
(bazat pe insinuantul pasaj al trioletelor) : 


fie printr-un leif-motiv de melancolie (cu puter- 
nică intonaţie de colindă, sever ritmat, de o no- 
bilă inspirație melodică) : 


pentru lon Vodă. 


Un motiv al ceauşului turcesc, cu vădite in- 
flexiuni orientale : 


b. 
9 Ko 


şi altul al lui Joldea (păstorul), de o linişte tul- 
burătoare, încheie şirul principalelor leit-motive 
ale personajelor : 


Stările afective ale colectivităţii (poporul, bo- 
ierii, cazacii) sînt de asemenea ilustrate prin 
leit-motive proprii. 

O multilaterală prezentare motivică cu totul 
neobişnuită, dar absolut justificată de rolul im- 
portant pe care îl are în operă, a căpătat poporul. 
Pornind de la un motiv de luptă (11) derivat 
din cîntecul „Hai frați“ şi vădit înrudit cu moti- 
vul amenințării din „Tudor Vladimirescu“ : 


trecînd apoi la motivul revoltei (12), întîlnit pre- 
tutindeni şi în oratoriu : 


— 3 3J—— 


12 


we — — N 


pînă la acela al suferinței (13) puternic legat 
de motivul vaietelor norodului din „Tudor Vla- 
dimirescu“ (14): 

compozitorul a înfățișat — tot prin acelaşi pro- 
cedeu — o variată gamă de stări sufleteşti ale 


masei moldovene : iubirea de țară (15), asupri- 
rea (16), jalea norodului (17) : 


In opoziţie cu aceste leit-motive fie luminoase 
(iubirea de patrie) fie sumbre, dramatice, apă- 
sătoare (suferinţa, asuprirea, jalea) stau leit- 
motivele de o rară sugestivitate pentru caracte- 
rizarea clasei boiereşti (beției și orgiei) : 


Tot acest aluat motivic din care Gheorghe Du- 
mitrescu şi-a plămădit drama muzicală „Ion 
Vodă cel Cumplit“ a fost completat cu vechi into- 
nații de cîntece patriotice — revoluţionare. Re- 
marcabil ni s-a părut, în afara celor două cunos- 
cute melodii legate de vremea lui Ştefan cel 
Mare, leit-motivul cazacilor construit pe intona- 
țiile cîntecului pașoptist 
„Deşteaptă-te  romîne“. 
Am urmărit în mod ex- 
pres să prezentăm a- 


Schițe de costum 
după machetele lucrate 
de Tony Gheorghiu 


proape toate leit-motive- 
le principale (opera mai 
are încă o serie de moti- 
ve secundare) spre a u- 
șura înţelegerea analizei 
muzicale a partiturii, în- 
trucît compozitorul şi-a- 
conceput atît recitati- | 
vele, cît mai ales ariile, 
pe acest material sonor. 
În desfăşurarea dramei 
muzicale  leit-motivele 
nu apar ca simple ilus- 
traţii legate de perso- 
naje sau stări afective, 
ci formează — de cele 
mai multe ori — nucleul din care se dezvoltă 
ariile. 


+ 


Opera „Ion Vodă cel Cumplit“ a ridicat, fără 
îndoială, în faţa compozitorului multe probleme 
de ordin muzical. Gheorghe Dumitrescu le-a re- 
zolvat — în mare măsură — de aceeaşi manieră 
ca în oratoriul „Tudor Vladimirescu“, aducînd 
totdeodată şi multe procedee noi. 

Elementele de melodie (recitativul, aria, an- 
samblurile vocale), atît de importante genului 
lirico-dramatic pentru accesibilitatea lucrării, o- 
cupă un loc principal şi sînt just proporţionate 
cu elementele de armonie, orchestrație etc. Gheor- 
ghe Dumitrescu însă nu a înţeles să-şi fărimi- 
teze opera în „melodii“, cu contururi uşor deta- 
şabile, în genul pieselor vocale de concert, ci a 
supus textului şi cerințelor dramatice toate ele- 
mentele melodice. 

Recitativul. şi l-a întemeiat pe intonaţii popu- 
lare. Compozitorul a topit particularităţile fol- 
clorului nostru de la colind pînă la baladă, le-a 
asimilat şi apoi le-a redat într-o formă absolut 
nouă, originală. Este greu să-i găseşti o cores- 
pondență identică pe tot parcursul partiturii. 
Autorul a folosit recitativul cu precădere (el o- 
cupă locul principal în operă şi nu aria), îmbră- 
cîndu-l în forme diferite după expresia poetică 
a textului. De la recitativul sec folosit mai ales 
pentru exprimarea directă a gîndurilor eroilor 
în. momente de mare încordare dramatică, ce se 
cer imediat rezolvate (cum ar fi de pildă la Jol- 
dea în primul tablou) trecînd la recitativul par- 
lat expresiv, atît de plastic exprimat în cuvîntul 
adresat boierilor de Păstor (,Voi boieri de frun- 
te“), şi ajungînd la recitativul dramatic ce con- 
stituie simburele monologului lui Ion Vodă se 
poate lesne aprecia paleta variată de care a uzat 
Gheorghe Dumitrescu în constituirea elemente- 
lor melodice. Ceea ce apare ca valoros în recita- 
tivul său este tocmai originalitatea deosebită, 
lipsa oricăror elemente de imitație, profundul ca- 
racter naţional. Ascultind recitativul din opera 
„lon Vodă cel Cumplit“ nu ai o clipă îndoiala 
creaţiei proprii, deşi intonaţia populară îți pro- 
voacă parcă incertitudini, cum ar fi de pildă în 
recitativul Maricăi („Ah, dorul meu de fată“). 

Gheorghe Dumitrescu a ajuns la un recitativ 
dramatic rominesc, propriu stilului său compo- 
nistic, accesibil firii şi sensibilităţii poporului 
nostru, original şi savuros pentru aditorul străin. 

Ariile, puţine la număr dar motivate de acţiu- 
nea dramatică în apariţia lor, îmbracă de ase- 
menea aspecte diferite. Sub formă de arioso, ele 
apar fie ca piese cu o valoare proprie, fie la mij- 
locul unui recitativ, cum ar fi de pildă pasajul 
liric din aria finală a lui Ion Vodă („Doar voi 
mi-aţi mai rămas“). 

Alteori, ariile au un caracter liric cum ar fi, 
de exemplu, mult inspirata arie a Roxandei din 
actul al treilea. Din păcate ele rămîn puţine față 
de economia generală a operei clădită mai ales 
pe recitative şi arii dinamice creînd un dezechi- 
libru între momentele de încleştare şi cele de 'i- 
nişte. 

Dar cele mai multe arii. din opera „Ion Vodă 
cel Cumplit“, au un caracter dramatic (o pagi- 
nă remarcabilă va rămîne proclamația voievo- 
dului). Pentru exprimarea unor stări sufleteşti 
şi a unor momente mai complexe, coinpozitorul 
a creat ariile de suflu larg, aşa-numitele mono- 
loguri (unul pentru Ion Vodă şi altul — mai 
puţin realizat — pentru boierul Ieremia). 

Aşa cum apar şi se succed ariile în opera com- 
pozitorului Gheorghe Dumitrescu, ele nu satis- 
fac pe deplin auditorul, pe de o parte, fiindcă 
numeric sînt prea puţine (deşi acţiunea ar cere 
mai multe), iar pe de altă parte, fiindcă elemen- 
tul melodic este prea puţin diferențiat de reci- 
tative, prea puţin pregnant. 

Paginile de ansambluri vocale (duete, terţete, 
sextete) sînt reduse ca număr, episodic tratate 
(duetul Marica-lon Vodă), trecute pe plan se- 
cundar (sextetul conspirativ al boierilor din ac- 
tul al treilea). 

Corul rămine elementul cel mai realizat din 
întreaga lucrare. El a fost tratat ce Gheorghe 
Dumitrescu ca personajul principal al operei şi 
socotim că nu greşim dacă afirmă. că este su- 
perior realizat din punct de vedere artistic chiar 
părţii muzicale ce caracterizează pe lon Vodă. 
Vom sublinia că maniera de tratare a masei vo- 
cale a cunoscut cele mai variate forme posibile : 
de la simple linii melodice, replici (actul al IHI- 
lea şi al IV-lea), recitative (actul I), scene lirice 
(arioso-ul fetelor), eroice (pornirea la luptă), 
pină la admirabila pagină bazată pe suprapu- 
nerea a trei planuri sonore (boieri, țărani, alai) 
fiecare cu individualitatea specifică rolului în ac- 
țiunea scenică din finalul actului I, corul cu- 
noaşte într-adevăr o biruinţă artistică a compo- 
zitorului. Oarecum exterioară, decorativă, ni s-a 
părut tratarea corală din scena defilării (ac- 
tul IV). 

Baletul a fost întrebuințat atit ca divertisment 
coregrafic în actul beţiei boierilor (nu însă fără 
legătură cu acţiunea dramatică întrucît pe lîngă 
rolul de culoare el determină şi punctul culmi- 
nant al orgiei), cit şi ca element organic al des- 
făşurării operei (exprimarea victoriei din actul 
IV). Regretabil că acest din urmă moment core- 
gralic nu a fost realizat în montarea de la Tea- 

trul de Operă şi Balet la înălțimea cerinţelor ar- 
tistice. Excepţională va rămîne pantomima co- 
lindului lui Petruţ realizată muzical de compozi- 
tor prin suprapunerea elementelor de dramă 
populară dansată pe teme de colindă tratate 
coral : 


Fetele 


Orch. 


Miiloacele de expresie muzicală folosite de 
Gheorghe Dumitrescu în drama „lon Vodă cel 
Cumplit“ sînt de o bogăţie şi originalitate ne- 
cunoscute operei romiîneşti din trecut. Tratarea 
armonică se bazează în general pe sistemul mo- 
dal, propriu muzicii romîneşti, dezvoltat cu mij- 
loace moderne. Bifonalismul ce apare în baletul 
oriental, prin nesiguranța planului tonal, suge- 
rează cu multă forţă expresivă starea de ebrie- 
tate a boierilor: 


21 


rii rar n “G a 
H CE SE a] 
HEI AA si 


Paralelismul de cvarte şi cvinte micşorate din 
acest tablou, amplificat — ca efect — de susti- 
nerea lor vocală, măreşte tensiunea armonică ce 


va exploda o dată cu atingerea punctului culmi- 
nant al orgiei boierilor : 
22 


Pingă 
Hădica 


Disonanţe puternice, ca de pildă în scena fur- 
tunii sau în intermezzo-ul orchestral al luptei din 
finalul operei, îi dau lucrării momente de încor- 
dare dramatică de-a dreptul impresionante (de 
altfel măiestria cu care Gheorghe Dumitrescu 
foloseşte disonanţa aspră, colțuroasă s-a putut 
releva chiar din oratoriul „Tudor Vladimirescu“ 
— amintim de pildă preludiul orchestral cu care 
debutează lucrarea). 

Trecerea bruscă de la o stare sufletească la 
alta (cum ar fi „schimbările la faţă“ ale boieri- 
lor în tabloul al doilea din actul întîi) sînt re- 
date pe plan armonic de compozitor prin dese 
modulaţii, cît mai neaşteptate şi îndepărtate. 

Polifonia operei „lon Vodă cel Cumplit“ mer- 
ge pe linia cerută de acţiunea dramatică, ocu- 
pind un loc însemnat în economia generală a 
mijloacelor de expresie. Dacă în tabloul revoltei 
din prolog, polifonia dinamizează mişcarea sce- 
nică, în schimb în actul învierii, ampla țesătură 
este chemată întru totul în sprijinul momentului. 

Finalul actului al treilea, prin măiestria tra- 
tării sale polifonice (admirabilă îmbinare a vo- 
cilor, gradare de intensitate sonoră, modulaţii 
ascendente etc.) striveşte parcă actul ultim care 
— după părerea noastră — apare cel mai puţin 
realizat muzical. 

Orchestraţia constituie pentru Gheorghe Du- 
mitrescu unul din mijloacele de bază în susti- 
nerea acțiunii şi mai ales a ilustrării pregnante 


a textului. Pagini întregi de orchestră, cum ar 
fi de pildă preludiul actului întîi (cu rol de ex- 
punere a motivelor principale, iar către sfîrşit de 
atmosferă), preludiul actului al treilea (în stil 
bisericesc, cu scop exclusiv de atmosferă), inter- 
ludiul dintre tablourile 7 şi 8 (mult prea lung, 
uniform ca material sonor şi culoare orchestra- 
lă) şi paginile consacrate: descrierii luptei din 
actul al patrulea dovedesc preponderența ele- 
'mentelor orchestrale. Tabloul beţiei boierilor, al 
colindului lui Petruţ, al ariei Maricăi (remarca- 
bil prin simplitate şi bun gust artistic) şi în spe- 
cial al ariei Roxandei, au găsit în Gheorghe Du- 


lon Vodă în interpretarea lui Şerban Tassian 


mitrescu unul din iscusiţii orchestratori ai mu- 
zicii noastre. Dacă ne-am putea exprima o re- 
zervă, aceasta s-ar îndrepta numai asupra abu- 
zului de suflători de alamă şi percuție care fac 
uneori  orchestraţia lui Gheorghe Dumitrescu 
prea zgomotoasă şi obositoare. 


* 


Intrucît socotim articolul de față nu o cronică 
a spectacolului ci o analiză a lucrării, vom. a- 
minti doar în treacăt pe creatorii premierei de 
la Bucureşti. Sub conducerea muzicală a lui E- 
gizzio Massini şi în regia artistică a lui George 
Teodorescu, un mănunchi de remarcabili solişti 
ai primei noastre scene lirice au dat viaţă operei 
„lon Vodă cel Cumplit“. Am remarcat în rolu- 
rile principale pe Şerban Tassian şi Alexandru 
Bădulescu, pe Ion Puican şi Dinu Bădescu, pe 
Elena Cernei şi Irina Atanasiu, pe Cornelia Ga- 
vrilescu şi Zoe Dragotescu, pe Viorel Ban, Pan- 
telimon Frunză, Vasile Diaconescu, ş.a. Monta- 
rea spectacolului s-a sprijinit pe aportul deose- 
bit al- scenografului Tony Gheorghiu, al maestru- 
lui de balet Oleg Danovschi şi al maestrului de 
cor Gh. Kulibin. 

„lon Vodă cel Cumplit“ de Gheorghe Dumi- 
trescu reprezintă un real succes. al creației ro- 
mîneşti contemporane. 


Viorel Cosma 


Teki evitat 


stilul de largă accesibilitate? 


A izbuti să te faci înțeles de cît mai mulți fără 
a cădea totuşi în banalitate — iată o preocu- 
pare care nu dă pace multor compozitori sincer 
frămîntaţi de irăsunetul social al creaţiei lor. 
Paul Constantinescu a încercat să dea o rezol- 
vare acestei probleme — mai actuală azi ca ori- 
cînd — în ultima sa operă „Pană Lesnea Rusa- 
lim“. Lucrarea a fost prezentată cu cîteva luni 
în urmă în premieră pe ţară de către colectivul 
operei romîne din Cluj. 

Ce se petrece în această operă ? 

Un preludiu scurt a cărui încordare drama- 
tică cedează treptat locul elementelor de atmos- 
feră orientală, ne introduce în odaia cea mare 
a curţii domneşti din Bucureşti unde boierii di- 
vaniţi aşteaptă cu înfrigurare sosirea unui domn. 
Cine oare va fi acesta ? In vociferarea lor răz- 
bate un iz de turcism. Deodată se ridică emfatic 
glasul cu inflexiuni de strană al vlădicăi. El în- 
deamnă la linişte şi supunere față de voia celui 
de sus. Precipitat şi şerpuitor în debitul său 
verbal, logofătul Mirişte îi ţine isonul. In or- 
chestră se aude o temă de o nobilă gravitate care 
pare a anunța un moment de o superioară sem- 
nificaţie psihologică ; într-adevăr, din rîndurile 
boierilor păşeşte un bătrîn demn pentru a-și 
spune şi el cuvîntul în aceste împrejurări ho- 
tărîtoare pentru țară. Este Pană Lesnea Rusa- 
lim. O nouă domnie înseamnă o nouă jefuire a 
poporului... „Vine unul mai sărac peste o ţară 
mai săracă“. Izbucnirii sale de protest şi mîn- 
drie naţională i se opune însă la =ntarea orien- 
talo-eclesiastică a boierilor şi v: licăi, care se 
pregătesc supuşi să întimpine oua stăpiînire, 
oricare ar fi ea. Cu solemnitate unui Șuischi 
moldovean, logofătul Miriște ieș pentru cîteva 
clipe să vadă ce se întîmplă, ani tă sosirea lui 
Mavromihale, noul domn al Ţăr  Romînești. In 
sunetele mehterhanalei și ale c “ului boieresc, 
de o falsă măreție şi îmbibat de .rientalism, îşi 
face apariția Mavromihale. Recitativul lui, abun- 
dînd de asemenea în cromatisme și secunde mă- 
rite, este plin de grandilocvenţă și încredere în 
sine. Pretenţia de noi arenzi stirneşte din partea 
boierilor o timidă împotrivire pe care Mavromi- 
hale o respinge brutal şi ironic. Numai în Ru- 
salim întîlneşte o rezistență dîrză. Graiul aces- 
tuia aduce prospeţimea şi vigoarea cîntecului au- 
tentic romînesc. El vorbeşte în numele poporului 
şi se împotriveşte înăspririi vieţii, și așa mizere, 
pe care acesta o duce. Stupefiat și înfuriat de 
atita îndrăzneală. Mavromihale, secondat servi] 

Reflexii la 


PANĂ 
LESNEA 
RUSALIM 


Operă 
în trei acte 


de boieri, îi poruncește răzvrătitului să plece. 
Urmează apoi — spre destinderea generală — 
agrementele senzuale ale acestei solemnităţi : 
Graţiosul cor al boiereselor care apar însoțind 
pe Evantia doamna şi îmbietorul dans oriental. 
Veselia petrecerii este însă străpunsă de cîntul 
doinit al lui Rusalim, al cărui glas se aude 
amenințător de afară : „țara plînge, ţara geme, 
țara-i plină de blesteme“. Cîteva clipe tulburată, 
petrecerea își reia cursul. Actul se încheie cu 
această imagine de bacanală. 

La începutul actului următor, țăranii adunaţi 
în faţa isprăvniciei cîntă durerea vieţii lor chi- 
nuite. Melodia molcomă, cu o formulă ritmică 
obsedantă, ca sugerarea muzicală a vaietelor. 
Atmosfera se înseninează o dată cu apariţia lui 
Toma şi Tofan. Acesta din urmă o iubeşte pe 
Măriuca şi nădăjduieşte s-o ia de soţie. fă- 
ranii îi întimpină cu un cor de slăvire a tine- 
reţii. Motivul său inițial este de fapt motivul 
larg al vaietului adus într-o lumină majoră. Dar 
vai, căsătoria nu se poate încă face. „Prea multă 
grabă“ — spune Toma, tatăl lui Tofan, Logod- 
nicii trebuie să mai aștepte. De aici, duetul me- 
lancolic de dragoste al lui Tofan şi Măriucăi. 
Cerul vremelnic înseninat se acoperă însă din 
nou de nori grei. Sosesc, pentru smulgerea bi- 
rurilor, ispravnicul, logofătul Mirişte, egumenul 
Nazarie. Apariţia lor este marcată de motivul 
apăsător al orchestrei. Urmează o lungă scenă 
în care hrăpăreții stăpiînitori se înfruntă violent 
cu țăranii frustați de drepturile ilor şi jefuiți fără 
milă. Replicile, intense ca dramatism, pe care 
şi le adresează grupele și personajele acestei 
scene alcătuiesc un amplu recitativ. Culminaţia | 
sa o constituie uciderea ispravnicului de către 
Tofan. Panică generală. Oamenii se aşteaptă la 
grave represalii. Apare însă ca prin farmec în 
mijlocul lor un bătrîn care le dă curaj. Este 
Pană Lesnea Rusalim. Alături de el bărbaţii vor 
lua drumul haiduciei. Acesta este momentul cînd 
se naşte cîntecul semet al haiduciei, un marş 


popular care va constitui ideea muzicală ceri- 
irală a operei. Cortina care se lasă peste acest 
tablou nu este însoţită însă și de cadențarea fi- 
nală a muzicii, Ea se desiăşoară mai departe 
dezvoltînd simfonic un motiv al jalei poporului 
pînă la o culminație după care intensitatea dra- 
matică se potoleşte treptat; pe această liniştire 
a muzicii, cortina se ridică din nou, aducînd în 
faţa ochilor decorul tabloului precedent. Şi duio- 
șia cîntecului de leagăn dar mai ales jalea bo- 
cetului răsună în corul de început al femeilor sa- 
tului, părăsite de bărbaţii lor, porniţi pe drumul 
haiduciei. Urmează o nouă scenă recitativă am- 
plă cu citeva momente de arioso între vornic şi 
Rada, mama lui Tofan, secondat de corul arga- 
ților şi corul femeilor. Va denunța Rada pe fiul 
său, omorîtorul ispravnicului, pentru a cruța în 
schimb satul de pedeapsă ? Femeile o conjură să 
nu dea pierzării satul. Frămintarea bătrinii îşi 
găseşte exprimarea într-un cîntec tînguitor: „S-a- 
duc în jertfă pe copilul meu?“ Văzîndu-i dile- 
ma, vornicul îi face o altă propunere : Tofan va 
trăi dacă îl va ucide pe logofătul Mirişte, rivalul 
său şi prizonier al haiducilor. O nouă dilemă 
în sufletul Radei: „Eu să-l îndemn la moarte?“ 
Hotărirea se pare să încline spre refuz, cînd iată 
că se aude glasul implorator al prietenelor : „Fii 
îndurătoare“... Istovită de vlagă şi copleșită, 
Rada porneşte sprijinită de Măriuca spre locul 
de refugiu al haiducilor. Pe drum se va mai 
gîndi. Va asculta glasul inimii. Femeile îşi iau 
rămas bun de la ea cu un murmur stins: „Lu- 
mina inimii să-ți lumineze paşii“. 

Contrastînd din ce în ce mai puternic, actul 
III debutează printr-o largă frescă a vieţii hai- 
duceşti. După cîntecul de ură și amenințare al 
corului, doina de jale a haiducului Ilie îngînat 
pe alocuri de oftaturile fraților săi de pribegie, 
pentru ca imediat, acestui tablou trist, să-i ia 
locul o impetuoasă dezlănţuire de vitalitate a 
jocului „haiducesc“. Veselia generală e între- 


Scenă de ansamblu din actul IH al operei 


„Pană Lesnea Rusalim“ 
în montarea Operei de Stat din Cluj 


ruptă de glasul patetic al lui Rusalim care a- 
nunță pericolul ce pluteşte asupra satului lor. 
Ce trebuie făcut ? lată că apar Rada şi Măriuca, 
vestitoare ale jalei consătenilor. Rada îi dezvă- 
iuie lui Rusalim planul criminal la care o în- 
demnase vornicul în legătură cu asasinarea lai 
Mirişte. In loc să-l ucidă însă, Rusalim îl cheamă 
pe acesta redîndu-i libertatea în schimbul făgă- 
duielii de a obţine iertarea lui Tofan. Inspăi- 
mîntat, Mirişte face promisiuni solemne. După 
această parte mediană de tensiune dramatică şi 
replici condensate, partea de largă cantabilitate 
care urmează pare să corespundă ca într-un si- 
metric A B A scenelor populare de la începutul 
tabloului. Primul moment îl constituie septetul 
vocal care se desfăşoară pe trei planuri conco- 
mitente : încîntarea îndrăgostiților care s-au re- 
găsit, comentariul hazliu al unor prieteni şi gîn- 
dul bătrînilor la viitoare lupte și victorii. Tabloul 
se încheie cu reluarea avîntată a cîntecului hai- 
duciei. 

Un preludiu strălucitor, eroic, alcătuieşte por- 
talul prin care intrăm în ultimul tablou al ope- 
rei. El are probabil menirea să sugereze lupta 
pe care au dat-o între timp haiducii cu urmări- 
torii lor. Din nou palatul domnesc. În faţa lui 
Mavromihale se prezintă logofătul Mirişte. Pe o 
melodie capricioasă ca ritmică el îi povesteşte 
despre bătălia dintre sprijinitorii turci ai stăpi- 
nirii și haiduci, bătălie în cursul căreia Rusalim 
fusese luat prizonier. Și în timp ce Mavromihale 
exultă de fericire, în orchestră se aude tema no- 
bilă a lui Rusalim, urmată de apariția bătrînu- 
lui spătar. Prea puţin timp îi rămîne însă dom- 
nului să se bucure de captivitatea lui Rusalim 
căci în depărtare se aude cunoscutul cîntec al 
haiducilor. Aceştia pătrund în palat, pe care îi 
incendiază, şi după o scurtă luptă îl eliberează 
pe spătar. Este însă prea tirziu. Rănile căpătate 
i-au mai lăsat acestuia doar posibilitatea să-şi 
ia rămas bun de la prieteni. Aria finală a lui 
Rusalim este străbătută de du- 
rerea celui care pierde cel mai 
scump bun al omului, dar care 
îşi înfruntă sfîrșitul cu băr- 
băţie şi încredere în triumful 
viitor al cauzei sale. „Intrînd 
în veșnicie un cîntec vreau. 
Cîntaţi-mi  haiducie“ sînt ul- 
timele cuvinte ale eroului. $i 
pe fondul eroic victorios al 
cîntecului haiducesc de vitejie 
care alcătuieşte însuşi finalul 
operei, Rusalim se stinge în 
mijlocul fraţilor săi de luptă. 

„Aceasta este, expusă destul 
de telegrafic, desfăşurarea o- 
perei lui Paul Constantinescu. 
Publicul a primit-o cu mult 
entuaziasm, cucerit fiind, desi- 
gur, de expresia ei directă şi 
profund populară. Am putut 
urmări această reacţie de con- 
stantă simpatie asistînd la cîte- 

va din spectacolele Operei din Cluj. Atitudi- 
nea — nemărturisită în presă sau împreju- 
rări publice — a unei mari părți a muzicie- 
nilor a fost esenţial deosebită de cea a publi- 
cului. I s-au adus operei reproșuri insistente 
de simplism şi conservatorism; căutînd să-i 
precizeze locul în ansamblul creaţiei compo- 
zitorului, unii au apreciat-o ca un pas înapoi. 

Mi se pare justificată această din urmă reac- 
ție. Opera lui Paul Constantinescu apărea în- 
tr-un moment de răscruce a muzicii romîneșii 
cind cele mai presante probleme și cele mai în- 
frigurate preocupări componistice erau (şi con- 
tinuă să fie) legate de înnoirea limbajului mu- 
zical. Trebuia stabilit un echilibru între căutările 
noastre şi cuceririle dobîndite de tehnica com- 
ponistică în ultimii cincizeci de ani. Ideea dode- 
catonismului, a atonalismului era, și este, nu 
pentru puţini o idee obsedantă. In acelaşi timp, 
dîndu-și seama că gustul muzical al publicului 
a fost educat în special la școala muzicii clasice 
şi romantice, toți ştiau că o abordare a unor 
mijloace componistice superioare nu va avea 
răsunet imediat şi larg în masele ascultătorilor. 
Dar nu se putea altfel. Prea multă vreme ce- 
rința unei accesibilităţi cu orice preț a frînat 
zborul muzicii spre forme superioare. Și iată 
că într-o asemenea ambianţă de preocupări a- 
pare, purtînd semnătura unui compozitor de 
frunte, o operă de largă accesibilitate, străină de 
căutările moderniste, adresîndu-se inimii, sim- 
plu şi direct. Nedumerirea şi deziluzia unora 
erau sporite atunci cînd comparau această operă 
cu „O noapte furtunoasă“, lucrare de subtilitate 
şi îndrăzneală care, poate tocmai datorită aces- 
tor calităţi, şi-a croit un drum cu atîta greutate 
şi a întimpinat atîtea adversităţi. Nu înseamnă 
aceasta oare inconsecvență și retragere pe po- 
ziţii mai comode, de mai mică rezistență, de 
mai mari concesii, de un mai rapid succes? Și 
nu este dureros ca aceasta să se întimple tocmai 
lui Paul Constantinescu din partea căruia — ca 
fruntaş al şcolii naționale — se aștepta un gest 
curajos, avangardist ? 

Alta este, după părerea noastră, adevărata 
semnificație a faptului că un maestru ca Paul 
Constantinescu a creat, în condiţiile actuale, o 
operă cum e „Pană Lesnea Rusalim“. Compozi- 
torul nu a putut să nu-și dea seama, ca de altfel 
alîția alții, de ruptura din ce în ce mai pronun- 
țată care s-a produs în ultimele decenii între 
creația compozitorilor şi înțelegerea publicului. 
Deși multe opere geniale ale clasicilor au avut 
adesea de înfruntat rezistența conservatoare a 
gustuiui tradițional, niciodată însă conflictul în- 
tre compozitori și ascultătorii lor n-a fost atît de 
ascuțit ca în secolul nostru. Nu este cazul să 
analizăm aici cauzele acestui conflict. Ele pen- 
dulează între accelerarea procesului de evoluţie 
a tehnicii componistice şi orientarea subiectivistă 
a compozitorului sub influența crizei morale a 
societăţii burgheze. Ceea ce ne interesează însă 
aici, în primul rînd, este constatarea incontesta- 

bilă că o covirşitoare parte a publicului iubitot 
de muzică a rămas străin curentelor muzicii con- 
temporane ale cărei complexități, nuanţe şi ele- 
mente inedite îi par inaccesibile. Limbajului cris- 
pat al lui Bartok sau Șostacovici el preferă te- 
mele memorabile ale lui Beethoven şi Ceaicovski. 
Dificilului Enescu din Simfonia de cameră el îi 
preferă, bineînțeles, verva populară a Rapsodiei 
în la. Rămînerea în urmă a puterii de înțelegere 
muzicală a publicului larg este o realitate a 
cărei ascundere sub fraze demagogice dăunează 
atit muzicii cît şi ascultătorilor ei. Cred că toți 
compozitorii şi-au dat seama de această situație, 
profund întristătoare pentru ei, deoarece pe un 
adevărat artist nu-l poate lăsa indiferent răsu- 
neiul social al creaţiei sale. A constata însă o 
asemenea situație nu este un lucru dificil. Viaţa 
însăşi o impune. Mai greu este să răspunzi în- 
trehării: ce trebuie făcut? 

Unii par a se fi resemnat la gîndul neînţele- 
gerii lor de către contemporani. Ei urmăresc cu 
abnegaţie şi consecvență perfecționarea şi înnoi- 
rea necontenită a limbajului lor, consolîndu-se 
cu speranța că, ajungind la un nivel superior 
de înțelegere muzicală, posteritatea le va preţui 
opera. Merită stimă, după părerea noastră, spi- 
ritul de jertfă al acestor compozitori, mai ales 
atunci cînd îi opunem acelor pseudoartişti care, 
ahtiați după succese zgomotoase şi recunoașteri 
oficiale, gîdilă preferința clasicizantă a publicu- 
lui comod. 

Alţi compozitori rămînînd nu mai puţin fideli 
unui ideal înnoitor, gîndesc că totuşi, pe lîngă 
datoria lor supremă față de acest ideal, ei sînt 
nu mai puţin datori să facă ceva pentru a ajuta 
contemporanilor acelora care rămîn perplexi as- 
cultînd Simfonia de cameră sau Simfonia a X-a, 
să se ridice la o înţelegere mai înaltă a :nuzicii. 
Pentru aceasta este nevoie de opere care, neabor- 
dînd ultimele invenții componistice și totuşi men- 
ţinîndu-se într-o concepție evoluată, să captiveze 
prin larga lor accesibilitate şi să pregătească 
astfel în ascultători înțelegerea compozițiilor cu 
limbaj mai complex, mai modern, mai inedit. 
Compoziții care să poată fi înțelese, în cea mai 
mare parte a lor, chiar de prima dată, care să 
nu necesite acea concentrare obositoare la care 
obligă muzica modernă, întărîtînd curiozitatea 
specialistului și slăbind interesul melomanului. 
Această dublă orientare componistică spre mu- 
zica de profunzime şi avangardă şi spre cea de 
expresie populară şi larg accesibilă nu înseamnă 
cituși de puţin inconsecvenţă. Ea izvorăşte din 
înţelegerea de către compozitor a cerințelor com- 
plexe ale vieții. Paul Constantinescu face parte 
din această din urmă categorie. Opera sa „Pană 
Lesnea Rusalim“ — spre deosebire de „O noapte 
furtunoasă“ sau concertul pentru coarde a fost 
destinată acestui țel prin excelență educativ. 

Ce înseamnă însă a scrie o muzică de largă 
accesibilitate 2 Inseamnă, după părerea noastră, 
a te sprijini, în procesul de concepere, în primul 
rînd, pe acel fond muzical aperceptiv creat pu- 


blicului de tradiția înaintaşilor precum și de 
practica muzicală de masă. 

Autenticitatea naţional-folclorică este cel mai 
pregnant element de acest ordin, la care Paul 
Constantinescu a apelat pentru a face muzica 
operei sale să sune dintru început familiar as- 
cultătorilor. Există în operă un important număr 
de idei melodice împrumutate direct folclorului; 
exemplul cel mai izbitor îl oferă fresca muzical- 
haiducească de la începutul actului II în care se 
înlănțuie rapsodic o serie de melodii populare 
ca doina, călușarii etc. Majoritatea materialului 
melodic cu care operează compozitorul este însă 
de invenţie personală, în spiritul gîndirii folclo- 
rice, ca bunăoară aria pe care o cîntă Rusalim 
luîndu-și rămas bun de la viaţă. S-ar putea naşte 
întrebarea dacă o astfel de combinare a mate- 
rialului înfrumusețat cu cel original n-are un 
caracter hibrid. Caracteristică lui Paul Constan- 
tinescu este tocmai priceperea de a șterge gra- 
nițele deosebitoare între cele două categorii, to- 
pindu-le într-un șuvoi melodic unitar ca stil. Me- 
lodiile sau motivele de provenienţă folclorică el 
le înalță, le înnobilează prin bogata și rafinata 
transfigurare ritmică, modală, armonică ; pe de 
altă parte temele originale, ca şi întreaga lor 
tratare, poartă amprenta unei prospețimi popu- 
lare, compozitorul evitînd distilarea excesivă a 
acestora. Nu un iz național vag, simți în muzica 
lui Paul Constantinescu — așa cum este cazul 
altor compozitori — ci un izvor nesecat de au- 
tentică inspirație folclorică. Consecvent acestor 
inspiraţii compozitorul a izbutit să dea o carac- 
terizare naţională şi acelor personaje negative 
— ca Mirişte, Mavromihale, Vlădica, ispravni- 
cul — ostile poporului şi aspirațiilor acestuia. 
Elementele cîntării de strană sau cele orientale 
existente în cîntecul nostru popular au jucat un 
mare rol în creionarea muzicală a acestor per- 
sonaje. Ne amintim că în „Povestea ţapului“ 
Max Eisicovici preconiza pentru caracterizarea 
muzicală a personajelor ostile poporului aban- 
donarea sferei intonative naţionale — cale la 
rîndul èi posibilă cu condiția evitării unei îm- 
pestrițări stilistice. Paul Constantinescu dove- 
deşte și posibilitatea celeilalte căi — acelaşi 
material intonativ national în caracterizarea for- 
telor opuse ale conflictului — al cărui avantaj 
îl constituie menţinerea unității stilistice a lim- 
bajului. l 

Melodismul de amplă cantabilitate constituie 
cealaltă ancoră pe care opera lui Paul Constan- 
tinescu o aruncă în fondul muzical aperceptiv 
al ascultătorului. Este o însușire ce decurge fi- 
resc din fidelitatea fată de cîntecul popular. Si 
totuşi, deşi izvorăşte din cîntec, melodismul ope- 
rei „Pană Lesnea Rusalim“ reprezintă o treaptă 
superioară acestuia, corespunzătoare evolutiei 
de la un concept rapsodic spre unul simfonic. 
Evitînd rotunțirea şi delimitarea categorică a 
ideilor melodice, Paul Constantinescu creează 
un flux melodic continuu care permite ariilor 
să se degajeze fără a cădea în convențional, iar 
recitativului îi dă o valoare muzicală superioară, 


Recitativ, arioso, arie — toate acestea se împle- 
tesc intim în limbajul lui Paul Constantinescu, 
uneori pînă la imposibilitatea diferențierii lor. 
In „Pană Lesnea Rusalim“ compozitorul a dat 
multă atenţie formelor vocale largi. Aria lui Ru- 
salim din ultimul tablou, duetul de dragoste din- 
tre Măriuca şi Tofan din actul II, septetul din 
actul III, cîntecul haiduciei şi celelalte coruri 
populare alcătuiesc, am putea spune, coroana 
melodică a operei. Asemenea momente au asi- 
gurat în primul rînd răsunetul intens al operei 
în inimile ascultătorilor. 

Să revenim însă la criticile pe care le aduceau 
lui „Pană Lesnea Rusalim“ o serie de muzicieni. 
Şi anume la reproșul de simplism și conserva- 
torism. Desigur că pe baza unei mari fidelitâţi 
față de cîntecul folcloric şi a unei simplități de 
alură populară nu se poate înălța în zilele noas- 
tre o operă de autentică inovație, o operă înnoi- 
toare din punct de vedere al stadiului în care a 
ajuns astăzi muzica contemporană. Pentru că 
larga accesibilitate și limbaj contemporan sînt 
două noțiuni care nu prea se suprapun. Este 
ușor de constatat că înțelegerea muzicală a pu- 
blicului de masă (și chiar a unor muzicanți) s-a 
familiarizat de-abia cu limbajul melodic şi ar- 
monic cristalizat la finele secolului trecut; că 
începutul muzical al secolului nostru înseamnă 
şi începutul divorțului între creaţia formelor su- 
perioare și înțelegerea melomanului simplu, pro- 
ces a cărui adîncire a mers progresiv; că acce- 
sibilitatea de masă a operei unui compozitor este 
deci cu atît mai mare cu cît acesta lasă a pă- 
trunde în muzică și mai numeroase elemente 
aparținînd acestui limbaj de sfîrşit de secol. Co- 
rolarul firesc: operele profund şi consecvent 
inovatoare în limbajul lor nu sînt sortite uaei 
înțelegeri imediate de masă, ba dimpotrivă, au 
adesea de înfruntat rezistența celor a căror în- 
telegere nu s-a ridicat încă la nivelul acestui 
limbaj. Este știut că, la vremea sa, Beethoven 
a avut de îndurat uneori critici batjocoritoare 
din partea celor (printre care şi critici muzicali) 
pentru care idealul simfoniei îl constituiau lu- 
crările de acest gen ale lui Haydn şi Mozart şi 
judecau simfoniile beethoveniene prin prisma a- 
cestui ideal. Ulterior simfonia lui Beethoven a 
devenit la rîndul ei criteriul de apreciere a ur- 
maşilor săi, situația repetîndu-se pe un plan 
istoric nou. Progresul muzicii a fost fără în- 
doială posibil în primul rînd datorită spiritului 
de sacrificiu al autenticilor artiști care au re- 
nuntat adesea la avantajele succesului imediat 
ascultînd de cerințele superioare ale înnoirii 
artei lor. 

Afirmînd însă că prin orientarea generală a 
creației sale un compozitor trebuie să spună azi 
neapărat un cuvînt nou, nemairostit pînă la el, 
nu mi se pare obligatoriu ca toate compoziţiile 
sale să răspundă acestui deziderat. Marele ino- 
vator Beethoven apare în special în 'simfoniile 
III, V, IX, în ultimele cvartete și mai puțin în 
simfoniile II, IV, VIII unde rămîne fidel spiri- 
tului înaintaşilor săi. Dar Șostacovici, acest ma- 

estru incontestabil al simfoniei contemporane, 
universal apreciat tocmai pentru vibrația nouă 
pe care o aduce, nu se menţine oare în „Cîn- 
tarea pădurilor“, „Uvertura festivă“, poemele 
corale și întreaga sa muzică de film, la un lim- 
baj muzical pe care evoluția secolului nostru 
l-a determinat de mult ? Și apoi chiar unui artist 
genial nu-i este întotdeauna posibil să facă 
opere de inovaţie. Cu Jupiter, după cum se spu- 
nea adesea, nu se poate sta în fiece zi la masă. 
Totodată trebuie să recunoaștem că oricărui om 
normal din punct de vedere al înţelegerii mu- 
zicii, nu poate să nu-i facă plăcere a asculta 
Simfonia VIll-a de Beethoven sau „Cîntarea 
pădurilor“ de Şostacovici. Mai puţin profunde 
decît alte opere ale acelorași, ele conţin totuşi 
calități muzicale incontestabile. Cu alte cuvinte 
lipsa ineditului în limbaj nu implică lipsa valorii 
artistice. Cînd în opera nouă a unui cornpozitor 
nu există o poziție de avangardă dar există 
multă muzicalitate, un gust artistic superior, o 
expresivitate elocventă, o construcţie solidă a 
formei — toate acestea nu pot să nu ne rețină 
atenția iar adesea chiar să ne cucerească. 

In „Pană Lesnea Rusalim“ găsim din belșug 
asemenea însușiri. Nobleţea inspiraţiei se degajă 
aproape din fiecare pagină a partiturii. Cu deo- 
sebire se oglindește ea, după părerea noastră, 
în pasajele lirice ale operei. Este uimitoare pu- 
ținătatea de mijloace cu ajutorul cărora compo- 
zitorul ajunge la crearea unor imagini artistice 
superioare. lată bunăoară corul femeilor din 
actul II (tabloul H). Cursul său se desfăşoară 
doar în doimi şi pătrimi. Structura riguros ar- 
monică a acestui moment nu permite vocilor nici 
un fel de libertate contrapunctică. Acordurile și 
înlănțuirea lor se bazează pe cele mai elementare 
principii. Disonanţele punctează doar, pe ici, pe 
colo, desfășurarea armonică. Și totuși cîtă ten- 
siune lăuntrică închide acest cor! Diseretele in- 
ftexiuni modale, care apar cînd în melodie, cînd 
în armonia ei, răsfring parcă asupra expresiei 
muzicale o succesiune alternîndă și subtil nuan- 
tată de lumini şi umbre. 

Materialul intonaţional consecvent folclorice 
este cu măiestrie adaptat structurii personajelor 
în aşa fel încît muzica însăși ne lasă să între- 
zărim portretul lăuntric al acestora. Fiecare per- 
sonaj îşi vorbeşte aici limba sa proprie, carac- 
teristică. Perfidia lui Miriște se exprimă în în- 
tregul lui grai muzical, șerpuitor și capricios, 
deosebindu-se fundamental de linia popular-e- 
roică a limbajului lui Pană Lesnea. 


Caracterizarea muzicală a personajelor are 
remarcabile momente de complexitate. Rapaci- 
tatea lui Mavromihale nu ne este înfăţişată în- 
tr-o formă brutală ci învăluită într-o atmosferă 
de măreție, începînd cu primirea triumfală şi 
continuînd cu monologul său plin de gravitate, 
amîndouă amintindu-ne, prin asociaţie, de scena 
încoronării lui Boris. 

Deşi libretul nu-i oferea posibilităţi în această 
directie, Paul Constantinescu realizează pe par- 
cursul operei o mare varietate a contrastelor, 

ceea ce slujeşte considerabil dinamismului aces- 
tuia. Scenele de masă se desfăşoară nu pe baza 
unei continue masivităţi corale ci prin desprin- 
derea unor tipuri cărora le încredințează episo- 
dice intervenții solistice. Inceputul unei alte eta- 
pe în dezvoltarea acţiunii ne introduce de obicei 
într-o lume emoțională cu totul nouă față de 
cea care precedase: după orgia cu care se În- 
cheia primul act — jalea ţăranilor obidiţi de 
la începutul actului II; după corul avîntat al 
haiduciei (finalul tabloului I dim actul H) 
corul de suferință al femeilor (începutul ta- 
bloului II al aceluiași act). 

La o cercetare mai amănunțită a partiturii 
frapează construcția armonică în care izbutește 
compozitorul să integreze atît de variatele mo- 
mente ale unui tablou. Intîlnim de “obicei o con- 
strucție comparabilă unui mare arc sau unei 
mari forme tripartite ABA. Iată spre exemplu 
tabloul II al actului II. Ei începe printr-o ima- 
gine de durere adîncă dar în tonuri potolit 
exprimate (corul de jale al femeilor), după 
care urmează o amplă scenă mijlocie de în- 
fruntare dramatică între femei, Rada și vornic, 
cu un punct culminant după care tensiunea 
scade treptat iar durerea își reia cursul ei 
molcom comparabil celui de la începutul ac- 
tului (plecarea Radei). Asemănător este con- 
struit din punct de vedere formal primul ta- 
blou al actului III (scena din pădure) ale 
cărui momente constitutive — cînd mai încor- 
date cînd mai lirice — sînt încadrate de mari 
imagini corale ale vieţii haiduceşți. 

S-ar putea continua mult enumerarea momen- 
telor atrăgătoare din punct de vedere muzical 
ale operei lui Paul Constantinescu. Maestrul in- 
contestabil al construcţiei simfonice, al împletirii 
polifonice, al transfigurării modale, nu s-a dez- 
minţit în această eperă. Trebuie totodată pre- 


„cizat că, oricît s-ar menţine compozitorul în li- 


mitele unui limbai voit accesibil, concepţia ge- 
nerală a operei sale se situează pe linia ascen- 
dentă a evoluţiei stilului de operă. Cu toate că 
Pană Lesnea contine momente de largă cantabi- 
litate, acestea sînt totuşi subordonate tendinței 
de continuitate și neîntreruptă desfăşurare mu- 
zical-dramatică ; „Pană Lesnea Rusalim“ este 
vădit concepută ca o dramă muzicală si chiar 


dacă limbajul ei melodic, armonic, se caracteri-: 


zează printr-o anumită simplitate, aceasta nu o 
împiedică să poarte pecetea unei concepții dina- 
mice despre operă, radical deosebită de concer- 
tul costumat, 

Se poate întîmpla uneori ca urmărind a ex- 
primare cît mai la nivelul întelegerii publicului, 
să depășești măsura care trebuie să existe între 
cerintele accesihilitătii si cele ale integrităţii 
artistice. Pe această cale pătrund concesiile une- 
ori involuntar făcute gustului tradițional şi şa- 
bloanelor conventionale. Baletul din primul aci 
al operei ..Pană Lesnea“. desi aparent integrat 
acțiunii, ni se pare a constitui o astfel de con- 
cesie, a cărui lipsă n-ar fi dăunat de fel accesi- 
bilității muzicii. Dimpotrivă. aceasta ar fi cîsti- 
gat în concentrare dramatică, s-ar fi apropiat de 

idealul modern al operei, atît de străin diver- 
tismentelor care răresc ritmul general. Finalul 
grandios al operei, puțin potrivit momentului 
de crispare dramattecă pe care îl reprezintă moar- 
tea lui Rusalim, ne apare de asemenea mai de- 
grabă tributar obiceiului de a încheia cu o apo- 
ieoză strălucitoare. Printr-o rezolvare mai sobră 
a finalului, ideea pozitiv-eroică a operei n-ar fi 
ieșit cu mai puţin relief în evidenţă. Să menţio- 
năm în sfîrșit convenţionalismul libretului pe 
care și l-a ales Paul Constantinescu. Persona- 
jele sînt lipsite de consistență sufletească. Să nu 
citez decît exemplul eroului principal, liniar de- 
a-lungul întregii opere: el nu cunoaşte decît o 
singură trăsătură morală — dragoste față de 
popor — ceea ce face din el o abstracțiune dra- 
maturgică. Zadarnic cauţi în el un om real, cu 
o viaţă interioară complexă, cu frămîntări, cu o 
evoluție. Pană Lesnea Rusalim ne apare la 
sfîrşitul operei așa cum l-am cunoscut la în- 
ceput, cu nici o notă în plus sau în minus. Este 
ușor de înțeles cît de schematice ne apar per- 
sonajele secundare pe care autorul nici nu avea 
posibilitățile de a le integra atît de profund 
acțiunii, aşa cum ar fi putut-o face în cazul e- 
roului principal. De altfel, însăşi acţiunea ni se 
pare a fi fost concepută din capul locului într-un 
mod abstract, avînd ca punct de plecare cioc- 
nirea unor forțe sociale iar nu o dramă umană 
concretă, autentică. Lipsuri ca acestea nu com- 
promit însă valoarea muzicală a operei.. 


„Pană Lesnea Rusalim“ este o încercare a 
unui simfonist de frunte al școlii naţionale de 
a aduce o contribuție la cauza ridicării muzi- 
cale a publicului larg, printr-o muzică aptă a-i 
merge dintru început la inimă. Avem astăzi mare 
nevoie de asemenea opere deoarece mare este 
şi numărul celor care de-abia încep a se apropia 
de muzică. Pentru un autentic maestru nu este 
însă suficient atît. Independent de riscul de a 
nu fi înțeles îndată de toată lumea, el continuă 
dezvoltarea artei sale, de unde au lăsat-o încă 
înaintaşii, către forma mereu superioară. A- 
ceastă cauză artistică inovatoare Paul Constan- 
tinescu a slujit-o adesea în „O noapte furtunoa- 
să“, oratoriile, concertul de coarde şi altele. 
A merge pe aceste două căi nu înseamnă incon- 
secvență sau duplicitate ci o matură înţelegere 
a cerinţelor complexe ale vieţii. Reproşabil mi 
se pare a te consacra în exclusivitate primei linii, 
de dragul unui succes imediat, uitînd de ideea 
progresului artistic la care orice adevărat cerea- 
tor are datoria să contribuie. Astfel de cazuri 
există în muzica noastră. 

Și totuşi mă întreb: este posibilă apariția 
unor opere al căror limbaj să exprime cele mai 
multe cerinţe ale dezvoltării muzicii și care să 
poată stîrni în același timp un ecou puternic în 
sufletele maselor de ascultători? Vom încerca, 
în curînd, a schița un răspuns. 


George Bălan 


Pe marginea libretului 


«PANĂ LESNEA RUSALIM, 


Cind se vorbeşte despre libretul de operă, 
se ia de obicei în considerare în mod implicit 
şi scenariul, adică osatura — succesiunea și 
corelația logică a diferitelor situații scenice — 
pe care trebuie să se grefeze dezvoltarea dra- 
matică a unei opere. 

Nu despre valoarea literară a libretului ur- 
mează să trateze articolul de față, ci despre 
construcția lui din punctul de vedere a! drama- 
turgiei de operă, construcție care presupune o 
profundă cunoaștere a specificului acestui gen. 

Problema interesează în cel mai înalt grad 
creația noastră muzicală, care se află încă în- 
tr-o perioadă de căutări, de adevărat pionierat, 
în această direcție. Cît de importantă este re- 
zolvarea ei, este în credința autorului rînduri- 
lor de față că va rezulta din analiza scenariu- 
lui operei „Pană Lesnea Rusalim“ de Victor 
Eftimiu, cu muzica de Paul Constantinescu. 

Totalitatea scenelor unui libret trebuie să a- 
sigure mersul firesc al unei acţiuni dramatice 
și totodată să capteze interesul spectatorului 
printr-o justă gradaţie a tensiunii emoţionale 


rezultată din mişcarea scenică, de la prima re- 
plică şi pînă la deznodămînt. 

De aici decurge necesitatea respectării unor 
faze, a unor etape, precum şi aceea a distribui- 
rii echilibrate a scenelor într-o manieră care 
să corespundă rostului și semnificației fiecăreia 
din aceste faze. 

Nu e un lucru nou că o acțiune dramatică 
trebuie să înceapă prin a prezenta personajele 
principale și poziţia lor reciprocă, schițînd oare- 
cum. conflictul. Iată o primă fază care poate fi 
realizată printr-un text neapărat cuprinzător 
dar nu prea lung, fiindcă duce, prin natura 
lui, la momente statice, incompatibile cu ce- 
rințele mișcării scenice. 

Cea de-a doua fază și, fără îndoială, cea 
mai importantă, este dezvoltarea conflictului 
care, în economia întregii acţiuni, reprezintă în 
mod normal partea cea mai lungă a scenariu- 
lui, adică tocmai acea parte în care se ţese 
intriga propriu-zisă. Aici se petrec întîmplările 
care conturează definitiv conflictul, generează 
ciocnirile dintre personajele adverse și le deter- 
mină evoluția sufletească. 

Faza următoare o constituie momentul de 
culminare a conflictului, cînd încleștarea a a- 
juns la maximum de încordare şi ameninţă să 
ducă la ruperea echilibrului de forță. Este. o 
fază care nu poate fi prea lungă, fiindcă ar 
contrazice cerința de a concentra confruntarea 
tendinţelor contrarii în efortul lor final şi su- 
prem, evitindu-se diluarea contrastului dintre 
acest moment de tensiune și cel de destindere 
adus de deznodămînt. 

Însfîrşit, ultima fază, cea a deznodămîntului, 
este scurtă prin însăși natura ei și se leagă 
de obicei strîns de cea precedentă. 

Ținînd seama de aceste patru etape, să ve- 
dem cum se prezintă lucrurile în libretul ope- 
rei „Pană Lesnea Rusalim“, al cărui rezumat, 
pentru o mai bună înțelegere a expunerii de 
faţă, este dat mai jos. 


ACTUL I 


Scena I — La București, boierii îl aşteaptă 
pe noul domn. Vlădica şi logofătul Mirişte sînt 
gata să se supună oricui. Boienii oscilează. Nu- 
mai spătarul Pană Lesnea Rusalim deplînge 
soarta poporului. 

Scena IT — (Afară se aud urale) Vine alaiul 
noului domn. Vlădica şi Mirişte ies în întîmpi- 
nare. Mirişte revine să anunţe sosirea domnu- 
lui Mavromihale. Boierii își exprimă speranţa 
că s-a mai îndreptat de la prima lui domnie. Ei 
hotărăsc să fie uniţi și să-i impună voința lor. 

Scena III — Intră alaiul domnesc. Corul 
boierilor îi urează bun venit. 

Scena IV — Intră Mavromihale. Le cere su- 
punere deplină și dări îndoite. După o scurtă 
ezitare, boierii se supun. 

Scena V — Numai Rusalim declară că nu 
acceptă și pleacă. 

Scena VI — Boierii comentează servil atitu- 
dinea lui Rusalim. Mavromihale rămîne indi- 
ferent. In schimb vrea să petreacă. Intră 
Evanthia doamna şi jupînesele. Se servesc 
cafele. narghilele etc. Urmează un dans o- 
rienta! al <lujnicelor. 

Scena VII — Rusalim proferă ameninţări 
de-afară. Mavromihale nepăsător cere să fie a- 
duşi coconii lui. Intră și aceştia. Mavromihale 
propune să se înceapă petrecerea. 


ACTUL JI 


Tabloul I — La tară, în fața conacului lo- 
gofătului Mirişte. Țăranii se plîns de mizerie 
si de dări. Printre ei se află Tofan, Măriuca, 
iubita lui, Toma şi Rada, părinţii lui. Se vor- 
beste despre nunta apropiată a lui Tofan cu 
Măriuca. Are loc judecarea tărânilor care nu 
si-au plătit dările. Apoi, în faţa ispravnicului, 
Mirişte, egumenul și Toma se ceartă cu privire 
la drepturile de proprietate asupra satului. Is- 
pravnicul îl loveşte pe Toma, care a îndrăznit 
să discute drepturile boierilor. Tofan îl înjun- 
ghie pe ispravnic si fuge. La amenințările de 
pedepsire ale lui Mirişte, țăranii vor să plece, 
dar îi opreşte Rusalim, care se află neobservat 

printre ei, îmbrăcat într-o zeghe ţărănească. [i 
îndeamnă la haiducie (corul „Haiducie, haidu- 
cie“). Vor să plece cu toţii, dar Miriște cheamă 
poteraşii să-i împiedice. La chemarea lui Ru- 
salim, poterașii trec de partea lui și a țărani- 
lor. Cu toţii sar şi îi leagă pe Mirişte, egumen 
etc. luîndu-i cu ei în codru. 

Tabloul II — In sat, peste cîteva zile. Au 
rămas numai femeile. Vornicul Radu Vulpache 
le ameninţă cu moartea și cu arderea satului, 
dacă vinovaţii nu sînt predaţi în trei zile. Toate 
o roagă pe Rada, mama lui Tofan, să-l aducă 
pe acesta, dar ea refuză. Vornicul o iia deoparte 
și îi promite iertarea pentru toți, dacă îl con- 
vinge pe Tofan să-l ucidă pe Mirişte. Dar ea 
nu poate primi. Femeile o roagă să le salveze. 
E zăpăcită. Se hotărăşte pînă la urmă să se 
ducă în codru la băiat. 


ACTUL II 


Tabloul I — O dumbravă în codrul Vlăsiei. 
Cor de haiduci. Se încinge un joc de căluşari. 
Rusalim povestește haiducilor despre cele în- 
tîmplate în sat și vrea să le cunoască părerea. 
Ei vor s-o pornească la luptă. Dar Rusalim 
socotește că pripeala nu e bună. El vrea să se 
mai gîndească şi le va, spune apoi gîndul său. 
Apare Rada împreună cu Măriuca. Tofan o îm- 
brăţişează pe Rada. Pe Măriuca o prinde de 
amîndouă mîinile şi o privește cu drag. Rada 
îi povestește lui Rusalim despre cererile vor- 
nicului. Rusalim pune să-l aducă pe Mirişte 
şi-i cere să obţină de la domnie iertarea lui 
Tofan. Îl pune să jure, după care pleacă, ur- 
mărit de trei haiduci, la porunca lui Rusalim. 
Urmează un septet, respectiv un duet între To- 
fan şi Măriuca, la care suprapun: Rada, Toma, 
Rusalim şi două personaje comice, Mătrăgună 
şi Dună. Aceștia din urmă fac haz de dragostea 
celor doi tineri. Vin mereu cete de haiduci. Ru- 
salim le spune că vor porni curînd la luptă. 
Corul „Haiducie, haiducie“. 

Tabloul Il — În grădina palatului domnesc. 
Mavromihale, pe un jilț, trage din ciubuc. Vine 
aga înspăimîntat şi îi vestește apropierea hai- 
ducilor. Apare Mirişte, reîntors de la Rusciuk 
unde l-a trimis domnul, şi îi spune că turcii 
au pornit-o spre Bucureşti ca să-l ajute. Din 
povestirea lui Mirişte reiese că turcii au fost 
mereu atacați: de haiduci, poterași şi țărani, dar 
că, pînă la urmă, au bătut una din cete şi l-au 
prins pe Rusalim rănit. Mirişte l-a adus cu el. 
Mavromihale şi Mirişte îl batjocoresc. Acesta 
tace dispreţuitor. Se aude cîntecul haiducilor 
care năvălesc în palat. Mavromihale încearcă 
să fugă pe furiş. Mirişte dă să fugă, şi el, dar 
îl întîmpină Tofan, care îl înjunghie. E prins 
si Mavromihale. Haiducii dau foc palatului. 
Rusalim e eliberat și înconiurat cu dragoste 
de haiduci, în frunte cu Tofan. Dar spătarul 
este slăbit din cauza rănilor şi moare în bra- 
tele lui Tofan, în sunetele corului ,„Haiducie, 
haiducie““, pe care l-a cerut ca un ultim salut 
înaintea morții. 


Din expunerea prescurtată a libretului se 


poate vedea cu ușurință că prima fază despre 
care s-a vorbit, prezentarea personajelor şi a 
poziţiei lor reciproce, ocupă un loc mult prea 
mare şi anume, actul întîi în întregime și părţi 
importante din al doilea. 

Dacă socotim ca personaje principale pe 
Pană Lesnea Rusalim, domnul 
Mavromihale, logofătul Mirişte, 
vornicul Radu Vulpache, Tofan, 
Măriuca, Toma şi Rada, trebuie 
să constatăm că prezentarea lor 
se face astfel: Rusalim, Mavro- 
mihale și Mirişte, de-a lungul 
primului act, — Toma, Tofan și 
Măriuca, în cursul primului ta- 
blou al actului al doilea, iar 
Rada şi Vornicul Vulpache, în 
tabloul al doilea din acelaşi act. 

În privința lungimii prezentă- 
rii personajelor, s-ar putea o- 
biecta, pe drept cuvînt, că aceas- 
ta se împletește adesea în lu- 
crări dramatice cu faza a doua, 
dezvoltarea conflictului, fapt 
care se întîmplă într-o oarecare 
măsură şi în libretul operei 
„Pană Lesnea Rusalim“. Dar în 
ce măsură? 

Acţiunea propriu-zisă se declanşează de-abia 
în primul tablou al actului al doilea, cînd se 
produce răsmerița ţăranilor la conacul lui Mi- 
riște şi plecarea lor în haiducie. Tot ca un epi- 
sod al acţiunii poate fi socotită şi intervenția 
vornicului Vulpache (actul II, tabloul II), prin 
îndemnul adresat Radei de a-şi da fiul, pe Tofan, 
pe mîna stăpînirii sau de a-l convinge să-l 
omoare pe Miriște în schimbul iertării pentru 
uciderea ispravnicului. Dar acesta rămîne to- 
tuşi un episod lăturalnic, fiindcă, deşi deter- 
mină anumite acțiuni la unele personaje (ru- 
gămințile femeilor adresate Radei de a le 
salva, plecarea ei în codru la Tofan), nu con- 
tribuie cu nimic la. dezvoltarea conflictului. Şi 
cu aceasta s-au, epuizat două din cele trei acte 
ale libretului. 

Prin urmare, în afară de răzmerița țăranilor 
din tabloul I al actului II, nu se mai petrece 
nimic în primele două acte care să împingă 
acțiunea înainte. Apare deci evident faptul că 
numai prezentarea personajelor și adăugarea 
unei scene decorative (dansul oriental din sce- 
na VI) creează lungimi care imprimă primului 
act și unei bune părți din actul al doilea un 
caracter static. 

Cum sînt personajele prezentate? 


Figura lui Rusalim nu este veridică. Desti- 
nat de autor să fie un luptător, el nici nu în- 
cearcă să-i convingă pe boieri de dreptatea 
cauzei poporului, ci se mărginește să amenințe 
și să plece. Pe de altă parte, nu se înţelege de 
ce este atît de iubit de țărani şi de oaste. 
Fiindcă s-a declarat de partea lor în actul I? 
Nu e de aiuns. De altfel, în tabloul I al actului 
II el se află în mijlocul ţăranilor fără a fi ob- 


Victor Eftimiu 

servat. Este şi aceasta o inadvertenţă a libre- 
tului, care nu ne poate convinge că un străin 
poate rămîne neobservat în mijlocul locuitorilor 
unui sat. Dar dezvăluirea prezenței sale are un 
efect puternic asupra celor de faţă. Prin urma- 
re, el se bucură de un prestigiu care nu ne 
este explicat nici printr-o faptă 
din trecutul mai depărtat şi 
nici  printr-una petrecută în 
răstimpul scurs între primele 
două acte. De aceea, trecerea 
poterașilor de partea ţăranilor 
(actul II, tabloul I), la un sim- 
plu cuvînt al lui Rusalim, apare 
ca nefirească. Prezentarea lui 
rămîne în limitele unei schițe 
şi încă a unei schițe foarte su- 
mare. 

Tot schiţată este și figura 
lui Mavromihale, dar este cazul 
să spunem că nu era nevoie de 
mai mult la un personaj fără 
rol determinant în acţiune. 

Tofan este sortit să reprezin- 
te poporul și mînia lui, dar nu 
este de crezut că acesta este 
bine întruchipat într-un personaj 
care, una-două, scoate cuțitul și 
înjunghie. Dacă e justificată 
din punct de vedere dramatic uciderea ispravni- 
cului (actul II, tabloul I) ca o urmare a unei 
provocări grave (lovirea tatălui său, Toma) şi 
a unei izbucniri de mînie nestăpînită, uciderea 
lui Mirişte de către Tofan (actul II, tabloul II) 
este o inconsecvenţă, în totală contradicţie cu 
ceea ce spune chiar el în actul III, tabloul I: 


„Un om în mîna noastră, fără pază, 
Ca să-l ucid aşa cu mintea trează, 
În loc de vitejeasca haiducie, 

Mi-ar fi părut curată mișelie“. 


Or, tocmai în această situaţie se află Mirişte 
în tabloul final. 

Măriuca nu reprezintă nimic. Rolul ei este 
figurativ şi inutil. Nu-l sprijină și nici nu-l îm- 
piedică pe Tofan în faptele sale. Nu contribuie 
cu nimic în desfăşurarea acţiunii. Așa cum a 
fost schițată (mustrarea adresată lui Tofan în 
actul II. tabloul I, că a delăsat-o, deși ştie că 
el este frămîntat de necazurile abătute asupra 
consătenilor săi, precum şi cele cîteva cuvinte 
de dragoste spuse în actul III, tabloul I, în 
prezența părinților, a lui Rusalim şi a haidu- 
cilor), este ușor de văzut că ar fi putut lipsi 
fără nici un neajuns din urzeala libretului. 

Toma este o figură reprezentativă pentru 
popor, prin atitudinea lui dîrză față de stă- 
pînire. 

Rada este frumos conturată, ca o femeie din 
popor, simplă şi devotată, ca o mamă plină de 
dragoste și grijă pentru copilul ei. 

Mirişte şi Radu Vulpache sînt bine caracte- 
rizați. 
In ceea ce privește poziţia reciprocă a perso- 

najelor, cele pozitive sînt reprezentate de Ru- 
salim, Tofan, Toma, Rada şi Măriuca, iar cele 
negative, de Mavromihale, Mirişte şi Radu 
Vulpache. Dar contactul dintre cele două grupe 
este foarte slab și uneori inexistent. Este una 
din cauzele inițiale ale slăbiciunii libretului și 
ale lipsei de acţiune. 


Într-adevăr, singurul personaj negativ care 
dă ochii cu toate personajele pozitive este Mi- 
riște. Dar și acesta este opus în mod activ în 
principal lui Rusalim, mult mai puțin lui Toma 
şi Tofan, de loc Radei și Măriucăi. Radu Vul- 
pache nu are de-a face decît cu Rada. Mavro- 
mihale îl cunoaşte numai pe Rusalim. 

Conflictul se schițează încă în actul I, în 
cuvintele lui Rusalim, — un conflict între popor 
și boierimea în frunte cu Mavromihale. Iată 
adevăratele personaje ale libretului, cel puţin 
în intenția autorului. Dar și cu acestea lucru- 
rile se petrec ca şi cu personajele enumerate 
mai înainte. Ca mase compacte și potrivnice, 
boierii nu stau niciodată cu poporul. Corul bo- 
ierilor nu apare decît în actul I, cel al țărani- 
lor numai în actul II, iar cel al haiducilor la 
sfîrșitul primului tablou din actul II și apoi în 
actul III. Deci nici o coexistenţă palpabilă, sce- 
nică, între elementele adverse principale. Con- 
flictul dintre ele există şi, e drept, nu e nevoie 
și nici întotdeauna posibil ca el să fie prezen- 
tat scenic. Dar nu este mai puţin adevărat că 
acest conflict rămîne în faza de schiţă, fiindcă, 
după primul act! și pînă la sfîrşit, nu mai ştim 
ce se întîmplă cu boierimea luată în întregul ei. 

Cînd ajungem la faza a doua, dezvoltarea 
conflictului, ne izbim. de o mare greutate. Con- 
flictul principal există, dar e extrascenic. In 
afară de răscoala din satul lui Tofan, reprezen- 
tativă pentru atitudinea întregului popor, nu se 
mai întîmplă nimic care să dinamizeze acţiu- 
nea, punînd în joc potenţialul sufletesc al per- 
sonajelor. Aici intervine un mare gol care face 
ca să nu putem vorbi despre o dezvoltare a 
conflictului. Personajele nu sînt oameni ade- 
vărați, cu o viață interioară proprie, legată 
de existenţa de toate zilele, determinată de in- 
teresele şi relaţiile lor reciproce. Jocul pasiu- 
nilor este absent şi numai acesta poate oglindi 
caractere şi genera conflicte dramatice. În a- 
fară de scurtul moment liric al Radei (actul II, 
tabloul II), nu găsim la celelalte personaje ex- 
presia unor frămîntări adînci care să oglin- 
dească sentimente puternice. S-ar putea spune 
că textele ce le sînt atribuite sînt uneori ade- 
vărate texte declarative care, în mod fatal, cad 
în lozincărie. Nu ar fi greșit nici dacă s-ar 
afirma că toate aceste personaje au doar o 
viață exterioară, publică, — ele nefiind decît 
nişte marionete, niște măşti, îndărătul cărora 
nu se află însă nimic. Din acest punct de ve- 
dere, eroii negativi par mai reuşiţi, fiindcă 
motorul acţiunilor lor este întotdeauna intere- 
sul propriu, ceea ce ne dezvăluie viaţa lor in- 
terioară. 


Dacă la toate acestea, adăugăm şi faptul că 
nu există în libret scene de confruntare şi de 

ciocnire între caractere opuse, vom înţelege de 
ce nu se poate vorbi de o acţiune, de o dezvol- 
tare propriu-zisă a unui conflict dramatic. 

Nici chiar dacă am voi să conferim libre- 
tului un caracter epic predominant, nu am pu- 
tea acoperi lipsa de acţiune, fiindcă nici în 
cadrul conflictului de bază dintre popor şi boie- 
rime nu se petrece nimic în afară de ceea ce 
ni se povestește în ultimul tablou, adică hăr- 
țuirea de către haiduci, ceea ce este prea puţin 
pentru zugrăvirea unei epopei populare. 

Se face simțită de asemenea lipsa unei scene 
lirice, care ar fi putut justifica prezența pere- 
chii de îndrăgostiţi, Tofan şi Măriuca. O ase- 
menea scenă, oglindind apropierea lor sufle- 
tească, ar fi putut constitui un prilej de îmbăr- 
bătare pentru Tofan în lupta lui închinată 
poporului şi, în felul acesta, ar fi avut un rol 
activ în mersul acțiunii. 

Personajele fără viață, absenţa unor ciocniri 
de caractere adverse și aceea a unor întîm- 
plări exterioare determinate care să le influen- 
teze comportarea, au. atras paralizarea oricărei 
posibilităţi de dezvoltare a conflictului, şi, prin 
consecinţă, lipsa unei tensiuni emoţionale în 
general, cu atît mai puţin crescînde. Nu e de 
mirare deci că, în asemenea condiţii, culmina- 
rea conflictului este inexistentă. Singurul mo- 
ment în care şi-ar fi găsit locul (actul II, 
tabloul II — aducerea lui .Rusalim rănit şi 
legat în faţa lui  Mavromihale) este ratat, 
fiindcă, în timp ce domnul îi adresează ocări şi 
ameninţări, Rusalim tace. 

Deznodămîntul nu este o urmare logică a ce- 
lor petrecute pe scenă, ci provine dintr-un c- 
veniment exterior care hotărăște soarta eroilor. 
Aceasta poate să nu fie o greşeală, cu condiţia 
ca evoluția conflictului să fi urmat un curs 
firesc, iar culminarea lui să se datoreze cioc- 
nirii dintre personaje. În felul acesta, nu mai 
are importanță dacă faptul determinant al 
deznodămîntului este interior sau exterior, sce- 
nic saw extrascenic, ci dacă s-a creat contrastul 
puternic dintre tensiunea maximă a momen- 
tului culminant şi destinderea finală. Or. acest 
lucru nu se întîmplă în libretul „Pană Lesnea 
Rusalim“, fiindcă nu găsim în el nici gradarea 
unei încordări emoţionale și nici vreun mo- 
ment de culminare a conflictului. 

Incercînd să aflăm un fir logic în libret, sîn- 
tem. siliti să ajungem la concluzia că el nu 
există nici în construcţia lui generală şi nici 
în unele elemente izolate, care rămîn inexpli- 
cabile şi măresc confuzia. 


Un asemenea exemplu este dorința vornicu- 
lui ca Tofan să-l omoare pe Miriste (actul IT, 
tabloul II). De nicăieri nu rezultă că între ei 
ar fi existat vreo vrăjmăşie. Şi încă dacă ar 
fi fost așa nu vedem ce importanţă ar fi avut 
pentru mersul acţiunii. 

Legată de acest fapt, tăcerea lui Rusalim 
este cu totul neverosimilă. Cînd i-l comunică 
Rada (actul III, tabloul I), el nu-i spune 
nimic lui Miriște despre intențiile ucigaşe ale 
vornicului, 


Pe de altă parte, cererea pe care Rusalim 
i-o face lui Mirişte de a obţine iertarea lui 
Tofan (actul IH, tabloul I), coboară faptul 
răscoalei populare la nivelul unei simple răz- 
merițe cu caracter local, care ar înceta atunci 
cînd s-ar produce această iertare. Este o in- 
consecvență gravă, care falsifică natura con- 
flictului și-i răpește caracterul de epopee popu- 
lară, așa cum se întrezărește pînă în acest 
moment. 

Insfîrşit, dansul călușarilor din acelaşi ta- 
blou este un episod decorativ, a cărui prezenţă 
este discutabilă. Într-adevăr, reflectarea opti- 
mismului poporului prin acest mijloc nu apare 
potrivită într-un moment de încordare ca acela 
cînd se aşteaptă declamarea unei acţiuni im- 
portante. 


Prima constatare ce se desprinde din cele 
arătate pînă acum este sărăcia vieţii sufletești 
a personajelor, lipsa unor caractere puternice 
care să se afirme din ce în ce mai mult şi mai 
activ, dînd un impuls viu acţiunii. Nu găsim 
nici o clipă acel clocot, acel suflu pasionat 
care răscolește și transformă oamenii. Nu gă- 
sim nimic nou de-a lungul libretului la aceste 
personaje, nimic care să reprezinte o îmbogă- 
tire spirituală, o întărire a forței lor morale. 
Intr-un cuvînt, așa cum au apărut la început, 
așa rămîn pînă la sfîrşit. Explicaţia este că 
nu au avut o viață scenică veridică, ci una fac- 
tice, care le-a: păstrat imuabilitatea trăsăturilor 
schiţate inițial, întocmai ca la. niște marionete. 
În asemenea condiţii nici nu era posibil să se 
ajungă la ciocniri dramatice, la o tensiune e- 
moţională crescîndă, la un conflict care să se 
dezvolte pînă la un punct culminant. Urmarea 
este că libretul are un caracter static predomi- 
nant. Stau mărturie actul I în întregime, ta- 
bloul II din actul II şi tabloul I din actul III. 
Alaiul domnesc (actul I, scena III), divertis- 
mentul oriental (actul I, scena VI) şi dansul 
căluşarilor (actul III, tabloul I), nu pot schim- 
ba cu nimic acest caracter al libretului, fiindcă 
sînt episoade decorative, exterioare, fără nici o 
semnificaţie în dramaturgia lui. 

O a doua constatare este aceea că nici în 
măsura în care ar putea fi considerat epic, li- 
bretul nu stă în picioare din punct de vedere 
scenic, din aceleaşi cauze retevate mai înainte 
dar şi fiindcă țesătura lui este prea săracă în 
evenimente capabile să creeze atmosfera co- 
respunzătoare de avînt şi de însuflețire eroică. 

Insfîrşit, este părerea autorului  rîndurilor 
de faţă că libretul nu ţine seama de cerinţele 
specifice operei. Acest gen cere o mare concizie 
a textului literar, care trebuie să aibă o întin- 
dere mult mai redusă decît aceea a unei piese 
de teatru, dat fiind că discursul muzical im- 
plică o debitare mult mai lentă a cuvintelor. 
Într-o oarecare măsură, acest lucru a fost rea- 
lizat, dar elementul de care nu a ţinut seama 
în mod just autorul este necesitatea de a per- 
mite personajelor să-și exprime gîndurile prin 
mijlocirea unor texte mai întinse. Abundența 
de replici scurte de care face uz, este la locul 


ei într-o piesă de teatru, dar nici aici nu se 
poate exagera. Cu atît mai puţin într-o operă, 
unde ideile muzicale nu s-ar putea desfăşura 
niciodată în asemenea condiții. Textele mai 
lungi au avantajul de a caracteriza mai bine 


"personajele şi de a lămuri poziţia lor, fie că 


aceasta se face prin arii, duete sau alte for- 
maţii vocale, fie că servesc de bază unor reci- 
tative mai substanțiale. Replicile scurte sînt cele 
mai indicate pentru situaţiile dramatice, în care 
ciocnirea dintre personaje devine un factor pro- 
pulsor al acțiunii și deci incompatibil cu carac- 
terul oarecum static al ariilor, duetelor ete. Or, 
după cum am văzut, libretul nu are propriu-zis 
decît o singură scenă care poate fi socotită 
dramatică — actul II, tabloul I; dar numai 
atît nu justifică nici pe departe abuzul de re- 
plici scurte cuprinse în țesătura lui. 

Trebuie recunoscut însă că autorul a folosit 
texte de respiraţie mai lungă în două momente 
importante : 

Scena V din actul I, cînd Rusalim își ma- 
nifestă revolta faţă de asuprirea ce apasă 
poporul, a cărui soartă o deplînge, şi tabloul 
II din actul II, cînd Rada refuză să-l aducă 
pe Tofan pentru a-l preda stăpînirii. Cum a 
tratat compozitorul aceste două momente, 
este o problemă care se cuvine judecată în 
cadrul unei analize separate a partiturii mu- 
zicale. 


Se face adesea observația că multe opere de 
mare valoare au fost scrise pe librete slabe. 
Este adevărat. Dar aceasta se referă mai ales 
la nivelul lor scăzut din punct de vedere lite- 
far. În general acele librete erau scrise de 
specialiști care, dacă nu erau literați prea ta- 
lentaţi, erau în schimb familiarizați cu dra- 
maturgia de operă şi îşi construiau scenariile 
în consecință. Mai mult încă, slăbiciunile li- 
bretelor au rămas de multe oni în umbră da- 
torită unor arii de largă accesibilitate, a căror 
inspirație autentică a salvat anumite opere, a- 
sigurîndu-le un loc statornic în repertoriul 
genului. 

Nu putem însă face o apropiere între aceste 
exemple și libretul operei „Pană Lesnea Rusa- 
lim“. Este adevărat, găsim în el unele pagini 
literare foarte frumoase, iar muzica lui Paul 
Constantinescu prezintă interes incontestabil. 
Dar ea nu poate salva libretul, fiindcă nu e 
un libret de operă, nu are acțiune şi nici nerv 
dramatic. Mai curînd s-ar putea spune că se 
apropie de textul unui oratoriu, unde nu e 
nevoie de tot ce s-a arătat că îi lipsește pentru 
a întruni calităţile unui spectacol lirico-dra- 
matic. 

Această concluzie trebuie să ne facă să ne 
gîndim la problema mai largă a răspunderii 
artistice faţă de public. Autorii operei „Pană 
Lesnea Rusalim“ sînt două figuri proeminente 
ale literelor și muzicii romîneşti. Și cu toate 
acestea, colaborarea lor nu a izbutit să dea la 
iveală o lucrare dramatică în adevărata accep- 
ție a cuvîntului. Nu trebuie uitat, pe de altă 
parte, că ne ailăm încă într-o fază de experi- 

mentare, de netezire a căilor ce trebuie să ducă 
spre îmbogățirea genului de operă naţională. 
Aceasta însă impune o exigență foarte severă, 
care să atragă limpezirea prin toate mijloacele 
posibile a problemelor corespunzătoare. Şi ni- 
mic nu este mai potrivit decît discutarea libre- 
tului în sînul unui colectiv care să întrunească 
oameni competenți de litere, de muzică şi din 
domeniul teatrului de operă. Chiar şi cele mai 
mari personalităţi literare şi muzicale pot cîş- 
tiga de pe urma unor astfel de discuţii, atunci 
cînd se află în faza preliminară a elaborării 
unei opere. În fond, dorinţa lor este de a da la 
iveală o lucrare cît mai valoroasă și părerile 
competente nu pot decît să le fie de folos. Cu 
condiţia, pe. de o parte, ca discutarea libre- 
tului să nu se facă atunci cînd muzica este 
gata sau aproape gata, iar, pe de altă parte, 
ca cei chemaţi să-şi dea părerea, să nu fie 
antrenați să facă concesii fie din această cauză, 
fie din cauza prestigiului libretistului şi compo- 
zitorului, fie din amîndouă. S-ar evita astfel 
risipa de eforturi în procesul de creaţie şi de 
interpretare, precum și sacrificiile materiale ale 
punerii în scenă, care nu sînt întotdeauna jus- 
tificate de rezultatele artistice obținute. 


Baletul 


Uniunea Compozitorilor şi Uniunea Scriito- 
rilor pot juca un rol important în crearea unui 
asemenea organ consultativ împreună cu re- 
prezentanţii autorizaţi ai teatrelor de operă şi 
ai Ministerului Culturii. Trebuie însă să rămînă 
foarte clar că rolul lui nu este să cenzureze şi 
să-și impună hotărîrile, ci să ajute la lămu- 
rirea . problemelor specifice, să contribuie la 
risipirea confuziilor și să convingă pe libretist 
și pe compozitor, atunci cînd este cazul, că 
sînt necesare modificări sau chiar refaceri pen- 
tru a se ajunge la înfăptuirea unui libret de 
calitate. 

De gradul de interes pe care îl vor arăta 
membrii acestui organ consultativ pentru co- 
laborarea activă și sinceră cu libretiştii și com- 
pozitorii, de măsura în care vor ști să le 
inspire acestora încrederea, — într-un cuvînt 
— de felul cum, își vor înțelege misiunea, aju- 
tîndu-i cu sugestiile lor și nu împiedicîndu-i 
la fiecare pas, — de toate acestea depinde 
bunul mers al discuţiilor și viabilitatea unei 
metode de lucru care trebuie să devină folosi- 
toare și totodată atrăgătoare pentru autorii de 
librete și pentru compozitori. 


Dan Spătaru 


«HAIDUCII» de Hilda Jerea 


J, stadiul actual de dezvoltare a muzicii ro- 
miînești, apariția unei noi lucrări de operă sau 
balet începe să intereseze mai puţin ca atare, 
ea căpătind semnificaţie numai în funcție de 
substanţialitatea creaţiei, de conţinutul ei, de 
închegarea acestui conținut într-o exprimare ar- 
tistică de clasă înaltă. Nu mai sîntem în faza 
debuturilor ; deschizătorii de drumuri şi-au fă- 
cut cu prisosință datoria, înfăptuind pentru 
muzica noastră un salt de citeva generații, prin 
care a fost refăcut handicapul ce ne despărțea 
de școlile avansate ale muzicii europene. Cînd 
— în domeniul baletului — numărăm, în afara 
dansurilor din „Oedip“ de George Enescu, lu- 
crări ca „La piață“, „Cînd strugurii se coc“, 
„Curtea veche“ şi „,Demoazela Măriuţa“ de 
Mihail Jora, „O nuntă în Carpați“ de Paul 
Constantinescu, „Priculiciul“ de Zeno Vancea 
şi chiar „Harap Alb“ de Alfred Mendelsohn sau 
feeria „Cenușăreasa“ de Mihail Andricu, fie- 
care nouă contribuţie a creatorilor noştri trebuie 
judecată în funcţie de ceea ce aduce ea nou în 
conţinut, și de împlinirea muzicală a acestuia. 
De aceea, fără a ne situa pe d poziţie estetizan- 
tă, disprețuitoare a substanţei ideologice, a 
mesajului, ne vom feri în egală măsură, în 
aprecierea baletului Hildei Jerea să înclinăm 
către “un conţinutism sterp, rupt de aprecierea 
factorului realizare. 

Baletul „Haiducii“ este prima lucrare de acest 
gen din literatura muzicală romînească, care 
tinde să dea viață unor pagini de luptă din tre- 
cutul țării noastre. Ideea este simplă, dar pre- 
țioasă prin ceea ce conține ea istoricește tipic, 
şi prin simbolica ei: doi tineri țărani — Ioana şi 
Mihu — află o' piedică — s-ar părea de netre- 
cut — în calea dragostei lor: „Jus primae noct- 
tis“ al boierului Ghinea, stăpînul locurilor. Re- 
zistența celor doi tineri împotriva boierului, nu-şi 
va găsi o altă soluție firească decît încadrarea 
în lupta haiducească a întregului popor împotri- 
va boierului, împotriva tuturor impilatorilor 
— din țară şi de peste hotare; izbînda asu- 
pra lor va fi în același timp izbînda dragostei 
lui Mihu și a Ioanei. 

Acesta este pe scurt libretul — alcătuit de 
compozitoare și de maestrul de balet Gelu 
Matei; îi putem reproșa în esență două vicii de 
fond, interdependente de altfel: conflictul dra- 
matic nu este susținut de eroi interesanţi su- 
îleteşte, dăruiţi cu un contur moral bogat şi 
subtil, care ar fi permis o aprofundare a ca- 
racterizării muzicale, ca şi dezvoltării de ex- 
presie ale interpreţilor. Maria nu este cu ni- 
mic deosebită de Ioana; Mihu este aidoma lui 
Voicu; nici o deosebire de atitudine nu poate 
fi percepută între boierul. Ghinea și Deli Meh- 
met, şeful poterei. Separația dintre personajele 


negative și cele pozitive este riguroasă, (ex- 
cepţie făcînd Sultana) şi prin aceasta acțiunea 
este lipsită de posibilitățile de desfăşurare a 
unor ciocniri dramatice reale; eroii şi unii şi 
alții, lipsiți de adincime psihologică, frizează 
clişeul moralizator şi însuşi 
sfîrşitul Sultanei, nefiresc ca 
întreaga evoluție a personaju- 
lui, pare actul unei justiții apă- 
rute „ex machina“ pentru a 
sancţiona pe cea care a trădat 
poporul. Din insuficienta con- 
turare a personajelor, a rezul- 
tat și inconsistența acțiunii. Se 
poate spune că după încheierea 
primului tablou vom cunoaşte, 
firește în linii mari, desfăşura- 
rea ulterioară a conflictului şi 
rezolvarea sa. 

Nu este însă mai puţin ade- 
vărat, că o muzică de calitate 
poate salva multe slăbiciuni de 
libret, suplinindu-le, atribuind 
chiar întregului un plus de vi- 
goare realistă. Istoria baletului 
cunoaște numeroase creaţii al 
căror libret este fad, conventio- 
nal, și care totuşi trăiesc prin 
singura forță a imaginilor muzicale. Rămîne să 
vedem în ce măsură muzica Hildei Jerea a 
înlăturat slăbiciunile libretului, sau dimpotrivă 
le-a agravat. 


Apare evident faptul că în această lucrare 
(ca de altfel în tot ce scrie) compozitoarea 
şi-a propus să plăsmuiască o creaţie realistă, 
cît mai accesibilă, legată strins de spiritul 
muzicii populare. Dacă asupra interpretării 
personale a folclorului, şi a îmbinării jocului 
nostru cu dansul clasic (în muzică şi pe sce- 
nă) nu se pot face obiecții de principiu — 
deşi nici una din probleme nu este rezolvată 
(cea dintii în sensul limbajului personal al 
compozitoarei, a doua, sub raportul unității 
stilistice, pentru artiștii baletului nostru), în 
schimb concepţia autoarei asupra realismului 
şi accesibilității ni se pare depăşită. Muzica 
Hildei Jerea este, în acest balet, de prea multe 
ori inconsistentă și lipsită de profunzime, 
pentru ca în numele acestei 'accesibilităţi, să 
o putem socoti o adevărată artă realistă, ca- 
pabilă de a comunica ascultătorilor idei şi de 
a le înnobila simțirea. Ne permitem, pentru a 
lărgi demonstraţia ideii, să 'extragem un pasaj 
din articolul de fond „Răspunderi de seamă ale 
creatorilor şi muzicologilor noştri“, apărut în 
Muzica nr. 1—2 din 1956, în care tezele asu- 
pra artei şi literaturii enunțate de lucrările 
Congresului al. Il-lea al P.M.R. sînt aplicate, 
printr-o dezvoltare creatoare, la specificul ar- 
tei noastre: 


„Problema  accesibilităţii este adesea pri- 
vită într-un mod metafizic, îngheţat, neţinîn- 
du-se seama de realități. In țara noastră a- 
vem iubitori de muzică cu diferite grade de 
pregătire muzicală. Faptul că unii oameni nu 


Hilda Jerea 


desen de Ross 


au ajuns încă să se desfete ascultind simfonii 
sau cvartete de Beethoven şi să le desluşească 
tîlcul, nu poate justifica o nesocotire a lor şi 
nici o promovare exclusivă a acelor lucrări ce 
pot fi gustate şi înțelese absolut de toţi iubi- 
torii de muzică. Evident, ni- 
meni nu a pretins să nu se 
scrie decît lucrări de mare com- 
plexitate, greu accesibile ascul- 
tătorului puţin inițiat în muzi- 
că“. Și după ce se arată că a- 
vem nevoie de lucrări scrise 
în toate genurile şi pe toate 
treptele de accesibilitate, ideea 
finală este sintetizată în fraza : 
„important este ca o lucrare să 
fie legată în mod realist de via- 
tă, ca aceasta să crească în ea, 
să apară în deplina ei forță, 
profunzime, măreție“. 

Departe de noi intenția de a 
contesta în întregul său, prin 
demonstraţia acestui citat, ba- 
letul „Haiducii“. Dimpotrivă, 
există unele pagini melodice 
frumoase, iar în ordinea bale- 
tistică muzica este plină de ca- 
litäți: are teme clare, distincte, 
diversitate ritmică, permiţind ample desfăşu- 
rări scenice. Socotim însă, că dacă muzica a- 
ceasta este satisfăcătoare extensiv, orizontal, 
în privinţa posibilităților de realizare vizuală, 
ea rămîne deficientă intensiv, vertical, în sen- 
sul aprofundării şi al trăirii autonome a mu- 
zicii. 

Unul din defectele cheie îl constituie insufi- 
cient de pregnanta conturare muzicală a per- 
sonajelor, defect surprinzător la Hilda Jerea, 
pentru că o cunoaştem pe compozitoare ca o 
melodistă cu suflu larg, generos, creatoare de 
teme intens lirice, şi în acelaşi timp ca o mi- 
niaturistă, capabilă deci de expresivitate concen- 
trată. lată însă că unele teme de bază ale 
baletului sînt fie sărace în posibilităţi de dez- 
voltare, ca motivul lui Mihu: 


Allegretto giocoso 


fie de-a dreptul inexpresive, cum este motivul 
care-l caracterizează pe boierul Ghinea: 


Andante pesante 


2g gh 

Alte două idei muzicale cu rol conducător în 
desfăşurarea lucrării sînt motivul haiduciei, 
incisiv, apt pentru o tratare simfonică bogată: 


şi cel al Ioanei în care regăsim vina lirică a 
Hildei Jerea, din păcate într-o frîntură melo- 
dică mult prea scurtă: 


Allegrello grazioso 


Pentru a încheia acest scurt expozeu tema- 
tic, vom. reproduce, aşa cum au apărut în pro- 
gramul de sală (editat în excelente condiţii 
grafice) şi motivul turcilor, de un orientalism 
oarecum facil, rezultat dintr-un efect de se- 
cundă mărită: 

Andante maestoso 


precum şi cel al convoiului de prizonieri, care 
nu-i lipsit de o anumită putere de sugestie: 


Marcia 


AOAN LA DA 
Š nin A a n a 


pg 


Ce Pia 


Acesta ar fi principalul material al partitu- 
rii. Lucrarea este construită pe principiul leit- 
motivului, și autoarea a reuşit prin acest pro- 
cedeu să creeze cîteva momente cu adevărat 
emoțţionante. Amintim în tabloul închisorii, 
căderea năframei — care dă loanei de ştire 
că nu a fost uitată şi că prietenii sînt în apro- 
piere — însoţită de apariţia în orchestră a ce- 
lulei melodice care îl caracterizează pe Mihu. 

Dacă din acest material melodic, printr-o 
tratare bogată, inventivă, care ar fi exploatat 
toate resursele interioare ale temelor, am fi 
fost puşi în faţa unor tablouri simfonice de 
mare culoare şi expresivitate, calitatea intrin- 
secă a temelor ar fi contat foarte puţin. (Să 
nu uităm că Richard Strauss a creat la timpul 
său senzaţie prin felul în care ştia să dez: olte 
teme, pe care unii le socoteau cu totul ins gni- 
fiante). Din păcate însă, tratarea materia ului 
tematic, îrămîntarea sa pe planuri variat de 
expresivitate armonică și orchestrală, me odi- 
că chiar, sînt reduse la repetarea pe dif:rite 
registre, în diferite tonalități, a aceloraşi eme 
în mereu aceleași înfățișări. Și cu aceasta. am 
ajuns chiar în miezul chestiunii: este oare ta- 
tisfăcător cerinţelor unui balet dramatic mo- 
dern, limbajul armonic şi orchestral desfăşu- 
rat de Hilda Jerea în „Haiducii? Ne este 
foarte greu să răspundem afirmativ. De-a 
lungul celor trei acte sîntem puși în fața unei 
tehnice armonice care refuză hotărît să iasă 
dintr-o simplitate excesivă, ajungînd nu o sin- 
gură dată la exprimări cu totul plate, la un 
dramatism factice, la repetări obositoare. Con- 
îruntarea dintre eroii pozitivi şi cei negativi 
nu are, prin aceasta, nici o forță de convin- 

Pușa Niculescu şi Gheorghe Cotovelea, creatorii rolu- 
rilor Ioana şi Mihu la premiera baletului „Haiducii“ 


gere, succesiunea motivelor urmîndu-se linis- 
tită, fără tumult real. Iată, spre exemplifi- 
care, un moment din tabloul al II-lea exttas 
din reducția de pian: 


cu deosebire, 


frapează 
atunci cînd un motiv sau fragment melodic, 
avînd menirea de a caracteriza un personaj 
sau o situație, are un aspect muzical ce con- 
trazice imaginea vizuală corespunzătoare. Ast- 


Simplismul acesta 


fel în tabloul Î, intrarea zbirilor lui Ghinea, 
scenic foarte fioroşi, se face pe acest unison. 


lată şi un alt exemplu de împletire exterioară, 
lipsită de tensiunea a două motive (tabloul I, 
înfruntarea lui Ghinea de către Ioana): 


Dramaticeşte, Sultana este singurul personaj 
interesant; singurul a cărui viață interioară nu 
este lineară, ci zbuciumată, pătimaşă, provo- 
catoare de situaţii tragice. Dar în muzică, 
personajul este tratat  inconsecvent, primele 
dansuri fiind într-un stil ce se vrea rominesc 
(dar care în realitate amintește polca şi ga- 
lopul), ultimele în schimb înclinînd spre o- 
rientalism. Afară de aceasta, trebuie să rele- 
văm schimbarea forțată a stilului, operată tot- 
deauna la intervenţiile în acţiune ale Sulta- 
nei. Dacă limbajul general este, așa cum am 
văzut, întemeiat pe înlănţuiri armonice sim- 
ple, obositoare chiar prin monotonia lor, în 
caracterizarea acestui personaj, compozitoarea 
a abuzat de asperităţi armonice necerute, re- 
petate pe diferite trepte, ca în acest fragment: 


În dansul de răzbunare al Sultanei, din actul 
al II-lea, vom găsi procedee asemănătoare: 


Personajul negativ nu este deci relevat cu 
mijloacele frumosului artistic corespunzător sti- 
lului pe care şi l-a propus autoarea pentru în- 
treaga lucrare, ci cu elemente de altă catego- 
rie, în discrepanță vădită cu maniera de an- 
samblu. Inconsecvenţe stilistice mai apar şi în 
alte pasaje, mai ales cînd compozitoarea în- 
cearcă să îmbime dansul clasic cu folclorul; 
rezultă unele dulcegării cu totul anacronice, cu 
inflexiuni caudelliene, ca în dansul lui Mihu 
și al Ioanei din primul tablou , 


In pofida unor atît de grave lipsuri de fond, 
baletul „Haiducii“ nu. este lipsit de calităţi, de 
scene frumoase chiar. Nu puţine sînt paginile 


de reală inspiraţie ale partiturii; la loc de 
cinste stă tabloul al V-lea: „Pe malul Oltului, 
în apropierea hanului“, un „mare adagio“ de 
balet, desfășurat pe o melodie de impresionan- 
tă generozitate romantică, fermecătoare prin 
respirația largă a frazei, a cărei linie implică 
modulații expresive, ce dau întregului tablou 
un limbaj armonic mai bogat. lată melodia: 

Dacă această temă a întruchipat dragostea lui 
Mihu şi a Ioanei, cu totul alta, sprințarä şi 
grațioasă, foarte vie (tempo de scherzo) va în- 
soți dansul celor trei fete; 


Dansul cu puştile pe care îl joacă haiducii a 
fost tradus muzical într-o melodie energică, 
virilä, expresivă: 


Un alt dans voinicesc este cel al țăranilor 
care pleacă în haiducie (tabloul III) bazat pe 
o formulă ritmică trepidantă, care a permis rea- 
lizarea unui frumos final de ansamblu 


nt 


Posibilităţile de expresivitate melodică, apti- 
tudinea compozitoarei de a scrie muzică de 
balet, ne vor face să regretăm şi mai mult ne- 
valorificarea acestui material într-o creație 
simfonică împlinită; pentru că armonizării re- 
zolvate cu minim de complexitate şi tratării 
reduse de cele mai multe ori la simple repe- 
tări, i s-a adăugat şi o orchestrație săracă, 
stereotipă. Nu am putut auzi nici o pagină de 
adevărată sonoritate simfonică, nici un moment 
de culoare; de-a lungul întregii partituri, întîl- 
nim aceleaşi dublări, aceleaşi răspunsuri, care 
fac ca scenele de bătălie, de joc, şi de dragoste 
să sune orchestral la fel. Sărăcia de expresie a 
orchestrei agravează la maximum lipsurile de 


fond ale muzicii, relevînd necruţător ceea ce, 
cu abilitate, s-ar îi putut ascunde şi înfrumu- 
seţa; pentru că, în ultima analiză e o chestiu- 
ne de măiestrie tehnică profesională. Nu din 
comoditate sau pentru o eventuală capacitate 
de impresionare a citatului, ci pentru claritatea 
și concizia formulării, vom reveni la articolul 
din „Muzica“ la care ne-am referit şi mai sus; 

„În artă, în imaginea artistică, conţinutul 
este strîns legat de formă (noi am fi spus de 
exprimare, pentru că, apare din ce în ce mai 
clar, că limbajul este o chestiune de fond. — 
R.G.) şi cel care percepe opera de artă nu ia 
cunoştinţă decît de acele intenţii de conținut 
ale autorului ei, care sînt transmise de formă... 
Nu este posibil să oglindești viaţa, fără a şti 
să te exprimi într-un limbaj de înaltă valoare, 
fără măiestrie. Lupta pentru măiestrie este 
lupta pentru simplitate, împotriva simplismului, 
pentru un conţinut profund și bogat, împotriva 
ascunderii sărăciei de conţinut în spatele unor 
titluri de paradă. Este lupta pentru o artă pro- 
fundă şi frumoasă.“ 

Înfine, o ultimă şi importantă problemă ridi- 
cată de acest balet, şi care de fapt le însumează 
pe toate cele expuse mai sus, este aceea a ac- 
tualității limbajului muzical. Nu ne vom face 
partizanii unor curente moderniste de ultimă 
oră dar nici nu putem uita că în ultimii 40—50 
de ani s-au scris atîtea balete memorabile, fie- 
care realizat în felul său cu o înaltă măiestrie: 
„Romeo şi Julieta“ de Procofiev, „Gayaneh“ de 
Haciaturian, „Petrușka“ de Strawinski, „Daph- 
nis şi Chloé“ de Ravel, „Tricornul“ de De Falla. 
apoi din literatura noastră, după cum am ară- 
tat la început, cele ale lui Mihail Jora şi Paul 
Constantinescu etc. 

Un creator realist modern nu poate face „ta- 
bula rasa“ din moştenirea ultimelor generaţii, 
pentru a se întoarce în numele accesibilităţii 
absolute la o scriitură învechită. În cadrul meto- 
dei realismului-socalist, şi pe matca personală 
a stilului Hildei Jerea cuceririle artei moderne 
şi contemporane pot aduce acel plus de tehnică 
şi de substanţialitate emotivă, care să poarte 
realul talent al compozitoarei pe o treaptă su- 
perioară de înţelegere şi redare a unor simţă- 
minte omenești, născute din faptica şi universul 
sufletesc al poporului romiîn. 


Radu Gheciu 


P.S. — Faptul că prezentul articol este consacrat în în- 
tregime baletului „Haiducii ca luorare, şi că mu a fost 
conceput ca o aronică de spectacol, explică lipsa aprecieri- 
lor asupra realizării de pe scena Teatrului de Operă și 
Balet, fără a implica însă o desconsiderare a ei. Dimpotrivă, 
socotim că munca intensă a iinterpreţilom, maeştrilor de ba- 
det, dirijorului și archestnanţilor, pictorilor decoratori, şi ia 
întregului personal al teatrului, reprezintă o strădanie dintre 
cele mai mobile, pusă cu multă convingere în slujba unei 
creații autohtone. Succesul obţinut este succesul tuturor, și 
ca atare ne vom abtine de la sublinia și menționări, în- 
tr-atita ni se pare că meritul aparține întregului colectiv de 
interpreți. 

i R. G, 


MAEȘTRII MUZICII ROMÎNEȘTI PESTE HOTARE 


Succesele lui 


CONSTANTIN 
SILVESTRI 


In ultimul timp dirijorul Constantin Silvestri a în- 
treprins turnee în Uniunea Sovietică, 
obținind succese remarcabile, care au contribuit la afir- 
marea darurilor muzicale ale poporului nostru. 

Turneul din Uniunea Sovietică s-a desfăşurat în trei 


mari oraşe: Moscova, Leningrad şi 
programul prezentat care cuprindea Simfonia 
„din lumea nouă“ 


tarea vie, profund originală, a 


Intr-un articol scris pentru „Con- 
temporanu)“ I. Martinov arăta: 

„E de prisos să amintesc cititori- 
lor romini meritele remarcabile ale 
lui C. Silvestri ca dirijor. Aş vrea să 
spun că el a cucerit publicul şi pe 
artiștii orchestrei prin muzicalitatea 
și jinețea lucrărilor interpretate cu o 


autentică originalitate. Constantin 
Silvestri ştie să introducă în inter- 
pretare individualitatea sa, fără a 


denatura niciodată concepția auto- 
rului. Pentru această fidelitate a re- 
dării caracterului şi spiritului lucră- 
rilor, îmbinată cu spiritul inovator, 
noi apreciem în mod deosebit arta 
remarcabilului dirijor romin. 

Trebuie relevată dragostea sa pen- 
tru muzica contemporană atit de 
larg reprezentată în programul său”. 

Intr-un interviu dat de C. Silvestri 
lui Andrei Tudor, marele nostru di- 
rijor a povestit următoarea întim- 
plare: 

„Inaintea unei repetiții, am dă- 
ruit orchestrei din Kiev materialul 
la cele „Trei piese pentru orchestră 
de coarde“, ale mele. Pe la ora două 
și jumătate după amiază, am termi- 
nat repetiţia şi am făcut semn or- 
chestrei că poate pleca. A venit a- 
tunci concert-maestrul care m-a ru- 
gat să repetăm și lucrarea mea. La 
obiecția că e tirziu, el mi-a răspuns: 
„Trebuie să facem o citire. Ne-aţi 
făcut un dar, şi vrem să ştim şi noi 


de Dvorak, „Poemul extazului“ 
Scriabin, „Lecţia de Orchestraţie“ de Benjamin Britten, 
„Nocturnele“ de Debussy, Rapsodiile de Enescu şi Dan- 
surile simfonice de Leon Klepper — cit şi prin interpre- 
lucrărilor, 
cucerit muzicienii şi publicul din U.R.S.S. 


Anglia și Belgia 


Kiev. Atit prin 
a V-a 


de 


Silvestri a 


ce ne-ați dăruit“. Am fost obligat, 
față de această mișcătoare atenție, 
să cedez. Am citit lucrarea. La cere- 
rea lor am reluat-o o dată, a doua 
oară, şi ne-am trezit că era aproape 
patru. Au cîntat cu multă dragoste, 
cu muzicalitate, cu profundă înțele- 
gere și au struit ca s-o  cîntăm, 
seara ca bis. Am refuzat bineînțeles, 
dar trebuie să recunosc că am fost 
profund mişcat de această delicată 
amabilitate a orchestrei față de mine. 
Vreau să amintesc că şi la Moscova 
lucrurile s-au petrecut la fel“. 


Reîntors în ţară pentru puţină vre- 
me Constantin Silvestri a plecat în 
luna ianuarie la Londra unde a di- 
rijat o serie de concerte. l 

Primul concert a avut loc la Royal 
Albert Hall la 25 ianuarie. In pro- 
gram figura muzică de George E- 
nescu, Liszt, Brilten, Ceaikovski și 
Ysaye. Asistența a răsplătit dirijorul 
şi orchestra cu ovații îndelungate. 
Dupä acest concert criticul londonez 
Julian Shelley arăta într-o cronică 
scrisă pentru „Contemporanul“: 

„Nu există critici mai severi pen- 
tru un dirijor decit muzicienii de sub 
conducerea sa. Ei sint aceia care ori 
au de suferit urmările lipsurilor lui 
tehnice, ori sînt inspirați de autori- 
tatea conducerii lui; ei ştiu care ges- 
turi ale dirijorului sînt pur acrobatice 
și care sînt într-adevăr esențiale pen- 


tru realizarea unei ideale 
tări. 

Cu alte cuvinte, faptul că persona- 
lul orchestrei filarmonice din Lon- 
dra, la pupitrul căreia Constantin 
Silvestri şi-a făcut debutul în An- 
glia, a fost pur și simplu fermecat 
de acest dirijor și entuziasmat de 
marile sale calități, trebuie considerat 
mult mai semnificativ decit toate e- 
logiile criticilor londonezi, unanimi 
în aprecierea favorabilă a dirijoru- 
lui...” 


interpre- 


iar mai departe: 


„Vizite la Londra de felul celei a 
lui Silvestri sint de douŭ ori bine- 
venite. In primul rînd, fiindcă Lon- 
dra, ca mare centru muzical spre 
care gravitează unele din cele mai 
bune orchestre, ca şi cei mai buni 
cîntăreți şi instrumentişti, va primi 
întotdeauna cu brațele deschise un 
artist proeminent de talia lui Sil- 
vestri. În al doilea rînd, fiindcă in 
situația politică de astăzi, vizitele u- 
nor artiști din ţări ca Rominia pot 
contribui foarte mult la comprehen- 
siunea internațională. 

Londra este dornică să asculte cit 
mai mulți artiști romini și nădăjduim 
că în scurtă vreme vor spori din ce 
in ce mai mult schimburile culturale 
între Marea Britanie şi Rominia“. 

AL doilea concert a avut Íoc la 
28 ianuarie în Sala Festival Hall, 
în program figurind lucrări de Stra- 
vinsky, Scriabin, Debussy şi Wagner. 
Prin acest concert, în fruntea Filar- 
monicii, C. Silvestri a deschis Fes- 
tivalul „Muzica unui secol“. 

„Cu simțul său genial al orches- 
trei, scria „Manchester Guardian“, 
Silvestri şi orchestra filarmonicii par 
a fi convins auditoriul că piesa mu- 
zicală Poemul Extazului are o pu- 
tere de hipnoză...“ „Daily Mail“ a- 
precia că, „dirijorul romîn a realizat 
cu orchestra filarmonicii din Londra 
o execuție dintre cele mai splendide, 
disciplinâte, subtil colorate şi mai 
poetice, din cîte s-au auzit cu această 
orchestră“. 

Ziarul „Times“ consemnează în 
cronica sa: „Dirijorul romin Constan- 
tin Silvestri are o vigoare și un fin 
simț al ritmului; dar ceea ce este mai 
de preț la el este simțul timbrului 
și al sonorității echilibrate“. 

„Un dirijor impresionant — scrie 
„Daily Telegraph“ — care a produs 
o adincă impresie prin siguranța teh- 
nicii sale, prin intensitatea şi subti- 
litatea cu care a echilibrat compar- 
timentele orchestrei“. 

„Silvestri este un nume — sublinia- 
ză „Dailly Express“ — a fost extra- 
ordinar; simțul ritmului şi al muzi- 
calității sale a scos la iveală trăsă- 
turi geniale“. 

Cunoscutul critic englez Malcolm 
Rayment arăta: 

„Unul din principalele merite ale 
lui Silvestri constă în capacitatea 
sa de a face ca orchestra să se simtă 
în largul ei şi să-și poată desfășura 
toate posibilitățile artistice de care 
dispune. Adeseori, la începutul unui 
concert, membrii unei orchestre sînt 
mai mult sau mai puțin crispați, ri- 
gizi, iar execuția lor reflectă ner- 
vozitatea. Ei bine, acest lucru nu s-a 
intimplat la concertele conduse de 
Silvestri, datorită siguranței, stăpî- 
nirii de sine, pe care dirijorul a ştiut 
s-o insufle orchestrei. 

Silvestii s-a dovedit un interpret 


iot atit de strălucit al muzicii dra- 
matice ca şi al muzicii lirice. În ca- 
zul muzicii dramatice, el are un per- 
Ject control al ascensiunii spre mo- 
mentele culminante,  realizind în 
acest mod un maximum de intensi- 
tate. lar muzicii lirice, Silvestri -îi 
imprimă o desfăşurare naturală şi 
neforțată, atit de convingătoare în- 
cît publicul s-a întrebat pe drept cu- 
vînt: oare de ce nu se cintă întot- 
deauna àceastă lucrare aşa cum, în 
mod magistral, a interpretat-o Sil- 
vestri? Diferitele compartimente ale 
orchestrei au fost întotdeauna perfect 
echilibrate, dîndu-ne posibilitatea de 
a auzi nenumărate detalii ale parti- 
turii, care pină acum ne-au fost de 
cele mai multe ori ascunse. Pot spu- 
ne, de fapt, că de mult n-a mai apă- 
rut în sălile de concert ale Londrei 
un dirijor mai sensibil, mai dinamic 
și totodată mai creator. 

Ca să dăm o singură indicație asu- 
pra performanţelor lui Silvestri, vom 
arăta în cîteva cuvinte ce s-a întim- 
plat la concertul dirijat simbăta tre- 
cută la Brighton. Publicul din acest 
oraș este cunoscut ca fiind extrem 
de rece. De obicei — sau, dacă vreți, 
prin tradiție — acest public nu-și 
manifestă în nici un fel entuziasmul. 
Tradiția a fost lăsată însă deoparte 
cu ocazia concertului dirijat de Sil- 
vestri. Publicul nu numai că a aplau- 
dat îndelung și frenetic, rechemindu-l 
pe dirijor de nenumărate ori după 
fiecare lucrare ascultată, dar, la sfir- 
șitul concertului, am asistat la ade- 
vărate ovații, „con spirito", ca să fo- 
losim un adecvat termen muzical. La 
Brighton asemenea cazuri sînt foarte 
rare... 

Ovaţiile au fost pe deplin justifi- 
cate din mai multe motive, dintre 
care aş menționa, în primul rînd, 


maniera în care a fost interpretată 
Simfonia a V-a în Mi minor (Din lu- 
mea nouă) de Dvorak, cu care a înce- 
put programul orchestrei. Toți cei pre- 
zenți la acest concert își vor aminti 
multă vreme de interpretarea dată de 
lui 


Silvestri simfoniei Dvorak. Un 


amic, mare amator de muzică şi cö- 
lecționar de discuri, mi-a declarat că 
posedă toate imprimările acestei sim- 
fonii, dar că nu le va mai asculta 
niciodată, căci nici una dintre ele 
nu atinge nivelul la care s-a ridicat 
interpretarea acestei piese sub ba- 
gheta lui Silvestri... 

Poate că lucrul cel mai neobișnuit 
pentru urechile publicului englez l-a 
constituit modul în care orchestra 
Filarmonică din Londra a interpretat 
„Rapsodia I-a“ de George Enescu, sub 
bagheta lui Silvestri. Ne-a venit greu 
să credem că avem în față o orches- 
tră simfonică englezească. Ea a exe- 
cutat această piesă cu aceeași dexte- 
ritate cu care ar fi executat, de pil- 
dă, o compoziție în stilul atit de fa- 
miliar al unui Elgar. Inchizind ochii, 
ai fi putut foarte uşor să te crezi la 
București sau să fii convins că „Cio- 
cîrlia“ este melodia populară favorită 
a orchestrei londoneze“. 


La 3 februarie crt. ia Ambasada 
R.P.R. din Londra, cu prilejul vo- 
tării, C. Silvestri a declarat: 


„Sint foarte bucuros că în momen- 
tul de față am putut atrage atenția 
asupra școlii muzicale rominești, ne- 
cunoscută în mare parte în Anglia. 
Sper că acest începul să fie conti- 
nuat şi de alte forțe artistice ale 
țării noastre, fie în domeniul inter- 
pretării, fie în domeniul creaţiei. Nu 
mă îndoiesc că această şcoală va 
trezi un interes aparte față de ori- 
ginalitatea şi specificul  melosului 
țării noastre și al operelor compo- 
zitorilor români“. 


Triumiului de la Londra i-a urmat 
cel de la Bruxelles unde C. Silvestri 
a dirijat lucrări cuprinse în concer- 
tele sale din Anglia. 

După succesul răsunător din capi- 
tala ` Belgiei, Constantin Silvestri a 
plecat din nou la Londra. Aici, la 
invitaţia unor întreprinderi de înre- 
gistrare pe discuri, C. Silvestri va 
înregistra citeva concerte cu Orche- 
stra Filarmonică din Londra. 


Aniversări 


Nicolae Buicliu a împlinit 


La 6 septembrie 1956, com- 
pozitorul Nicolae Buicliu, lau- 
reat al Premiului de Stat, a 
sărbătorit 50 de ani de la naş- 
tere. Este un prilej nimerit de 
a arunca o scurtă privire asu- 
pra drumului parcurs, încercînd 
a surprinde etapele mai impor- 
tante ale dezvoltării sale artis- 
tice şi a defini aportul perso- 
nal la dezvoltarea muzicii noa- 
stre. 

Originar din Corabia, Nico- 
lae Buicliu a manifestat din 
anii copilăriei o predilecție pen- 
tru arta sunetelor. Acest fapt 
îl determină, după terminarea 
cursurilor elementare în oraşul 
natal şi a celor secundare la 
Craiova, să se înscrie la Con- 
servatorul din Bucureşti unde a 
avut ca profesor pe Alfonso 
Castaldi. Ulterior, Nicolae Bui- 
cliu şi-a desăvirşit pregătirea 
artistică la „Ecole Cesar 
Franck“ din Paris. Concomi- 
tent cu studiile muzicale el ur- 
mează şi cursurile Facultății de 
filozofie, care vor consolida o 
bază teoretică pentru orientarea 
activității sale artistice. Într-o 
vreme cînd compozitorii noștri 
de seamă căutau cu înfrigurare 
căile cele mai proprii pentru 
dezvoltarea muzicii noastre, Ni- 
colae Buicliu s-a alăturat cu 
hotărire acestora încă de la în- 
ceputurile sale creatoare, evi- 
tind experimentele care ar fi 
putut să-l îndepărteze de la che- 
marea sa firească. „Nu trebuie 
uitat — declară compozitorul 
într-un interviu acordat Radio- 
difuziunii la 27 decembrie 1955 
— că în timp ce muzica noas- 
trä simfonică se străduia să a- 
pară, în Occident curentele de- 
cadentismului muzical deveneau 
din ee în ce mai acute. Ten- 
dinţele de dezagregare a for- 
melor muzicale manifestate de 
adepţii decadentismului, veneau 
direct în contradicţie cu zbuziu- 
mul fragedei noastre şcoli ro- 


mînești, care îşi căuta un drum 
sănătos. În asemenea condiţii, 
desigur, lucrurile au mers greu. 
Pe de o parte, se ştie că sim- 
fonia reprezintă o formă arhi- 
tecturală destul de exigentă şi 
riguroasă, iar pe de altă parte 


desen de ROSS 


influențele decadentismului mi-: 


nau pe compozitori către pulve- 
rizarea formei arhitecturale a 
simfoniei în sensul clasic al 
cuvîntului. În această împreju- 
rare, cînd am pornit să seriu 
în anii 1939—1940 prima mea 
simfonie, denumită şi „Rusti- 
ca“ mi-am dat seama de aceas- 
tă contradicție, și m-am hotă- 
rît, ași spune aproape în mod 
eroic, să înfrunt prejudecățile 
decadentiste ale timpului de a- 
tunci şi să rezolv acest conflici 
într-un sens constructiv“. 
Ridicind pe un plan superior 
elementele muzicale folclorice, 
adaptindu-le şi  dezvoltindu-le 
conform principiilor clasice, Ni- 
colae Buicliu şi-a întemeiat de-a 
lungul creaţiei sale un stil per- 
sonal. Dar la rezultatele pozi- 
tive la care a ajuns au contri- 
buit într-o măsură apreciabilă 
şi celelalte calităţi ale muzicii 
compozitorului, printre care 
menționăm, în primul rind, 


50 ani 


suflul larg al temelor, pe care 
îl întilnim atit în muzica sa de 
cameră, cit și în cea simfonică. 
Construcţia consolidată a me- 
lodiei reprezintă un principiu 
de bază în creaţiile lui Bui- 
cliu, iar în substanța intimă a 
acestora, compozitorul caută a 
desluși posibilitățile de dezvol- 
tare armonică şi polilonică co- 
respunzătoare. De aceea, N. 
Buicliu pune un preț deosebit 
pe procesul de elaborare a te- 
melor, folosind cu meșteșug in- 
tonaţiile modale ale muzicii 
populare. În genere, muzica lui 
Nicolae Buicliu nu redă con- 
flicte puternice, înfruntări de 
forțe potrivnice, ci merge mai 
mult pe o linie lirico-pasionată, 
asprimile melodice şi armonice 
fiind evitate sau atenuate prin- 
tr-o tehnică proprie compozito- 
rului. Cu toale acestea, întîlnim 
şi unele accente dramatice ori 
tragice, atunci cînd conținutul 
emoțional al piesei o cere. A- 
mintim, de pildă, printre alte 
lucrări, Scherzo-ul din simfonia 
a doua, unde intervin unele ele- 
mente melodice de o expresie 
junebră, sau Adagio-ul aceleiași 
lucrări, caracterizat printr-un 
colorit dramatic, etc. Principiul 
contrastelor este de asemenea 
abordat în cadrul părților dife- 
ritelor lucrări, justijicind logic 
însăși existența lor. Dar ceea 
ce este demn de subliniat este 
dozajul anumitor sentimente 
care predomină în mişcările 
pieselor mai ample. El deter- 
mină de altfel, echilibrul psi- 
hologic al lucrării, construcția 
arhitectonică a întregii piese. 
Aceste calități sint deosebit de 
evidente atit în simfonia I-a, 
cit şi în lucrările simfonice in- 
spirale din actualitate, care re- 
levă un alt principiu de creație 
al lui Nicolae Buicliu, şi anume 
programatismul. 


Compozitorului Nicolae Bui- 
cliu i s-a decernat Premiul de 

Stat, pe anul 1952, pentru două 
lucrări în acest gen: uvertura 
„Sărbătoare într-o gospodărie 
agricolă colectivă“ şi Simfonia 
a Il-a a „Republicii“. 

Muzica de cameră ocupă un 
loc important în creația com- 
pozitorului. În acest gen Nico- 
lae Buicliu a scris o sonată 
pentru violoncel şi pian, un 
cvartet de coarde — distins cu 
Premiul de Stat pe anul 1951 
— un cvartet pentru suflători, 
un trio pentru vioară, violă şi 
pian, etc. Scurta enumerare a 
principalelor lucrări în acest 
domeniu este menită a reliefa 
în mod special varietatea for- 
mafiilor instrumentale aborda- 
te de compozitor. lată citeva 
mărturii ale compozitorului în 
legătură cu principiile ce l-au 
călăuzit în elaborarea creații- 
lor de acest gen: „Am înţeles 
să mă refer la acel conţinut 
muzical general şi permanent 
uman, inteligibil în mod firesc, 
dar care necesită o anumită în- 
cordare a capacității perceptive 
a ascultătorului. Eu, personal, 
am avut în vedere totdeauna 
acest lucru, și am căutat ca în 
muzica mea de cameră să re- 
dau conținutul emoţional prin 
melodii clare şi expresive. Am 
scris mai multe lucrări în a- 
cest gen care mărturisesc că 
îmi este foarte drag“. 

Privind în ansamblu creația 
muzicală de cameră a lui N. 
Buicliu, desprindem unele me- 
rite incontestabile ale- autoru- 


lui. Astfel se remarcă în pri- 
mul rind pregnanja şi cantabi- 


litatea melodiilor — caracteris- 
tice de altfel și muzicii simțo- 
nice — compozitorul vädind 


multă pricepere în ceea ce pri- 
veşte păstrarea permanentă a 
melodiei pe primul plan. 

Trebuie subliniate de aseme- 
nea claritatea conducerii voci- 
lor, plasticitatea frazării, cali- 
tăți care-l ajută pe compozitor 
să-şi pună şi mai bine în va- 
loare darul său melodic. O altă 
trăsătură importantă, caracte- 
ristică de altfel pentru o bună 
parte din creația compozitoru- 
lui, este folosirea unui plan 
compozițional limpede construit, 
ceea ce face ca lucrările lui N. 
Buicliu să aibă o formă clară, 
astfel incit expunerea şi dez- 
voltarea temelor să fie uşor de 
sezisat şi urmărit. 

Nu putem încheia aceste su- 
mare considerafii asupra gindi- 
rii şi creaţiei componistice, fără 
să amintim şi alte activităţi ale 
compozitorului Nicolae Buicliu. 
Dintre acestea, cea mai impor- 
tantă este de bună seamă mun- 
ca sîrguincioasă pe care com- 
pozitorul o depune în învăţă- 
mintul de specialitate. Fost pro- 
fesor secundar la începutul ca- 
rierei sale pedagogice, Nicolae 
Buicliu este astăzi profesor de 
contrapunct şi fugă la Conser- 
vatorul „Ciprian Porumbescu“ 
din Bucureşti. In predarea a- 
cestei discipline, N. Buicliu se 
călăuzeşte riguros de izvoarele 


clasice pe care le imbogățeşte 
cu experiența sa creatoare și 
pedagogică. Această contribuție 
a fost apreciată după 23 Au- 
gust, cînd compozitorului i s-a 
încredințat timp de aproape pa-! 
tru ani funcția de inspector ge- 
neral în învățămintul muzical. 
Paralel, compozitorul Buicliu a 
depus și o importantă activi- 
tate muzicologică şi publicisti- 
că, atit în calitatea sa de fost 
redactor şef al revistei „Muzi- 
ca“, cit şi ca autor al unor ma- 
nuale didactice, precum şi al 
unor interesante articole de spe- 
cialitate. 

Împlinirea a 50 de ani de la 
naşterea sa îl află pe compo- 
zitor în plină activitate crea- 
toare. În momentul de faţă, lu- 
crează la un concert pentru vi- 
oară şi orchestră, un concert 
pentru pian şi orchestră, pre- 
cum şi o operă. Cu aceste lu- 
crări el va căuta să dezvolte şi 
să imbogățească — așa cum a 
făcut şi cu celelalte lucrări a- 
mintite — diferitele genuri ale 
muzicii noastre, contribuind cu 
personalitatea sa artistică la 
consolidarea şcolii  romineșşti 
contemporane. 

Aniversarea celor cinci dece- 
nii de viață constituie poate un 
bun prilej de chibzuire asupra 
drumului său creator astfel ca 
să poată porni tot mai hotărit 
înainte după porunca cerinţelor 
artistice, mereu mai înalte, ale 
vremii noastre. 


Silvian Georgescu 


OASPEŢII 


NOŞTRI De vorbă cu 


violoncelistul GEORGE NEIKRUG 


u prilejul vizitei lui George Neikrug la Uniunea Compozitorilor, violon- 
G celistul american a făcut interesante considerații cu privire la muzica 
din țara sa și de la noi, în discuțiile purtate cu cîțiva muzicieni romîni. 
Ne-am adresat oaspetelui străin cu rugămintea de a împărtăşi impresiile 
sale și cititorilor revistei „Muzica“, lucru cu care Neikrug s-a declarat 
bucuros de acord. In acest scop i-am pus cîteva întrebări artistului american. 


— Siînteţi 
așa ? 

— Da! deşi cu gindul am mai venit pe aceste me- 
leaguri atunci cînd ascultam, de pildă, „Rapsodia ro- 
mină nr. 1“ de George Enescu... 

— lată un prim subiect de conversație: Enescu! 

— L-am cunoscut pe George Enescu cu ani în urmă. 
Aveam vreo 17 ani și profesorul meu din acea vreme, 
violoncelistul Alexanian, bun prieten cu Enescu, m-a 
luat cu el o dată într-o casă particulară unde era și 
vestitul muzician romin. Alexanian a cîntat atunci Sim- 
fonia concertantă pentru violoncel şi orchestră de 
Enescu. Partea de pian o susținea însuși George Enescu. 
Ce muzician excepțional !... Şi atît de multilateral... La 
noi se cîntă des „Rapsodia Romină nr. 1“. de George 
Enescu *). Şi o altă creație s-a stabilizat în repertoriu: 
octetul de coarde de Enescu... Este o lucrare de un ca- 
racter cu totul deosebit, față de „Rapsodia romînă“; 
personal nu-mi sugerează că Enescu ar fi romin... 


— Dar compozitorii noştri mai tineri ?... 

— Este evidentă dorința muzicienilor de a crea o 
școală națională. Această dorință reiese atît din convor- 
birile avute cu muzicienii romîni cît și din creaţiile lor. 
Aveţi compozitori care merg pe un drum asemănător 
lui Musorgski și alții pe cel al lui Ceaicovski. 

Am ascultat relativ puțină muzică rominească. Școala 
du este într-o anumită etapă de dezvoltare; prevăd că 
veți merge mult înainte pe acest drum, spre noi etape, 
superioare... 

Tot ce am auzit mi-a plăcut. Sînt convins că publicul 
nostru ar asculta cu plăcere asemenea lucrări ca cvar- 
tetele de Mihail Jora, lon Dumitrescu, Zeno Vancea, 
aranjamentele de dansuri romineşti de Paul Constanti- 
nescu, piesele de violoncel de Ludovic Feldmann şi Paul 
Jelescu, scherzo de Niculaie Beloiu, cîntecele de Pascal 
Bentoiu și, pe semne, multe altele pe care nu am avut 
timpul să le aud. 

Nu ştiu în ce măsură va fi durabil interesul stirnit 
de asemenea lucrări în rîndul muzicienilor; cred că, 
în această privință, cvartetul nr. 2 de Constantin Sil- 
vestri, ascultat în frumoasa interpretare a „Cuvartetului 
Uniunii Compozitorilor“, are toate șansele să genereze 
fără doar și poate un interes statornic. Imi pare a fi 
una din cele mai bune creații pentru cvartet scrise în 


pentru prima oară la noi în ţară, nu-i 


*) In volumul „Orchestra simfonică americană“ de John H. 
Mueller, apărut în 1951 se arată că, în ceea ce priveşte frec- 
venţa, în programele de concert, „Rapsodia“ se situează în 
aceeași categorie ca „Bolero“ de Ravel, „Tablouri dintr-o ex- 
poziţie“: de Musorgski, „Simfonia clasică” de Prokofiev, „,Ne- 
terminata“ de Schubert, simioniile de Schumann, Concertele de 
pian 3 și 4 de Beethoven, etc. (n.n.). 


stilul „modernist“. Deși acest stil nu este de proveniență 
rominească, cvartetul lui Silvestri îmi pare a nu se 
putea încadra în creația „pur“ occidentală. Are un „ceva“ 
care îi dă o notă particulară, originală, care — fără 
ca să pot spune că este sigur rominesc — mă face să 
simt că provine din sud-estul Europei. Este şi ceea ce 
se simte în unele lucrări de Bartok. Nu-l percep pe 
Silvestri în niciun caz ca un epigon al muzicii lui 
Hindemith, Toch sau a altor compozitori occidentali. 

Bartók este foarte apreciat la noi, de public și de 
muzicieni... De o mare popularitate se bucură „Concer- 
tul pentru orchestră“ (cintat de toate orchestrele), „Mu- 
zica pentru coarde, percuție și celestă“, „Divertismentul 
de coarde“, cvartetele sale, Concertul de vioară, în vre- 
me ce alte lucrări cum ar fi „Sonata pentru două piane 
și percuție“, nu au prins încă în marele public și se bu- 
cură doar de aprecierea unui public de „cunoscători“. 
Bartok are o puternică influență asupra creatorilor 
americani de azi. Îndeosebi ritmica, efectele instrumen- 
tale, stilul armonic bartokian sînt cele care influențează. 
In muzica de cameră americană, cvartetele lui Bartók 
au cea mai mare înriurire... 


— Care sînt principalele curente în compoziţia ame- 
ricană ? 

— În primul rînd aş spune că există stilul lui Aaron 
Copland (n. 1900), creatorul „stilului american“. Nu voi 
face aprecieri asupra valorii talentului fiecărui compo- 
zitor, ele fiind îndeobşte subiective. Copland a căutat, 
în mod deliberat, să creeze un stil întemeiat în primul 
rînd pe foclorul american din vest. Acesta este frumos 
dar nu e ușor de găsit, astăzi purtătorii săi fiind foarte 
puțin numeroși, în general observindu-se procesul de 
înlocuire a sa cu muzica de jazz. Poetul și muzicianul 
Sandburg are un mare merit în scoaterea la iveală a 
acestui tezaur. Copland este creatorul unui stil pe care 
i-aş compara cu un „gotic american“. Pe un alt drum 
a mers George Gershwin (1898—1937) care s-a inspirat 
în creația sa din muzica negrilor. Arthur Farwell (n. 
1872) a fost primul care a studiat și folosit muzica in- 
dienilor din America. 

Pe linia simfonismului aş vrea să menționez numele 
lui Roger Sessions (n. 1896, distins profesor), Rou 
Harris (n. 1898), William Schumann (n. 1910), Samuel 
Barber (n. 1910), Howard Hanson (n. 1896), şi el un 
distins pedagog ș. a. 

Pe linia teatrului muzical sînt de relevat nume ca 
Gian Carlo Menotti (n. 1911), Marc Blitzstein (n. 1905), 
Charles Wakefield Cadman (1881—1946), Virgil Thom- 
son (n. 1896) ş. a. 

Ernest Bloch (n. 1880) este un compozitor cu o faimă 
mondială de proveniență europeană (din Elveţia) şi na- 
turalizat american, 

Ca nume de muzicieni. multilaterali — compozitori, 
pianiști, dirijori — aș vrea să citez pe Leonard Bern- 
stein (n. 1918), Leon Kirshner, Lukas Foss (n. 1922). 

Bineînțeles că prin imigrarea în America a unor 
muzicieni europeni de seamă, care au devenit profesori 
sau au concertat la noi, a fost adusă săminta diferitelor 
noi „școli“. O orientare ar fi cea a lui Schönberg, Berg, 
Webern cu urmaşii lor americani (se ştie că Schönberg 
și-a petrecut ultimii ani ai vieții în Statele Unite ale 
Americii). În general, creația acestei orientări are un 
public relativ restrins, de o mai mare popularitate bu- 
curindu-se Alban Berg, cu concertul său de vioară și 
„Wozzek“. După părerea unora, Schönberg, Webern şi 
Berg ar fi oarecum demodați, la ordinea zilei fiind 
Boulez, Stockhausen și muzica electronică ş. a. O altă 
orientare este cea legată de numele lui Hindemith şi 


Bartók. In general, Stravinsky, Toch, Castelnuovo Te- 
desco, Hindemith, Bartók, Schönberg, Krenek, Milhaud, 
îşi au discipolii americani, care deși Îşi află rădăcinile 
în străinătate, se încadrează în cultura şi viața muzi- 
cală americană. 

— Vă mulțumesc pentru aceste consideraţii atit de 
interesante care se vor bucura cu siguranță de atenţia 
cititorilor noștri. ' 

— N-aş vrea să termin convorbirea fără a vă ruga 
să transmitefi și pe această cale căldurosului du public, 
care mi-a creat o atmosferă atit de plăcută la con- 
certe, mulțumirile mele și nădejdea că aceste întilniri 
vor fi contribuit la statornicirea de bune relații între 
slujitorii muzicii din ţările noastre. 


F. S. 


VIATA MUZICALĂ 


Concerte de muzică romînească de cameră 


Uniunea Compozitorilor împreună cu Filarmonica de 
Stat „George Enescu“ au luat încă de anul trecut ini- 
țiativa de a organiza periodic concerte de muzică romi- 
nească de cameră în scopul de a face cunoscute publi- 
cului lucrările de acest gen ale compozitorilor noştri. 

În vederea atingerii acestui obiectiv a fost înființat 
cvartetul Uniunii (fostul cvartet al tineretului). 

În felul acesta au putut fi cunoscute lucrări interesante 
ca Trio-ul de coarde de L. Feldman, cvartetul nr. 2 de 
C. Silvestri, sextetul pentru suilători şi pian de M. An- 
dricu (cu participarea soliștilor Filarmonicii) prezentate 
în iunie trecut, cvartete de M. Jora, I. Dumitrescu ș. a. 

La acestea vin să se adauge concertele de lied-uri 
și sonate oferind astfel posibilitatea urmăririi dezvoltării 
creației muzicale romineşti, a noilor tendinţe ale ei. 

În ziua de 14 ianuarie a. c., într-un concert la care 
și-a dat concursul și cvartetul Radio, au putut fi audiate 
lucrări puţin sau de loc cunoscute: cvartetul în fa major 
de Rogalski, Preludiu și Allegro pentru cvartet de coarde 
şi harpă de A. Mendelsohn şi cvartetul op. 22 nr. 2 de 
George Enescu. 

Gruparea în program a acestor trei lucrări, dintre care 
prima apare cu trei decenii înaintea celorlalte, a fost 
instructivă, scoţind la iveală trei poziții, trei orientări 
cu totul deosebite. 

În afară de aceasta, ceea ce face să se deosebească 
între ele aceste lucrări este și momentul de dezvoltare 
a personalităţii artistice a compozitorilor. 


In timp ce cvartetul de Rogalski este o lucrare de 
tinereţe, scrisă la vîrsta cînd compozitorul, în general, 
este receptiv la tot ce există în jurul său şi supus in- 
fluenţelor străine, cvartetul de Enescu este o lucrare de 
maturitate, de sfîrşit de viaţă, în care compozitorul dînd 
la o parte tot ce este străin de personalitatea sa, își 
creează limbajul său propriu, reflex fidel al propriei sale 
structuri afective. 

Cvartetul de coarde în fa major, scris de Th. Rogalski 
în 1923, deci la virsta de 22 ani, a fost distins în 1926 
cu premiul I George Enescu. Ținînd seama de momentul 
apariţiei sale în creația muzicală romînească, lucrarea 
se prezintă ca un fenomen perfect integrat în actuali- 
tatea de atunci din țara noastră. 

Lipsa unei tradiţii muzicale ducea la căutări de multe 
ori obositoare şi sterile, la pastişe după diversele cu- 
rente occidentale. Este perioada de tinerețe a muzicii 
noastre culte. 

In acest sens, cvartetul lui Rogalski a reprezentat 
o contribuție importantă în creația noastră muzicală de 
cameră prin faptul că a adus o împrospătare, un climat 
de contemporaneitate, marcînd un pas înainte faţă de 
cvartetele lui C. Dimitrescu ș. a. 

Se poate spune că este însă o lucrare în care sînt 
folosite mai mult procedeele de construcţie, armonizare, 
instrumentație, ale impresionismului francez şi mai puţin 
inventivitatea melodică şi meșteşugul în tratarea tema- 
tică ale lui Ravel, de pildă, acesta fiind modelul pe care 
se pare că şi l-a propus. 

Lucrarea se compune din trei părți construite după 
principiul ciclic. Dacă în lucrările sale următoare compo- 
zitorul a acordat o atenție deosebită tratării elementelor 
melodico-ritmice de natură populară, cvartetul ne apare 
izolat, ca o lucrare mai puţin personală. 

Prin faptul că a fost compus într-un moment cînd 
muzica romînească de cameră era extrem de săracă, 
el se înscrie totuşi în cultura romînească ca o lucrare 
meritorie.. 

În continuarea programului a fost prezentată în primă 
audiție publică o lucrare relativ recentă a compozitorului 
Alfred Mendelsohn, Preludiu și Allegro pentru cvartet 
de coarde şi harpă. Scrisă pentru Festivalul de la Var- 
șovia din 1955, piesa a fost premiată la concursul naţio- 
nal și a primit o menţiune la concursul internaţional 
pentru muzică de cameră, organizat cu această ocazie. 

Compozitorul își pune aici probleme noi de ritmică 
şi tratare modală a cîntecului popular. Este o lucrare 
semnificativă pentru evoluția stilului său de creaţie. 

Menţionăm frumoasa prezentare artistică a harpistei 
Pitca Ileana care face dovada unui real talent, conti- 
nuînd tradiţia ilustrată la noi prin nume ca Pessione, 
Pasquali. 

De asemenea, trebuie menţionat efortul „Cvartetului 
Uniunii Compozitorilor“ (care a apărut într-o formă 
schimbată: Lucian. Savin, Mendi Rodan, George Po- 
povici, Alfons Capitanovici) de a prezenta în condiții 
cît mai bune cele două lucrări cu care au participat 


în program. Mărturisim însă că nu am întîlnit de data 
aceasta omogenitatea şi precizia pe care le-a dovedit 
altă dată în redarea cvartetului nr. 2 de Silvestri. 

În partea a doua a concertului. cvartetul Radio, com- 
pus din Mircea Negrescu, Isidor Wechsler, Marcel Gros, 
Ion Fotino, ne-a oferit din nou audiția cvartetului nr. 2 
de Enescu. Este o lucrare de deplină maturitate, scrisă 
cu trei ani înaintea morții, putind fi socotit, împreună 
cu simfonia de cameră pe care o precede, ca un ade- 
vărat testament artistic al compozitorului. 

Scrisă cu o măiestrie care trebuie să servească de 
model compozitorilor noștri, ea este un exemplu strălucit 
de îmbinare a științei și artei muzicale. Tot astfel cum 
la violonistul Enescu tehnica nu era privită decît ca 
un mijloc de a da curs liber expresiei muzicale, la com- 
pozitor, meșteșugul, știința contrapunctică și instrumen- 
tală sînt în totul subordonate gîndirii şi sensibilităţii 
artistice ale muzicianului. Procedeele rafinate de poli- 
fonie prin care artistul își clădește opera sa de artă dis- 
par în fața copleșitorului val de muzică ce se revarsă 
de la prima pînă la ultima notă a lucrării. Un studiu 
amănunțit al ei se impune pentru o mai profundă cu- 
noaștere şi înțelegere a acestei muzici atît de apropiate 
de noi și totuși atît de deosebite. 

Cvartetul Radio ne-a oferit momente de minunată emo- 
ție tălmăcind această capodoperă a muzicii romîneşti. 

Unitatea, maleabilitatea de care a dat dovadă, la care 
s-a adăugat participarea generoasă a fiecărui membru 
al ansamblului, ne îndreptățesc convingerea că, la ora 
actuală, cvartetul Radio este cea mai valoroasă formaţie 
de acest gen din ţara noastră şi. în acelaşi timp, o 
formație de anvergură internațională. 


REMUS GEORGESCU 


Manifestări 


ale unor tineri dirijori 


In stagiunea actuală, unele din tinerele talente ale 
baghetei s-au manifestat cu succes atit în fruntea Or- 
chestrei Simionice a Radiodifuziunii cît şi a Filarmoni- 
cii de Stat George Enescu. Am urmărit, între alţii, pe 
Sergiu Comissiona, Iosif- Conta şi Mendi Rodan, dirijori 
inimoşi, avîntați, care lucrează și se afirmă. Indeosebi 
Sergiu Comissiona care a desfășurat o intensă şi rodnică 
activitate dirijorală şi-a cîştigat prețuirea celor ce l-au 
urmărit nu numai în țară dar și peste hotare (se știe că 
la Festivalul Internaţional din 1956 de la Besançon 
s-a situat pe locul al doilea). 

Pe marginea activităţii acestor tineri dirijori ne vom 
îngădui cîteva însemnări. Subliniem din capul locului 
faptul că majoritatea lucrărilor prezentate nu sînt con- 
duse după partitură, de unde o mișcare mult mai liberă 
a şefilor de orchestră la pupitru şi putinţa de a stăpîni, 
gestic şi vizual, toată orchestra, în orice moment. Acest 
lucru nu este lipsit însă de primejdia care pîndeşte pe 
toţi dirijorii, chiar dintre cei mai mari, în asemenea îm- 
prejurări și care constă în eclipsele, oricît de pasagere 
ar fi ele, ale memoriei, mult temutele „lapsus“-uri. În 
asemenea împrejurări orchestranții își văd, este adevărat, 
mai departe de treaba lor. Dar dacă un șef de pupitru 
din orchestră care are la un moment dat un rol solistic, 
sau care trebuie să intervină după o pauză mare, nu 
se vede solicitat prin gest, de către dirijor, el 'nu mai 
are siguranța necesară, căci se poate foarte bine ca el 
însuşi să se fi înșelat la numărătoarea măsurilor. Am 
stat de vorbă cu nenumărați membri ai orchestrelor 
noastre. Un încercat șef de pupitru îmi spunea o dată: 
„Cînd maestrul Rogalski, care dirijează totdeauna după 
partitură indică, cu un gest primitor, intrarea, am im- 
presia că mă instalează într-un fotoliu, dîndu-mi o si- 
guranță deplină“. 

Adevărul este că acele izbucniri intempestive care apar 
uneori la diferite instrumente de-a lungul unei lucrări 
și care compromit simţitor calitatea execuției se explică 
în bună parte, astfel; de ele nu au fost scutiți niciodată, 


chiar unii dintre cei mai buni dirijori fără partitură. 
Părerea noastră este că şeful de orchestră e dator să 
cunoască pe de rost partitura, dar să conducă totuşi 
după ea. În această privință cel mai bun exemplu ni-l 
oferă maestrul Alfred Alessandrescu. Nu ne referim doar 
la simfonii, dar chiar și la unele opere pe care le-a di- 
rijat poate de peste 100 de ori dar la care se prezintă 
totdeauna, foarte conştiincios, cu partitura în faţă. 

Un alt punct de discuţie pe care ni-l sugerează munca 
acestor tineri şefi de orchestră este acela al gesticei 
dirijoral!e. Unul dintre cei mai însufleţiți este Sergiu 
Comissiona. Dinamic, plin de temperament, el are ges- 
turi energice, uneori chiar viforoase şi îndeobşte comu- 
nicative. Tînărul Sergiu Comissiona este dotat cu mult 
clan, are o flacără a sa personală. Trebuie să spunem 
însă că am văzut de-a lungul ultimelor decenii dirijori 
celebri ca Felix Weingartner, Bruno Walter și chiar Her- 
bert von Karajan care nu se agitau de loc la pupitru. 
Weingartner de pildă nu se abătea niciodată de la ținuta 
sa imperturbabilă, de la gestul său sobru şi compasat, 
dirijind uneori, numai din ochi; la fel și Bruno Walter, 
a cărui atitudine olimpiană constituie cel mai luminos 
exemplu ; cît privește pe Karajan, toți cei ce l-au văzut, 
cel puţin la concertele dirijate la Bucureşti, își amintesc 
că părea, uneori, înşurubat de-a binelea în podele, chiar 
dacă privirea ori mîinile sale comunicau cele mai va- 
riate, mai expresive nuanțe. Desigur, fiecare dirijor se 
manilestă după temperamentul său și nici lui Sergiu 
Comissiona nu-i vom cere altceva decît să exprime ceea 
ce simte şi trăieşte personal. Ceea ce cerem însă, atît 
lui cît și altor dirijori tineri, este tocmai această perso- 
nalitate, adică renunţarea la orice elemente mimice îm- 
prumutate de la alți dirijori mai vîrstnici. Sergiu Co- 
missiona de pildă apare încă grevat de acele... împungeri 
de suliță sau aruncarea simultană a miinilor înapoi, pro- 
prii maestrului Constantin Silvestri în anumite momente 
de expansiune, de culminaţie sonoră şi îndeosebi în fi- 
nalul lucrărilor. Dar să trecem de la aceste aspecte ex- 
terioare ale dirijatului la unele din elementele sale de 
fond, la alegerea lucrărilor, precum și a chipului în 
care ele sînt văzute şi prezentate de către dirijori. O 
notă deosebit de pozitivă care intră în activitatea aces- 
tor tineri dirijori, este ardoarea sinceră cu care ei pro- 
movează creația romînească. La ultimele concerte am 
ascultat „Muzica pentru Radio“ de Filip Lazăr, inter- 
pretată de Iosif Conta. Sergiu Comissiona a condus 
Suita a III-a pentru orchestră simfonică de Mihail An- 
dricu iar Mendi Rodan a prezentat în primă audiție 
„Dans tătar“ de Theodor Grigoriu. Deschizind o scurtă 
paranteză, vom spune că Felix Weingartner a afirmat 
cîndva — fără îndoială dintr-o modestie excesivă — că 
„un interpret nu e în măsură să ridice valoarea unei 
opere, cel mult să o coboare“. Noi nu credem că este 
tocmai așa. Dacă totuşi un mare şei de orchestră a pu- 
tut afirma acest lucru, avem dreptul să susţinem că o 
colaborare între interpret și creator poate da rezultatele 
cele mai fericite cînd este vorba de prezentarea unei lu- 
crări. Fără îndoială acest lucru nu este totdeauna cu pu- 
tință. Am recomanda însă stăruitor, îndeosebi tinerilor 
dirijori, consultarea cît mai frecventă a autorilor lucră- 
rilor romînești cu privire la concepţia ce a.stat la baza 
acestora și spiritul în care compozitorul respectiv le 
vede interpretate. Mendi Rodan, care s-a consultat cu 
compozitorul Grigoriu asupra „Dansului tătar“, a avut o 
realizare frumoasă. Părerea noastră este însă că „Dan: 
sul tătar“ ar fi cîștigat și mai mult dacă dirijorul l-ar 
Îi prezentat mai colorat, dacă l-ar îi ridicat prin cîteva 
puncte de lumină distribuite bine, întocmai ca într-un 
tablou al celebrului Ver Meer. Cînd compozitorii sînt 
dispăruţi îi revine dirijorului sarcina de a se pune la 
punct cu toată literatura referitoare la o anumită operă. 
El e dator să cunoască în adincime ce a urmărit auto- 
rul, cît şi ce au văzut criticii şi comentatorii avizaţi, 
într-o anumită lucrare. El trebuie să studieze în prea- 
labil cît mai temeinic problemele ridicate de semnificaţia 
operei, de stilul în care ea se cere interpretată și să 
cunoască de asemenea realizările, pe această linie, ale 
marilor dirijori. Din tot ce a cucerit, printr-un studiu cât 
mai aprofundat, tînărul interpret trebuie să-și făurească 
o medie care să reprezinte propria sa convingere, opinia 

sa personală. Trebuie să se ferească de a copia pe alții 
ori de a tălmăci — ceea ce e cel puţin tot atît de rău — 
o mişcare a unei simfonii după Toscanini de pildă, alta 
după Bruno Walter ori după Mengelberg și aşa mai 
departe. 

Interpretînd o lucrare, dirijorii trebuie să aibă per- 
manent în vedere realizarea liniei mari şi să nu piardă 
nicicînd perspectiva arhitecturii de ansamblu în favoarea 
cizelării excesive a detaliilor. Nu trebuie alergat după a- 
numite efecte, după unele contraste puternice de intensi- 
tate sonoră şi care nu sînt totdeauna justilicate de con- 
ținutul lucrării. Așa, bunăoară, Sergiu Comissiona a redat 
„Alborada del gracioso“ de Ravel cu unele fortissime, 
poate impozante, la timpani, dar care nu aveau de-a face 
cu intenția compozitorului, aceea de a reda cîntecul ma- 
tinal de dragoste pe care arlechinul, bufonul, îl face a- 
companiindu-se la chitară. Tot astfel Iosif Conta, condu- 
cînd cu mult brio „Eroica“ de Beethoven, a purtat lucra- 
rea la un nivel sonor de mare și uniformă intensitate 
care a exclus nuanțele, cu excepția „Marșului funebru“ 
unde am fi dorit, însă, să putem desluși o concepție 
interpretativă mai de adincime. 

Problema alegerii lucrărilor din marele repertoriu de 
concert nu este lipsită de importanţă. Tinerii dirijori se 
simt deseori obligaţi să atace de preferinţă pe cele mai 
grele, fără însă a cumpăni cu seriozitate, fără a calcula 
cu răceală, propriile lor forțe. 

O simfonie ca „Fantastica“ de Berlioz, „Simfonia Al- 
pilor“ de Strauss, o simfonie de Brahms, pentru a nu 
mai vorbi de Simfonia IX-a și chiar de „Eroica“ sau 
„A cincea“ de Beethoven, reprezintă pietre fundamentale 
de încercare a dirijorilor, a talentului lor. Noi sîntem de 
acord ca tineretul să le atace, cu corectivul însă al 
unui mult mai sever auto-control în ceea ce privește po- 
tențele personale de realizare. Ne amintim că la peste 
50 de ani, un muzician de valoarea lui Teodor Rogalski 
nu numai că nu se încumeta să conducă „Simfonia 
IX-a“ de Beethoven dar că în penultimul an al vieții 
sale ne-a solicitat partitura de la „Fantastica“ spre a 
o studia cît mai serios în scopul de a o prezenta aşa 
cum înțelegea că un dirijor are sarcina, de onoare, de 
a o oferi publicului. Inalta sa etică profesională poate 
constitui pentru noi toți un valoros exemplu. Vom mai 
aminti de asemenea că dirijorul de reputație mondială 
Carlo Zecchi a răspuns — nu fără ironie — unui muzi- 
cian de al nostru care îl chestiona dacă îl dirijează pe 
Brahms: „Sînt prea tînăr pentru aceasta“... 


Pe marginea manifestărilor noastre muzicale (nu nu- 
mai acelea ale tinerilor dirijori) sîntem nevoiţi să mai 
facem observaţia, în treacăt, că o seamă de lucrări, 
de altiel valoroase, revin prea des în repertoriu (Sim- 
fonia a V-a de Dvorak sau „Bolero“ de Ravel dirijată 
de Mendi Rodan), cîtă vreme altele sînt date cu totul 
uitării (lucrări simfonice de Mozart, Schubert, Schu- 
mann etc. etc.). 


Se cuvine să relevăm, tot cu acest prilej, solicitudi- 
nea manifestată de orchestrele citate față de tinerii di- 
rijori. Cu atit mai mult ne-a părut de neînțeles faptul 
că într-o lucrare ca „Bolero“ de Ravel, condusă de Mendi 
Rodan la orchestra Radio, clarineţii au debutat dezacor- 
dați, urmaţi cu consecvență de primul fagotist care nici 
nu și-a dozat suflul riecesar ca să acopere pînă la final 
pasajul ce-i revenea spre executare, apoi de flauți (a- 
colo unde cîntă laolaltă cu cornul cunoscutul pasaj po- 
litonal) şi care s-au simţit obligaţi (în speţă piccolo) să 
cînte fals; însuşi trombonul a intervenit surprinzător 
de nepus la punct înaintea cunoscutului pasaj modulant 
cînd are loc prima sa intrare. Am dat aceste exemple în 
nădejdea că lucrurile nu se vor mai repeta, ele nefiind 
de natură a da aripi tinerilor dirijori. 


Incheind aceste însemnări pe marginea celor cîteva 


concerte ale tinerilor dirijori, vom mai susține necesita- 


tea ca cei mai capabili să fie trimişi la marile festiva- 
luri de muzică simfonică internaţională care au loc a- 
nual la Salzburg, Edimburg ș. a. unde sîntem siguri 
că vor avea multe de învăţat. 


Ş.—V. PANDELESCU 

O reîntilnire binevenită 


Concertul cvartetului „Borodin“, așteptat cu nerăbdare 
după succesul repurtat la noi anul trecut, a prilejuit o 
reînnoită desfătare iubitorilor muzicii de cameră reuniți, 
în seara de 20 ianuarie, în sala Dalles. Calitățile meri- 
tuosului ansamblu și-au aflat de altfel — credem — un 
rezonator ideal în construcţia fericită a acestei săli. 

Într-adevăr, tinerii muzicieni sovietici Rostislav Dubin- 
ski (vioara I), Iaroslav Alexandrov (vioara Il), Dmitri 
Şebalin (violă) și Valentin Berlinski (violoncel), cultivă 
cu precădere tonul catifelat, discret, fără a fi lipsit de 
vigoare. Cele patru instrumente participă cu reliefată in- 
dividualitate — la un discurs muzical desfășurat în so- 
norități rotunde și diafane totodată, egal hrănite în grav 
sau acut. Impresia ce se degajă este cu atît mai armo- 
nioasă cu cît discursul nu se consumă în hedonisme 
sonore, ci — deservit de inteligența și sensibilitatea mu- 
zicală remarcabilă a protagoniștilor — dă loc unor inter- 
pretări de nivel artistic ridicat. ` 


O minunată împletire organică a vocilor, o bogată va- 
rietate a mijloacelor tehnice — de care instrumentiștii 
știu să dispună — toate supuse cu hotărîre tălmăcirii 
veridice, vii, a muzicii, iată ceea ce impresionîndu-ne de-a 
lungul întregului concert, a izbutit să singularizeze a- 
mintirea acestei seri. 

Interpretarea  Cvartetului în mi minor de Smetana 
(despre care însuși autorul, într-o scrisoare din 1878, 
mărturisea a fi o evocare din viaţa sa) a reînviat miş- 
cătorul cortegiu de imagini al acestei lucrări compuse 
în plină dramă — poate cea mai mare — hărăzită muzi- 
cianului : surzenia. Izolat de tumultul lumii, compozito- 
rul priveşte din pragul amurgului vieții, înapoi la dru- 
mul agale pornit din zarea copilăriei. Intonaţii impreg- 
nate de nostalgie străbat întreg edificiul sonor. În pri- 
ma parte (Allegro vivo appassionato) poezia fugară a 
temei secundare — opusă în nuanţe de penumbră temei 
principale, zbuciumată şi obsedantă — a izbutit să cris- 
talizeze în cugetul nostru esența acestei neliniști, osto- 
ită — după culmea dezvoltării — doar în murmurul du- 
reros al codei. După mişcarea a doua („Allegro mode- 
rato a la Polka“) animată de duhul dansului, tălmăcirea 
emoţionantă a principalei teme Largo sostenuto (partea 
a III-a) a constituit clipe dintre cele mai rare. Finalul 
(Vivace) a fost executat cu adevărata virtuozitate, cea 
lipsită de ostentaţie. Ne-a fost dat, pînă acum, să con- 
cepem reluarea temelor primei părți — în codă — mai 
expresiv dureroasă, mai profund zguduitoare: moment 
suprem al nefericirii. De data aceasta ea ni s-a părut 
mai degrabă o reliefare a construcţiei ciclice a lucrării. 
Varietatea limbajului expresiv folosit de interpreţi ne-a 
solicitat cu atît mai mult prețuirea, în ultima jumătate 
a concertului, cu cît Cvartetul III de Şostacovici şi cel, 
unic, în fa, de Ravel se deosebesc — între ele şi, îm- 
preună, opuse celui de Smetana — prin caractere dis- 
tincte. In cvartetul compozitorului sovietic imaginile 
primei dintre cele 5 mişcări, sînt pline de prospeţime. 
Temele fluide, cantabile, nu se înfruntă. Arhitectura este 
aerată (formă sonată), frizează sobrietatea clasicilor. 
Stratificările contrapunctice din dezvoltare sînt, însă, 
presimţiri ale încleștării viitoare. Căci expresia se înăs- 
prește, începînd cu partea a I-a (Moderato con moto). 

Saltando-ul impresionant al arcușelor — din secțiunea 
mediană — a evocat aci, parcă, tăceri misterioase pla- 
nînd sub boltă. Conflictul izbucnește în partea a III-a 
(Allegro mon troppo). Acordurile sînt sacadate, ca un 
berbece lovind în porți. Melodia febrilă se zbate între 
tînguiri acute și calamități grave. Această mișcare și 
passacaglia părţii a IV-a (adagio) sînt cei doi poli 
ai confruntării dramatice. Cvartetul sfîrşeşte într-un su- 
gestiv și larg diminuendo al părţii a V-a, în cursul 
căreia s-a mai făcut auzită tema passacagliei. Faţă de 
tragismul acestei lucrări, Cvartetul de Ravel cerea mu- 
zicienilor o supleţe, în interpretare, deosebit de ageră 
şi promptă. E tocmai de ceea ce au făcut ei dovadă, 
cîntînd cu mult lirism și delicateţe allegro-ul moderato 
al primei părți. In mişcarea a doua (Assez vii) am 
remarcat transparența sonoră a țesăturii armonice şi 


contrapunctice, mai ales la reluarea primei secțiuni, cu 
instabilitatea ritmică ce o caracterizează. A treia parte 
(Très lent) — întreruptă pe alocuri de tema principală 
a primei mișcări, revenind ca o adiere pariumată — a 
fost pregnant și duios redată. Tehnica degajată, omo- 
genitatea și muzicalitatea valoroşilor instrumentiști au 
strălucit cu deosebire în final (Vii et agité). 

Publicul nostru este exigent. Cu atît mai grăitor 
apare faptul că un concert consistent, alcătuit din 3 lu- 
crări de maturitate creatoare — departe de a-i fi astîm- 
părat setea de frumos — l-a determinat să insiste pen- 
tru suplimentarea programului .Cu generozitate îmbie- 
toare, copleșit de aplauze şi aclamații, cvartetul „Boro- 
din“ a mai oferit interpretarea mişcărilor a Il-a şi a 
IV-a din cvartetul IV de Șostakovici şi — intercalată — 
„Fata cu păr bălai“ de Debussy, într-o foarte bună 
transcripție pentru cvartet. La sfîrșit am ascultat, o- 
frandă prietenoasă, „Dans țărănesc“ ded Dimitrescu, în 
TA eta pentru cvartet de coarde de Rostislav Du- 
inski. 


ȘTEFAN MANGOIANU 


Concertele 


violoncelistului Neikrug 


Intensificarea schimbului de  artişti-interpreţi între 
țara noastră și străinătate prilejuieşte fecunde consta- 
tări şi întregiri de perspectivă. Nu puține sînt conclu- 
ziile care se pot desprinde din vizitele succesive a trei 
violoncelişti de renume, oaspeţi ai noștri în lunile din 
urmă — dacă n-ar fi decît prin comparația între cele 
trei interpretări diferite în care am ascultat aceeași So- 
nată în mi minor de Brahms. 

Exceptînd pe violoncelistul francez Bernard Michelin 
— excelent tehnician, la care însă o rigoare aproape 
„ascetică“ are drept rezultat inexpresivitatea — Enrico 
Mainardi şi George Neikrug ne-au apărut ca două 
tipuri de interpreți funciarmente opuse, cu însuşiri și 
înclinări total diferite. Muzicianul de mare clasă care 
este Mainardi, stilist desăvîrşit, sobru dar plin de sub- 
stanță, te face să uiţi atunci cînd îi asculți interpre- 
tările impecabile, constante și pătrunse de o simţire 
interiorizată, unele imperfecțiuni tehnice și o anume 
uscăciune a sunetului. George Neikrug străluceşte dim- 
potrivă, în primul rînd, printr-o calitate excepţională 
a tonului: rotund, cald, catilelat; mișcindu-se într-un 
registru larg de sonorități, el e datorat unei mîini drepte 
deosebit de flexibile și bine puse la punct. Şi mîna sa 
stîngă este de altminteri remarcabilă prin velocitate, 
prin precizia intonaţiei (cu mici excepţii) și printr-un 
vibrato foarte expresiv, deşi întrucîtva uniform. Astfel, 
meșteșugul instrumental! al violoncelistului american nu 
este unul pur mecanic, ci îi pune la dispoziție mari 
posibilităţi expresive. Problema care se pune însă în 
cazul său este orientarea acestor posibilități, sensul mu- 
zical pe care interpretul li-l conferă. 

George Neikrug este indiscutabil mai la largul său 
în piesele mici şi de o factură unificată mai simplă: 
printre ele se numără Sonata în la major de Boccherini, 
dar mai cu seamă „Cîntecul trist“ de Arensky, „Pasto- 
rala și Reel“ de C. Scott, „Kaddisch“ de Ravel şi unele 
piese date în supliment, dintre care „Preludiul“ de G. 
Cassado mi s-a părut a fi cu deosebire pe măsura tem- 
peramentului său. Căldura, varietatea de colorit, ele- 
ganța, ușurința, au dat acestor piese un farmec ce a 
cucerit publicul. 

In schimb, într-o lucrare de proporții mai mari și 
de adincime cum este Sonata de Brahms, s-au resim- 
țit limitele instrumentistului. Intenţiile sale expresive 
— foarte personale şi bine marcate — ne-au apărut ca 
fiind adesea alături de stilul şi înțelesul propriu al 
muzicii respective, ca o culoare ce nu s-ar suprapune 
exact peste conturul unui desen. In frazare, în nuanţe, 
în accente, uneori și în tempo, a fost sensibilă această 
lipsă de intuire justă a stilului, manifestată între altele 


şi printr-o absență de liniște, de simplitate elocventă 
(„există un singur drum valabil în interpretarea opere- 
lor muzicale“ spunea Enescu lui Raoul Pugno: „since- 
ritate, simplitate, naturaleţe“). 

Această insuficientă adîincire s-a putut discerne parțial 
și în Sonata pentru violoncel-solo de Kodâly. G. Neikrug 
a rezolvat în chip abil și spectaculos marile ei greutăți 
tehnice, i-a imprimat multă vivacitate de colorit şi in- 
tensitate pasională, dar și-a luat libertăți atît de mari 
în frazare, încît construcția, logica desfășurării muzi- 
cale, adesea dispăreau. Executarea „Scherzo-ului — Ta- 
rantella“ de Wieniawski n-a apărut justificată din nici 
un punct de vedere, dat fiind că nici tehnicește violon- 
celistul n-a putut demonstra rostul acestei transcripții 
acrobatice a unei piese dificile chiar pentru vioară. Cît 
despre piesele de Bach — din program, ca şi din „supli- 
mente“ — ele cer acea maturitate artistică pe care 
Casals afirmă că abia după zeci de ani de concentrare 
zilnică a început s-o obțină. 

Aceleași caracteristici le-a vădit G. Neikrug și în 
concertul de Haydn pe care l-a cîntat cu orchestra Fi- 
larmonicii: neadecvat ca stil, el s-a remarcat însă prin 
siguranța tehnică, prin căldura și strălucirea tonului, 
care au dat un frumos relief părții solistice. 

Cu același prilej s-a executat „Simfonia a IV-a“ de 
Brahms și, în primă audiție publică, „Simfonia da 
Requiem“ de Benjamin Britten. Meritul acestei intere- 
sante inițiative revine dirijorului Constantin Bugeanu, 
care s-a înlățișat într-un marcat progres. Constantin 
Bugeanu s-a făcut încă de mult cunoscut ca un bun 
muzician, dotat cu sensibilitate, cu înţelegere, cu pri- 
cepere și serioasă cultură. Acum el a dovedit că știe 
să găsească și mijloacele potrivite pentru a transmite 
vibrația sa lăuntrică și pentru a organiza în chip judi- 
cios complexul unei execuţii orchestrale. Principala tră- 
sătură a concepţiei sale dirijorale este dramatismul, 
vigoarea și consecvența în construcție. „Simfonia da 
Requiem“, compoziție interesantă și ingenioasă, nu 
pare să evite cu totul pericolul unor lungimi, al unui 
anumit „manierism“ caracteristic talentului eclectic al 
lui Britten; dirijorul i-a dat însă un impuls și o strin- 
gență care n-au lăsat nici o clipă impresia de gol sau 
de slăbire a interesului. Cu contraste puternice și cu 
planuri net distincte a fost înfățișată și Simfonia a 
IV-a de Brahms. Chiar o parte care a fost întrucîtva 
mai puţin realizată — ca „passacaglia“ finală — a do- 
vedit o concepţie proprie, personală; adoptînd mari 
diferențe de tempo și de atmosferă de la o variaţie la 
alta, dirijorul a riscat să dea uneori sentimentul de 
dezlinare, de insuficientă legătură între momente, cău- 
tînd în schimb să insufle fiecăruia un maximum de 
expresivitate și de intensitate emoţională. 


În ansamblul său, concertul Filarmonicii l-a consa- 


crat pe Constantin Bugeanu ca pe un dirijor caracte- 


rizat nu prin ușurință și tendințe spectaculare, ci prin- 
tr-o adîncire serioasă a muzicii şi prin axarea pe pro- 
blemele ei esențiale. 


MIHAI RĂDULESCU 


Violoncelistul 


Bernard Michelin 


la Bucureşti 


Violoncelistul francez Bernard Michekin a concertat 
la București în decembrie trecut. Bernard Michelin este 
o veche cunoștință a publicului amator de muzică, căci 
a mai venit în mijlocul nostru și înainte de război. 

De data aceasta a dat, acompaniat de pianistul Ion 
Filionescu, un recital și a participat de asemenea ca 
solist la concertul orchestrei simfonice a Filarmonicii 
de Stat „George Enescu“ sub conducerea muzicală a 
maestrului George Georgescu. 

Programul recitalului a cuprins între altele, arhicu- 
noscutele sonate (în sol major) de Boccherini și (în mi 
minor) de Brahms, lucrări devenite „cai de bătaie“ ai 
tuturor violonceliștilor. Interpretindu-le, Michelin a vădit 

o dată mai mult acea pondere care constituie temelia 
realizărilor sale. El a prezentat îndeosebi Sonata de 
Boccherini în stilul cerut, deşi trebuie să arătăm că de-a 
lungul execuţiei s-au făcut simțite unele deficiențe de 
ordin ritmic. În ceea ce privește Sonata de Brahms — 
care necesită o adîncă interiorizare, o pătrundere intimă 
și o trăire complexă a fondului ei emoțional, ne-am aş- 
teptat, cunoscînd posibilitățile artistului, să ne fie redată 
în condiţiile cele mai bune. Mărturisim însă că ceea ce 
me-a oferit Bernard Michelin nu a atins decit într-o 
slabă măsură nivelul speranţelor noastre: şi aici, ca şi 
în concertul de Schumann pe care l-a cîntat cu orchestra 
Filarmonicii, violoncelistul ne-a apărut cu totul exterior 
lucrărilor, detașat, rece, impersonal, — de unde o lipsă 
de aderență, de contact cu publicul. 

Am apreciat însă chipul mult mai viu, mai animat în 
care a prezentat Suita în cinci părți de dansuri populare 
de Manuel de Falla, cînd interpretul a apărut pătruns 
de viaţa, de spiritul muzicii spaniole. 

Pianistul Ion Filionescu care adesea a avut, acom- 


paniind, realizări valoroase, de data aceasta s-a pre- 


zentat mai slab. 


J. V. P. 


Ansamblul Igor Moiseev 


Ansamblul de Stat de dansuri populare al Uniunii 
Sovietice, de sub conducerea eminentului coregraf Igor 
Moiseev, se bucură în tara noastră de o mare populari- 
tate. Intotdeauna spectacolele acestui strălucit colectiv 
artistic au fost urmărite cu mult interes și caldă sim- 
patie. 

În iarna aceasta am avut din nou fericita ocazie să 
revedem spectacolele ansamblului, în cadrul unui turneu 
întreprins în primele zile ale lunii ianuarie. Din päcate 
însă, trebuie să spunem că acest turneu a fost mult prea 
scurt, deoarece față de marele număr al iubitorilor artei 
coregrafice, puțini au fost aceia care au reuşit să asiste 
în spectacolele de neuitat oferite de ansamblu. 

In repertoriul prezentat cu această ocazie am revăzut 
cu multă plăcere o parte din dansurile de mare succes 
ale ansamblului prezentate şi în turneele anterioare. De 
pildă, dansul bielorus „lurocica“, suita din R.S.S. Mol- 
dovenească „Hora, Ciocirlia și joc“, dansul „Vechi ca- 
dril orăşenesc“ din ciclul „Imagini din trecut“, sceneta 
corepraiică „Fotbal“, vechiul dans de luptă adjar 
„Horumi“, jocul nanaiez „Lupta celor doi pitici“, dansul 
„Partizanii“ din ciclul, „Tablouri sovietice“ și marea 
suită ucraineană „Vesnianki“. 


Deși au trecut cinci ani de cînd ne-au fost prezen- 


tate ultima oară, aceste dansuri îşi păstrează o puter- 
nică prospeţime artistică, proprie marilor realizări. Fie- 
care dans în parte este o operă de artă care emoțio- 
nează, care cucerește pe spectator. Acest lucru se dato- 
rește atît compoziţiei lor coregralice propriu-zise, dez- 
voltate în mod foarte armonios și logic, cît şi măiestriei 
interpretative a artiştilor ansamblului, care a atins trepte 
foarte înalte. 

Alături de aceste mari realizări coregrafice, specta- 
torii noştri au urmărit cu mult interes și o serie de 
compoziții mai noi, cum a fost dansul „Venzilea“, dan- 
sul rusesc „Paleanka“ un dans ciuvaș, un dans din 
Buhara, dansul başkir „Şapte fete“, dansul uzbek 
„Ghiulsara“ şi un dans chinezesc cu panglici. 

Ca un omagiu pentru poporul nostru, în cadrul spec- 
tacolelor au fost prezentate și două dansuri rominești : 
„Muşamaua“ (coregrafia — Aurelia Săuţeanu, maestră 
de dansuri la Ansamblul U.T.M.) şi „Briîul“, care s-au 
bucurat de mult succes prin sinceritatea interpretării lor. 

Toate aceste dansuri la un loc au dat naştere unui 
spectacol coregrafic de un înalt nivel artistic, foarte 
bogat, plin de colorit, cu multă varietate, care a cules 
de fiecare dată nesiîrșite ropote de aplauze dăruite cu 
dărnicie de publicul nostru, atit coregrafului, compozi- 
torului și pictorului decorativ cît şi întregului colectiv 
de interpreți — dansatori şi muzicanți. 

Munca acestui colectiv coregrafic, cunoscut şi apre- 
ciat în multe ţări, nu poate îi cuprinsă în cîteva rînduri, 
pentru că ea ridică foarte multe probleme. De pildă, 
numai despre concepţia creatoare a coregrafului ansam- 
blului, care a adus un mare aport în problema valori- 
ficării și prezentării scenice a dansului popular şi care 
este deseori discutată și folosită ca model de mulţi co- 
regrali, s-ar putea vorbi foarte mult. 

La baza acestei concepţii a coregraflului stă mai întii 
problema felului în care trebuie privit şi înțeles fol- 
clorul. În această direcţie Igor Moiseev precizează că 
ansamblul lor nu se mulțumește doar la a strînge ma- 
terialul documentar oferit cu multă dărnicie de popor, ci 
se străduieşte totodată a înțelege ideea şi aspectul 
emotiv al fiecărui dans popular în parte. A înţelege 
esența dansului popular — consideră Moiseev — este 
mai important chiar decît munca de cunoaştere, pentru 
că simpla cunoaștere nu ajută decît la fixarea dansului 
în forma lui iniţială, pe cîtă vreme puterea de înţelegere 
dă posibilitatea de a-l dezvolta, de a-l duce pe trepte 
artistice tot mai înalte. 

De asemenea problema colaborării dintre coregraf şi 
compozitor este foarte interesant abordată în cadrul 
ansamblului. Compozitorul şi dirijorul ansamblului — 
Samson Galperin — reuşeşte să facă o perfectă unitate 
cu creatorul coregraf, printr-o intensă şi permanentă 
muncă de colaborare la crearea efec- 
tivă a dansului. După alegerea met 
lodiilor necesare dansului — alegere 
făcută mină în mînă cu coregraful 
— stabileşte „ciorna“ lucrării muzi- 
cale, cu ajutorul căreia coregraful 
începe montarea dansului, iar defini- 
tivarea lucrării muzicale n-o face 
decit pe măsură ce dansul îşi găseşte 
forma coregrafică cea mai potrivită. 

In afară de aceasta, intervine apoi 
munca lui în calitate de dirijor al 
spectacolului coregrafic, care în bună 
măsură este ușurată de cunoaşterea 
în amănunt a dansului şi a puterii 
de interpretare a fiecărui artist dan- 
sator. 

O altă mare calitate a ansamblului 
o constituie fără îndoială, excepţio- 
nala interpretare a dansurilor, asi- 
gurată de un colectiv de dansatori 
foarte talentaţi şi cu o pregătire teh- 
nică deosebită ca Tamara Zeilert, 
Lidia Scriabina, Tamara Golovanov, 
Lev Golovanov, Vasile Savin, Serghei 
Țvelcov etc. 

Această problemă atît de dificilă 
a pregătirii cadrelor de dansatori ca 


şi aceea a metodelor de muncă folosite în repetiţii — 
în care aproape că nu există noţiune de „a marca“, — 
constituie preocupări şi totodată realizări de seamă 
ale ansamblului. 

Bogata experiență creatoare a ansamblului — deosebit 
de prețioasă şi folositoare multor ansambluri de acest 
gen din întreaga lume — a fost acumulată printr-o in- 
tensă şi îndelungată activitate. Douăzeci de ani au tre- 
cut de fapt de cînd acest colectiv şi-a început munca. 
Această frumoasă vîrstă ansamblul a implinit-o la 10 
februarie a. c. 

Cu ocazia fericitului eveniment, urăm din toată inima 
întregului ansamblu și conducătorului său — Igor Moi- 
seev — ani mulţi fericiți şi noi şi noi succese în munca 
lor creatoare. 

GHEORGHE BACIU 
maestru de balet 
Laureat al Premiului de Stat 


Corul Radio la Ateneul R.P.R. 


Datorită remarcabilelor sale calităţi şi rolului său pro- 
eminent în viața muzicală, Corul Radio, atît de cunoscut 
sutelor de mii de ascultători, ocupă un loc de frunte prin- 
tre formațiile vocale din ţara noastră. 

Am urmărit mai bine de 15 ani, zi cu zi, manifestările 
acestei formaţii, ascultind la radio, în prime audiții, sute 
de creaţii ale compozitorilor noștri și ale celor de peste 
hotare și ne-am bucurat că, în drumul ascendent parcurs, 
ansamblul a ajuns la 130 voci bine selecționate, că re- 
pertoriul său a atins o cifră considerabilă iar măiestria 
sa interpretativă s-a ridicat continuu. 

Concertul dat în sala Ateneului la 17 ianuarie 1957 
ne-a dovedit — în primul rînd — posibilitățile multilate- 
rale ale acestui ansamblu coral: omogenitate pe grupe 
şi pe întreaga formaţie, supleţe în realizarea nuanţelor. 
bogată paletă a coloritului vocal, respiraţie largă, bine 
dozată și egalizată, dicțiune clară şi frază inteligentă, 
calități ce denotă un nivel profesional ridicat dar şi o 
conducere pricepută și o îndelungă experienţă în comun. 

Deși este în general bine echilibrat pe partide (cu un 
oarecare avantaj la soprane,.care au și voci de o aleasă 
frumusețe) corul ar trebui, totuşi, completat cu cîteva 
contraalte, cîțiva başi gravi și tenori lejeri. 

Ansamblul cora! realizează un minunat pianissimo 
(bărbaţii folosind în registrul înalt un „falset întărit“) şi 
un fortissimo plin de strătucire. Nu putem spune același 
lucru despre mezza-voce la bărbați — în special la te- 
nori — care este adesea de o sonoritate incoloră ce nu 
permite trecerea evolutivă către forte sau piano. Este 
deci necesar ca bărbaţii să deprindă, pentru această nu- 
anță intermediară, o impostaţie cu o rezonanță mai no- 
bilă. Considerăm un merit pentru alte că se pot acomoda 
în unison cu sopranele. Ele însă trebuie să-și păstreze 
timbrul şi culoarea vocii lor cînd nu cîntă în unison, 
chiar în registrul înalt (și cu atît mai mult în grav). 

Am asistat la două repetiţii ale acestui concert şi am 
remarcat cu satisfacţie strădania, mai mult decit lăuda- 
bilă, a dirijorului Gheorghe Danga de a aprofunda ideea 
centrală, linia generală şi stilul specific fiecărei lucrări. 
Apoi am văzut cum studiază şi împarte fiecare piesă în 
„momente“ caracteristice, notînd amănunţit în partitu- 
ră cuprinsul fiecărui „moment“ şi motivarea practică a 
nuanţelor ritmului, respiraţiilor, frazei, coloritului etc... 

Astfel, printr-o muncă competentă, prin valorificarea 
şi subordonarea aleselor însuşiri ale corului, redării cît 
mai expresive a conținutului lucrărilor a. putut realiza 
Gheorghe Danga un concert de o netăgăduită valoare ar- 
tistică şi în care am ascultat un program de optsprezece 
lucrări (dintre care multe în primă audiție publică). 

Dirijind cu gesturi simple și lipsite de emiază, dar fa 
miliare coriștilor, Gh. Danga a ridicat arta interpretativă 
a Corului Radio la o treaptă superioară. Ne depărtăm 
din ce în ce mai mult de anii cînd acest cor executa 
atit de des valuri şi contraste de nuanţe ca şi tempo-uri 
de „virtuozitate“, de dragul unor „efecte“ lipsite de ex- 
presie şi emotivitate, 

Din programul executat subliniem, în primul rînd, o 


valoroasă creație a lui Sigismund Toduţa, „Doină şi joc“, 
prelucrare pe melodii culese în comuna Măguri-Cluj, în 
care am apreciat o armonie, pe alocuri destul de îndrăz- 
ncață, ca și meşteşugul contrapunctului, ce se face simţit 
în partea Il-a (Poco allegro). 

De aceeaşi valoare socotim şi „Suita a I-a corală din 
Țara Ouașului“ de Dariu Pop. Compozitorul utilizează şi 
dă o înaltă preţuire folclorului local. Ambele piese au fost 
executate cu însufleţire de cor şi cu stil adecvat, în 
partea de solo, de mezzo-soprana Virginia Bolea. 

Pentru melodiile lor frumoase şi accesibile şi pentru 
armonia lor simplă au plăcut: „leşi mîndruţo la portiță“ 
(cîntec popular), prelucrare de Ion Vasilescu, „Cîntec de 
leagăn“ de I. Morozov şi „Fata de tătar“ de E. Lerescu 
— în care vocile femeieşti au cîntat cu multă gingăşie 
— ca şi vechea şi minunata melodie „Rodica“, armoni- 
zată pentru cor de Ion. D. Chirescu. Respectînd intona- 
ţia tradițional-populară, dirijorul a dat o interpretare 
justă acestei prelucrări. 

Corul bărbătesc a executat cu mlădiere în voce şi dic- 
țiune „Rea de plată“, o compoziţie de tinereţe a lui Gh. 
Danga, apreciată de public, „Cînt nautic“ de I. Ekert şi 
„Corul vînătorilor“ din opera „Freischiitz“ de Weber, care 
s-a bucurat de o execuție ireproşabilă — îndeosebi ca 
ritm şi nuanţă. 

Succes deosebit a avut și „Humoreska“ de Dvorak, 
(melodie pentru vioară şi pian), aranjată pentru cor de 
Gh. Danga, în care vocile imită sonoritatea coardetor, 
chiar în „pizzicato“. 

Ne permitem însă a sugera ca tema principală, cîntată 
de soprane, să fie executată mai rar; a doua temă (no- 
tată „melodia“), expusă de tenori în terţe, să fie cîntată 
cu mai multă căldură iar a treia (în fa diez major şi re 
diez minor), începută de tenori reluată de soprane, con- 
tinuată de alte şi terminată de başi, deși trece din voce 
în voce, trebuie să aibă o perfectă continuitate a liniei 
melodice. 

Programul a mai cuprins: „Scedrik“, cîntec glumeţ 
ucrainean de N. Leontovici, în care am apreciat buna rea- 
lizare a unui ostinato continuu, pe un motiv format din 
patru note, apoi „Seara“ de Z. Kodaly, piesă de înaltă 
măiestrie armonică şi polilonică (solistă Geta Marinide) 
în care ansamblul, divizat pînă la opt şi zece voci, a 
emoţionat prin sonoritatea sa generoasă, excepționalul 
„Prometeu“ de S. Taneev, unde, datorită bunei execuţii, 
am apreciat nu numai legătura structurală dintre textul 
literar şi muzică, forma ireproşabilă a lucrării dar și o 
bună tehnică a utilizării, de către dirijor, a planurilor 
sonore, într-o interesantă „lugă“. Am mai ascultat „An- 
cearul“, o mică dar mișcătoare baladă de A. Arensky, 
„Bujorelul“, un cîntec de Fr. Hermes, „Idila bihoreană“ 
de Sabin Drăgoi și trei fragmente din „Marea Messă“ de 
Mozart. 

S-ar fi cuvenit evitate unele întreruperi în linia melo- 
diei, necerute de textul muzical sau literar, nici de nece- 
sitatea frazei sau a respirației (ca de ex. în „Fata de 
tătar“, „căci Ilmie... iubeşte“; sau în „Idila bihoreană“ : 
„să se sature de... lume“). 

Alexandru Șumski a acompaniat la pian cu modestie 
şi discreţie iar la orgă, din ce în ce mai apreciat de pu- 
blicul bucureștean, a interpretat Helmuth Plattner. 


AL. COLFESCU 


Ansamblul U.T.M. 


la împlinirea a zece ani 


de activitate 


Din brigada de tineri amatori care păşind în anul 
1946 să cucerească laurii artei pe mici scene improvi- 
zate, simbolic împodobite de semeția cîtorva drapele 
de culoarea purpurei, iată-ne, mai tîrziu cu 10 ani, 
în fața unui colectiv artistic ajuns la maturitate, deși 
principala mîndrie a membrilor săi rezidă în tinerețea 
lor. Pe parcursul acestei decade, Ansamblul artistic al 

Uniunii Tineretului Muncitor a crescut şi s-a dezvoltat 
cu adevărat surprinzător. In ciuda lipsei de experienţă, 
în ciuda faptului că activitatea artistică nu se ducea 
cu intensitatea unei profesiuni, ci în orele de seară, 
după ce tinerii muncitori, studenţi, funcționari sau elevi 
sfîrșiseră ocupațiile lor zilnice, ansamblul a izbutit să 
depășească destul de curind faza amatoare, prezen- 
tîndu-se la un nivel corespunzător formațiilor de spe- 
cialitate. Mărturie a acestei reuşite sînt nu numai 
repetatele premii obținute în cadrul unor serioase între- 
ceri internaţionale; nu numai succesele repurtate pe 
estradele de peste hotare ci și elogiile unor critici pre- 
tențioşi, ale căror aprecieri le-am găsit înserate în re- 
marcabilul caiet festiv publicat cu prilejul sărbătoririi 
acestei decade. 

De pildă Jean Roire, secretarul general al Federaţiei 
muzicale populare franceze scria cu prilejul vizitei sale 
în București (1953): „Ca membru al Juriului Interna- 
tional de coruri am cinstea și bucuria să ascult ansam- 
blurile vocale ale diferitelor țări. În momentul în care 
scriu aceste note am ascultat tocmai admirabilul An- 
samblu al Tineretului Muncitor din Romiînia. În afară 
de ceea ce poate fi spus cu privire la excepţionala cali- 
tate tehnică și vocală a acestui ansamblu, ce ai putea 
adăuga dacă nu aceea că el cîntă la unison cu marele 
popor romîn, că e ca și el generos și vesel și traduce 
cu o mare noblețe și artă speranţa, voința de fericire, 
mersul înainte, dorința fierbinte de Pace a poporului 
romîn, pe care noi francezii îl iubim ca pe un frate“. 
Iar criticul muzical Memdouh Ali Zoltan din Cairo no- 
tează că „...a lost minunat acest spectacol oferit de 
delegaţia romînească, plină de căldură şi armonie, de 
asemenea jocuriie rominești. Spectacolul tineretului ro- 
mîn mi-a prilejuit o adevărată destindere sufletească“. 
Și, în adevăr, trăsăturile cele mai însemnate ale artei 
interpretative a ansamblului, spontaneitatea, prospeţimea 
și sinceritatea sint capabile să producă acea bună dispo- 
ziție despre care vorbea criticul egiptean! 

Ansamblul este alcătuit în momentul de față din 4 
colective distincte: corul, colectivul de dansuri, orches- 
tra de muzică populară şi orchestra de acompaniament, 
la care se adaugă un grup de soliști. Printre aceştia 
cităm pe Blanche Adelstein (tînăra cîntăreață care a 
obținut pe lîngă premiul din cadrul concursului int - 
național al Festivalului de la Varşovia şi o distincție ~e 
frunte la concursul de la Geneva 1955), pe Valentin 
Loghin, Damian Luca, Nicolae Crăciunescu, Ion Pătu- 
rică, Elena Simionescu, Dumitru Constantin. 

Am asistat cu prilejul sărbătoririi a 10 ani de la 
înființarea Ansamblului la un spectacol festiv, care s-a 
desfășurat sub semnul distincţiilor pe care Comitetul 
Central U.T.M. şi Președinția Consiliului de Miniștri le-a 
conferit cu acest prilej. Desigur că momentul cel mai 
impresionant a fost decernarea titlului de artist emerit 
lui Marin Constantin, dirijorul principal al corului, care 
a primit astiel misiunea grea dar frumoasă de a se 
situa printre primii interpreţi ai ţării. 

Deși programul nu a avut durata unui spectacol nor- 
mal și deci nici varietatea mai concludentă în acest 
caz, totuși elementele esențiale care caracterizează spe- 
cificul ansamblului s-au desprins ca limpezime. 

Corul posedă o tehnică vocală avansată şi chiar dacă 
unele partide nu au încă suficientă omogenitate solis- 
tică, ansamblul este închegat, sună unitar. 

Demne de remarcat sînt precizia intonației şi dicțiu- 
nea, pietre de temelie ale unei bune interpretări corale. 
Repertoriul corului se axează în cea mai mare parte, 
cum este și firesc, pe cîntece de tineret și cîntece popu- 
lare sau în stil popular scrise de compozitorii noştri. 
Dacă executind aceste piese corul îndeplineşte misiunea 
sa artistic-agitatorică, nu de mai puţină însemnătate 
sînt lucrările clasice capabile să dezvolte cultura muzi- 
cală a tinerilor interpreţi şi a spectatorilor. De aceea, 
alături de „Suita din cîntecele tineretului lumii“ de Vio- 
rel Doboș, interpretată în mai multe limbi cu aceeași 
uşurinţă şi convingere şi pitoreasca „Suită de cîntece 
bănăţene“ de Nicolae Ursu, am ascultat cu plăcere fer- 
mecătorul madrigal al lui Orlando di Lassus „Matona 
mia cara“ şi „Cîntecul stringerii recoltei“ din „Cava- 
leria rusticană“ de Mascagni. Credem că datorită posi- 

bilităților corului, există toate premisele ca repertoriul 
să fie lărgit și în domeniul muzicii clasice cu piese de 
valoare cît mai autentică. In calitatea sa de dirijor 
principal al corului, tînărul artist emerit Marin Constan- 
tin a dovedit calități dintre cele mai prețioase: gestică 
clară şi promptă, autoritate, stăpinire deplină a parti- 
turii. Tinerii săi corişti sînt însă atît de receptivi încît 
exigența sa crescîndă, mai ales sub raportul interiori- 
zării expresivităţii, ar duce la rezultate și mai bune de- 
cît pînă acum. 

La conducerea încercată a lui Ionel Budişteanu — 
dirijorul orchestrei de muzică populară — corul a ciș- 
tigat noi calităţi: dinamismul și verva cuceritoare. Ni 
se pare foarte valabilă această formă de prezentare a 
folclorului (cor mixt și orchestră de muzică populară). 


Cele două cîntece interpretate cu concursul Angelei 
Moldovan — cîntăreață plină de temperament şi sensi- 
bilitate muzicală — au încheiat programul în ovații pe 


deplin justificate. 

Nu putem sfirşi fără a menţiona măcar în treacăt 
contribuţia la spectacol a colectivului de dansuri (admi- 
rabil instruit de maestra de balet Aurelia Săuţeanu), 
din repertoriul căruia remarcăm acel poetic și totodată 
atit de plin de viaţă : „Joc de iarnă din Năsăud“. Deși 
programul limitat nu ne-a oferit decît „mostre“, am în- 
teles de ce acest colectiv este pretutindeni de lăudat. Am 
urmărit şi virtuozitatea solistului la țambal Jane Ciuciu 
Marinescu, ca și măiestria surprinzătoare a orchestrei 
populare. Din păcate, piesele interpretate de solișştii 
ansamblului nu au fost prea concludente pentru calită- 
țile pe care le cunoaștem la unii din ei și le bănuim la 
alții. 

In acea după-masă sărbătorească s-au făcut multe 
urări Ansamblului, astfel încît nu putem dori decît îm- 
plinirea lor. 

Dar pe drumul nelimitat al victoriilor proiectate se 
întrevede încă de pe acum un succes pînă la care suișul 
nu va fi ușor: „Festivalul de la Moscova“. 

A B. 


Recital de lieduri germane 


Soprana Rose Dampi a prezentat la 25 ianuarie a. c. 
în sala Dalles un program reprezentativ al liedului ger- 
man, alcătuit cu grijă și pricepere. 

Pe parcursul celor douăzeci de lieduri executate am 
apreciat nu numai o voce plăcută, cu un timbru clar și 
catilelat, egală şi unitară în toată extensiunea ei, dar — 
mai cu seamă — deosebita muzicalitate şi puterea de ex- 
presie a cîntăreței, ceea ce în lied este cerință esenţială. 

Datorită unei munci stăruitoare şi unui studiu serios, 
Rose Dampf a reuşit să imprime, în bună parte, inter- 
pretărilor sale, amprenta stilului epocii respective şi a 
caracteristicilor compozitorilor înfățişaţi, prilejuind audi- 
torilor urmărirea etapelor mai de seamă din evoluţia lie- 
dului german, de la Haendel pînă la Richard Strauss. 
Ne-am fi bucurat totuși, și mai mult, dacă în program 
s-ar fi aflat şi un compozitor german din zilele noastre. 

Artista a cîntat în limba italiană cu voce, aparent li- 
niștită, dar cu tristeţe și melancolie „Inima mea“ de 
Haendel și „Il voi iubi“ de Mozart. 

Incepînd cu Schubert, din care a executat „Zvon de 
primăvară“, „De dragoste“, „Risul și plinsul“ şi „E a 
mea!“ Rose Dampf a cîntat restul recitalului în limba 
germană, cu o dicțiune perfect inteligibilă şi cu o frază 
ireproşabilă. Este de subliniat șuvoiul de voce curgător 
din „Zvon de primăvară“, contrastele realizate în „Rîs 
şi plîns“, şi, cu deosebire, însullețirea din „E a mea!“ 

Din creația lui Schumann, în care interpreta se simte 
mai în largul său,am ascultat: „Cîntecul miresei“, „Tran- 
dafiraşul“, „Mireasa soldatului“ şi „Gîndăcelul“. 

Cu multă comunicativitate au fost redate liedurile lui 
Brahms, „Iubire veche“, „Spune, copile“, „Privighetoa- 
rea“ şi „Fata glumeşte“, unde sînt de subliniat larga 
respirație și intensa pasiune din penultimul lied, ca şi 
dezinvoltura și naturalețea din ultimul. 

In liedurile lui Hugo Wolf am prețuit varietatea de 
sentimente și de coloriț din „Noapte și vis“, interpretarea 


dată liedului „Fata părăsită“ (mai ales la început, unde 
a impresionat vocea stinsă, sfişiată de durere), ca și 
vioiciunea și umorul din „Șoricelul“. 

Recitalul s-a încheiat cu trei lieduri de Richard Strauss : 
„De ce întirzii?“, în care Rose Dampf, trăind ne- 
liniștea așteptării a folosit cu larghețe bogatele sale re- 
surse vocale şi interpretative, „Toate gindurile mele“, 
executat cu voce mlădioasă şi drăgălăşenie şi minunata 
„Serenadă“. Credem că paleta de expresie şi culori a 
cintăreței s-ar îmbogăți simţitor dacă ar folosi mai multe 
nuanțe în registrul înalt. 


De asemenea, sîntem convinşi că gesturile şi mişcă- 
rile, oarecum exagerate şi vădit studiate, care însoțesc 
unele lieduri (şi care denotă o înclinare a artistei pen- 
tru scena operei sau operetei), nu adaugă nimic în plus 


la succesul valoroaselor sale realizări ci, dimpotrivă, 
contravin unei bune tradiții care cere — în asemenea 
manifestări artistice — o ţinută cît mai sobră. 


Relevăm aportul lăudabil adus de pianistul Radu Dră- 
gan, care prin muzicalitatea sa şi prin unitatea structu- 
rală realizată între pian și voce a participat, într-o egală 
măsură, la reuşita acestui recital. 

AL. A, C. 


ACTIVITATEA MLIZICALĂ ÎN ȚARĂ 


LA IAŞI 
Traviata în interpretarea artiştilor ieșeni 


Cu deschiderea Operei de stat din lași, viața muzicală a 
orașului s-a îmbogăţit substanţial. O efervescenţă neobișnuită 
a cuprins acest tărim : mai mulți artiști și mai mulţi ascultă- 
tori, interes și emulaţie, preocupări și planuri. Roadele se văd 
şi se vor vedea. 

Opera s-a integrat atit de firesc în viața de toate zilele a 
orașului, încît este cert că a umplut un gol. Comentariile cu- 
prind cercuri largi, gustul se extinde. Deși abia la primii pași, 
opera iși are lumea ei de credincioși. 

După succesul elar din Tosca, Traviata confirmă, şi nu era 
ușor, realizările pozitive ale Operei de stat. 

De pe poziţia estetică înaintată, potrivit căreia arta este un 
mod de a oglindi realitatea, opera ca realizare melo-scenică 
ridică unele probleme greu de rezolvat. Construită pe o dublă 


convenţie — a jocului scenic și a vorbirii cintate — opera 
cere abilitatea și talentul de a sări de aici în viaţă. Dacă se 
adaugă stingăciile textului — cum este cazul şi la Traviata — 


dificultățile se adună. 

Conflictul de la baza dramei este destul de puternic. 

Nu vom face însă din întreaga dramă un pretext pentru a 
gusta citeva arii, pe drept celebre. Creșterea continuă a ten- 
siunii sufletești poate antrena auditorul. Tema este nobilă şi 
simpatia ascultătorilor dinainte ciștigată : să-i deschidem doar 
porţile. 

Aceasta este interpretarea lui Toscanini : el smulge fiecărui 
moment întreaga lui semnificație dramatică și-l aruncă în sală, 
plin de sevă. Nu există act indiferent: fiecare frază lovește. 
Numai așa poţi ignora fardul și decorul, aria de bravură și 
bagheta dirijorului, și să simţi direct omul şi pulsaţiile lui. 

Marele merit al înfăptuirii de la Iaşi este de a se mișca 
pe această linie. lar din cei care au colaborat la aceasta, ma- 
rele merit revine sopranei Ella Urmă, care a interpretat rolul 
Violettei cu o forță dramatică remarcabilă. Ea a ințeles tra- 
gedia umană și socială a Violettei și, ceea ce este mai impor- 


tant, a ştiut să o facă trăită cu o cizelare a gesturilor şi o nu-. 


anțare a vocii, care denotă măiestrie artistică. Fiecare gest, 
fiecare notă cade configurat, creînd ambianța necesară. Îna- 
intăm în dramă uncînd treptele unui arescendo continuu şi 
penfect. 

Cea de-a doua interpretă a Violettei, Victoria Herghelegiu, 
nu este mai puţin talentată. Ea s-a integrat în dramă la fel de 
bine: cu un joc mai puţin stăpinit, dar cu spontaneitate și 
elan. 

Faţă de această mpentormanţă, tenorii — Bucur Negrea și 
Panait Orășanu — contrastează în mod negativ. Primul cîntă, 
dar nu se aude; celălalt se aude, dar nu „cîntă”. Afară de 
aceasta, joc nesemnificativ. Dacă în încheierea dramei te sur- 
prinde faptul că Alfredo reapare lingă tiubita abandonată, în- 
seamnă că artistul n-a știut să-și facă de la inceput simțită 
pasiunea. De altfel, ambii susceptibili de progres, ceea ce s-a 
și constatat în parte. 

Rolul lui Georges Germont este susținut de baritonii Iulian 
Bădulescu și Ştefan Vasile; primul cu o voce mai pură şi 
frumos rezonantă, celălalt mai patetic. Ambii sprijină efectiv 
desfășurarea dramei. 


Muzica lui Verdi se recomandă singură, ceea ce nu înseamnă 
că dirijorul nu are ce face. Grigore losub, tînăr și talentat, a 
izbutit mai mult decit se cere — dirijind fără partitură — și 


Soprana Ella Urmă (Violeta) şi tenorul Traian Uilecan 
(Alfredo) într-o scenă din actul I. 


totodată mai puţin — lăsînd să fluctueze unele amănunte. 
Momente bine închegate alternează cu faze neclare. În con- 
cepţia de ansamblu se cere mai mult voința de a impune o 
linie. 

Şi alţi valoroși tineri dau un concurs substanţial: Dumitru 
Tăbăcaru, regizor, și Emil Chivu, dirijorul corului. Masa co- 
rală intervine corect, nuanţat, echilibrat. Ea se mișcă pe scenă 
din ce în ce mai firesc. Spiritul de echipă care a însufleţit pe 
toți participanţii a constituit un factor principal în obținerea 
succesului. 

Vom mai sublinia că se constată progrese apreciabile și con- 
tinue de la premieră incoace, ceea ce este de bun augur. Spec- 
tacolul nu este numai reuşit, dar și promiţător de noi succese. 


Solişti şi dirijori la Filarmonica locală 


În faza actuală, la filarmonicile din ţară continuă să se ex- 
perimenteze. Şi nu știm de ce. Perioada încercărilor a trecut, 
exigența auditorului a crescut. Îşi închipuie unii că ceea ce 
capitala nu primește, poate circula în țară. Eroare gravă, care 
face ca, pe de o parte, formaţiile orchestrale din provincie șă 
nu-şi poată ridica nivelul artistic, şi, pe de altă parte, ca sălile 
de concert să nu fie totdeauna pline. Experienţe, desigur, tre- 
buie făcute undeva ; dar să nu se facă in sala de concert pu- 
blic. La pupitrul Filarmonicii din laşi s-au perindat maeștri 
ca George Enescu și George Georgescu, Constantin Silvestri 
şi Theodor Rogalski. Orchestra a cîştigat, gustul public s-a 
șlefuit. Dar dirijează și unii şefi de orchestră mai puțin expe- 
rimentaţi ca: Ury Schmidt (concertul din 25 ianuarie) — di- 
rijor la Filarmonica de stat din Galaţi. 

Nicolae Vurpăreanu (concertul din 4 ianuarie) cel puțin 
simte și distinge. În vădit progres, el se mişcă mai detașat; 
îi lipsește încă forţa care transfigurează. 

Conducătorul de orchestră este beneficiarul, dar și victima 
temperamentului său. Temperamentul poate adăuga avint, dar 
şi asprime, precipitare. Este o constatare valabilă pentru ti- 
nerele talente ca Theodor Avitahl și Mircea Cristescu. Mircea 
Cristescu (concertul din 11 ianuarie) se remarcă printr-o sensi- 

bilitate muzicală de bună calitate, înţelegere fină şi elan. Dar 
pe cealaltă față a firii sale stă scris nervi, fugă. În simfonia 
nr. 40 de Mozart s-au simţit asperităţi, născute din exagerarea 
nuanţelor, a dinamicii. 

Theodor Avitahl (concertul din 20 ianuarie), este stăpin pe 
meşteşugul dirijoral. Slăbiciunea sa o formează însă trecerile 
din piano în forte, cînd intervine totdeauna cu violență, crejind 
adevărate cataclisme muzicale. În muzica lui Mozart — de astă 
dată simfonia Jupiter — fiecare frază își are nuanţa ei psiho- 
logică ; cu o formulă unică, relieful se pierde. 

O concepţie dirijorală — fenomen mai rar — s-a putut ob- 
serva la prof. D. D. Botez, artist emerit al R.P.R. (concertul 
coral din 18 februarie). Acesta realizează adevărate basorelie- 
furi muzicale, imagini statice, dar fin conturate și bogat nuan- 
tate. Procedeul, deși nu convine oricărei piese, este în general 
potrivit corurilor mici cu fond liric. „La fereastră spre livadă” 
de Achim Stoia — excelent construită — a apărut frumos 
sculptată. 

Corul filarmonicii este o formație în plin progres. El räs- 
punde la solicitări și continuă să-și netezească asperitățile şi să 
se uniformizeze ca sonoritate totală. 

Orchestra ridică încă probleme de care ne vom ocupa altă 
dată. 

În această lună, Filarmonica s-a bucurat de prezenţa unor 


solişti valoroşi — fără nici o excepţie. Este un fapt îmbucu- 
rător, fiindcă şi în acest domeniu s-a experimentat excesiv. 
Iudith Molnar la pian — această mare speranță — Ştefan 


Gheorghiu, Gaby Grubea și Mihai Constantinescu la violină, 
ne-au satisfăcut, 

Am dori însă să-i auzim și în alt repertoriu decit cel cu care 
ne-am obişnuit de ani de zile. În general se remarcă în pro- 
gramele Filarmonicii o cumințenie nedezminţită : de la Mozart 
la Brahms și înapoi. Auditorul trebuie pregătit treptat şi înte- 
ligent pentru gustarea și a altor compozitori și lucrări. Aceasta 
înseamnă că noua piesă trebuie prezentată de interpretul auto- 
rizat. leşenii preţuiesc pe Brahms mai ales după imaginea ar- 
tistică făurită de maestrul Georgescu, 

MARTIN SEVER 


LA SIBIU 


Un an de activitate 


a cenaclului compozitorilor 


De a organizairea cenaclului nostru în urma vizitei 
Comducerii Uniunii Compozitorilor, s-au ţinut 25 ședințe 
de lucru. Dat fiind faptul că mulţi din membrii cenaclu- 
lui sânt profesori, că cei mai mulți sint și dirijori de co- 
wuni sindicale, ca și faptul că o bună parte din ei au fă- 
cut parte din comisiile de concurs ale celui de-al IV-lea 
concurs al echipelor artistice de amatori precum și ale 
conoursului căminelor culturale, toate acestea au reclamat 
mult timp celor mai mulţi membri ai cenaclului, făcînd ca 
activitatea lor creatoare să se mesimtă. 

Cu toate acestea, s-au ascultat și discutat 34 lucrări de 
aproape toate genurile: muzică simfonică, muzică de ca- 
meră, cîntece de masă, muzică uşoară și prelucrări ce 
folclor. Aproape toți membrii cenaclului au prezentat Ju- 
chăr, unele din aceste lucrări au primit între timp con- 
firmamea valorii artistice în viața moastră muzicală. A'st- 
fel, „Purtata fetelor“ din Suita pentru orchestră de instru- 
mente populare de Cornel Aron a fost publicată în revista 
„Cultuma Poporului”, dar ou suita „Nunta ciobänească"' 
de Gheorghe Şoima, corul Căminului Cultural din comuna 
Rășinani a obținut premiul III în faza finală a celui de-al 
IV-lea concuns al echipelor artistice de amatori ale că- 
minelor cubtumale. De asemenea, în faza finală a celui de-ai 
IV-lea concurs, conul sindicatului muncitorilor din învă= 
țământ — Sibiu, care a primit titlul de laureat, a executat 
prelucrarea de folclor „la semănat” de (Cornel Arion. 

În faza regională a concursului, tinut în Oraşul Stalin, 
codurile sindicale din Sibiu au executat um însemnat mu- 
mär de compoziţii originale și prelucräri 'de folclor ale 
comipozitomilor sibieni. Astfel au executat: „„Cinitec pentru 
Republică“ de Ilie Miku, „Ca la Rășinari' de Gheorghe 
Şoima, „Sus muncitori” şi „U häi bade“ de Iorgu Sandu, 
„Stimmt an ein neues Lied“ de Henry Selbing şi două 
cîntece maghiare de Dionisie “Szabo. 

Cenaclul a primit şi un prețios ajutor din partea Filar- 

monicii de Stat, care a executat în concerte publice unele 
Juoriări simfonice ca „Andante și Scherzo“ de Gh. Şoima 
și două suite pe motive momineşti de Romul Millea. Pen- 
tru ca membrii cenaclului să capete o idee mai clară asu- 
pna valorii amitistice a lucrărilor prezentate, ei au asistat la 
repetițiile corului învăţămintului, unde se studiau o pante 
din ele, după care urmau discuţii în ședințele cenaclului. 

Tot în acest scop, membrii cenadhului s-au deplasat în 
comuna Rășinari pentru a auzi în wepetiție suita „Nunta 
ciobănească * de Gheorghe $oima. Şcoala Populară de Artă 
din Sibiu a sprijinit activitatea cenaclului punindu-i la 
dispoziție o sală pentru ședințe, iar de cite ori a fost 
nevoie de audierea la pian a lucrărilor compozitorilor, a 
participat cite o profesoară de pian. Borger Gustav, pro- 
fesor de canto la Şcoala Populară de Artà din Sibiu, a 
prezentat cenaclului luorarea de “muzicologie : „Reflexologia 
în semviloiul studiului de canto“, tiratimd despre aplicarea 
științei pavloviste pentru găsirea poziţiei optime a apara- 
tului vocal da emiterea sunetului. Fiind vorba de un studiu 
de specialitate, la această ședință au fost invitați profe- 
sorii de canto ai Şcolii Populane de Artă. 

În ședințele cenaclului au mai prezentat I. Stănescu 
piese die muzică ușoară, Brukenthal Solomon muzică pen- 
tru brigadă, I. Sandu un cîntec pentru două voci şi pian, 
Ilie Micu, directorul Școlii Populare de Artă din Sibiu, 
un cîntec de leagăn. 

Discuţiile purtate în şedinţele cenaclului au lămurit mul- 
te probleme, ca de exemplu: dezvoltarea și variaţia umei 
teme la pian, combinarea diferitelor instrumente în or- 
chestră, tratarea vocii de tenor în compoziţiile corale etc. 

Sperăm că în al doilea an de activitate a cenaclului, 
pe baza experienței căpătate, oreația compozitorilor sibieni 
va fi mult mai rodnică, pentru a îmbogăţi și mai mult re- 
pertadiull coral, gen în care pînă în prezent s-a lucrat cu 


succes. 
I. SANDU 


LA CRAIOVA 


Turneul Ansamblului artistic de Stat 


„N. Bălcescu” 


Se poate afirma că turneul întreprins de către Ansam- 
bhul Amtistic de Stat „N. Bălcescu“ între 25 moiembrie şi 
23 decembrie 1956, a corespuns în bună măsură exigen- 
telor ; succesul în umele localități a fost așa de mame încît 
Ansamblul a fost nevoit să repete spectacolele. Pe alocuri 
Ansamblul, s-a manifestat în faţa a mii de spectatori, oum 
a fost da Timișoara, Satu-Mare și în centrul muncitoresc 
din Stei. Ansamblul s-a deplasat cu um efectiv de 130 per- 
soane, avînd formații de cor și orchestră, solişti şi taraf, 
precum şi o echipă de dansatori. 

Traseul turneului a cuprins atit centre ale vieţii cul- 
tunale ca Timișoara, Cluj, Arad, Lugoj, Alba-Iulia, cît şi 
centre muncitoreşti ca Reșița, Stei, Băița, Nucet, Simeria, 


Cimpia Turzii, precum şi alte localităţi ca Deva, Baia- 
Mare, Satu-Mare, Salonta, Radna, Haţeg, Făget, Caran- 
sebeş. 


Autorităţile locale au sprijinit turneul Ansamblului! nos- 
tru. Subliniem ca pozitiv concunsul dat de organele C.F.R., 
came au contribuit la asigurarea transportului în bune 
condiţii. 

La alcătuirea programului s-a pus accentul pe valorifi- 
carea creației amtistice regionale, făcînd cunoscut folclorul 
oltenesc regiunilor din Ardeal și Banat. Astfel s-au prezen- 
tat conuri acompaniate de orchestră „Steagul Partidului“ 
de Matei Socor, „Cintec pentru Patria moastră iubită" 
de L. Profeta, „Valurile Amnurului” de Socolov, „Valurile 
Dunării“ de Ivanovici, ,Secerişul“ de Dunaewvschi, coruri 
a capela: „Alunelul oltenesc“ de N. Lungu, „Hora cu 
stripături” de V. Ionescu Pașcani, „Cintec ciobănesc din 
Oltenia“ de P. Severin și „Fire-ai să fii, măi băiete“ în 
prelucrarea tinărului compozitor craiovean Victor Popescu. 

S-au bucurat de succes, în special, cele 3 coruri — pre- 
lucrări din foldlorul regional oltemese, scrise cu meșteșug, 
interesante mai ales prin problemele de ritm. Vechiul vals 
rusesc „Valurile Amurului” alcătuit de M. Kiuss, prelu 
crat pentru cor de Socolov, a oferit atit dirijorului Mihail 


Bircă câ şi corului posibilitatea de a-şi pune în valoare 
calitățile. Această piesă a fost fcântată cu o precizie şi o 
agenime ce mu exclude lirismul delicat al părţilor canta- 
bile. Ataunlile sigure, contrastul viu de nuanţe, conturul 
frazelor, au conlucrat să dea bucăţilor o intenpretare crea- 
toare pentru care atit corul cît și dirijorul merită elogii. 

M. Bincă s-a dovedit și de data akeasta a fi un mMuzi- 
cian matur, un temperament dinamic, înzestrat cu sensi- 
bilitate și siguranță în mişcäni, dealizînd omogenitate între 


compartimente şi precizie în atac. Gestica sa e energică, 
directă. 

Taraful Ansamblului a intenpretat cu măiestrie muzică 
populară oltenească printre care „Hora la Tismana” şi 
„Sirba de da Stroești. 

Şi-au dat concursu} solişti: Maria Velican, Zizi Lä- 


zărescu, Maria Vasile, şi Cornel Andrei. 


Au plăcut în mod deosebit debuturile soliștilor Tamarä 
Alexandru-Lesiinschi . şi Theodor Costin, care prin căldura 
vocii şi jocul ce scenă au ştiut să dea viaţă cântecelor: 
„Nu-i bai, „În gară la Leordeni“, „Hora de la Răşinari “ 
şi „M-a făcut mama oltean”. 

Dar Ansamblul şi-a cucerit interes prin formațiile co- 
regrafice pregătite cu exigență de către Maria Badea, di- 
rectoarea Ansamblului și Sigismund Seifent. Au fost pre- 
zentate : „Dansul din Oaș”, „Dans ucrainean” şi „Suită 
de jocuri oltenești“ (Rustemul, Trei păzeşte și Gleonul). 

Echipa de jocuri a oferi? puncte de atracţie atit prin 
eleganța și omogenitatea mișcărilor, cit şi prin jocul de 
scenă caracteristic fiecărui dans, vădind meșteșug şi su- 
plete. Au contribuit la weuşita Ansamblului dirijorul N. 
Teodorescu şi regizorul T. Costin. 

B. CHELARU 


Concurs naţional de creaţie în cinstea „Festivalului de la Moscova 


Pentru popularizarea în rîndurile tineretului şi oameni- 
lor muncii din ţara noastră a celui de-al Vl-lea Festival 
Mondial al Tineretului, scame va avea Joc anul acesta la 
Moscova, precum și pentru a asigura un număr de Ju- 
crări muzicale valoroase închinate tineretului cu care tara 
noastră să participe la 'Comcurisul Internaţional, ce va avea 
loc în cadrul Festivalului, Comitetul Central al UTM în 
colaborare cu Uniunea Compozitorilor şi Uniunea Srii- 
torilor din RPR iniţiază un concuns de creaţie muzicală. 

Tematica lucrărilor prezentate în acest concurs trebuie 
să cupiindă aspecte dim viața şi activitatea tineretului dim 
țara moastră şi a tineretului democrat din lumea întreagă, 
din lupta mpentţu pace şi prietenie între popoare, pentru 
un viitor fericit al omenirii. Conţinutul lucrărilor; trebuie 
să meleve fericitul prilej pe scame-l constituie festivalurile 
mondiale pentru tinerii lumii de a se cunoaşte, de a lega 
prietenii și de a-și stringe mîna în lupta pentru pace, 
libertate şi un trai mai bun, împotriva ațițătoniillor la răz- 
boi. Lucnările vor exprima hotănimea poporului nostru de 
a-și înzeci eforturile în opera măreață de construire a so- 
cialismului, ale vor 'oglindi optimismul, dragostea de viață, 
setea de învățătură şi frumos a tineretului dim patria noas- 
tră, hotărîrea tineretului de a-și da întreaga contributie Ja 
întădirea capacităţii de apărare a statului nostru, priete- 
nia dintre poporul nostru şi toate popoarele iubitoare de 
pace din lumea întreagă. 

La concursul național pot participa compozitori fără 
limită de vimstă, amatori şi profesionişti, cu lucrări axate 
pe tematica concursului enunțată mai sus. 


GENUL LUCRĂRILOR CE POT FI PREZENTATE 
ȘI PREMIILE. 


Pot fi prezentate la concurs lucrări vocale (corale cu 
şi fără acompaniament), piese de muzică ușoară și dis- 
tractivă, cintece în onoarea celui de-al VI-lea Festival 
Mondial, cîntece despre prietenia tinerilor dim lumea în- 
treagă, manmș în onoarea celei de-a treia “întilnimi spontive, 
amicale, internaționale, a tineretului, bhucrări de muzică de 
cameră (trio, cvartete, cvintete, piese înstnumentale şi Pu- 
crămi simfonice într-o singură pamte). Durata maximă la 
piesele instrumentale este 10’, da piesele simfonice 20", da 
muzică de cameră 15. 

Se vor aconda următoarele premii : 

a) Pentru lucrări vocale (cîntece, coruri, muzică usoară ): 
Premiul I 4.000 lei muzică — 4.000 lzi text; premiul II 

2.500 lei muzică — 2.500 lei text; premiul III 1.500 lei 
muzică — 1.500 dei text. 
b) Pentru lucrări de muzică 
Premiul I 8.000; premiul II 5.000; premiul III 4.000. 
c) Pentru lucrări simfonice într-o singură parte (uver- 
turi, piese concertante, poem “simionic) : 
Premiul I 10.000 ; premiul II 7.000; premiul III 5.000. 
d) Pentru <antată sau oratoriu, suită (durata maximă 
20): 
Premiul I 12.000 — 6.000; premiul II 9.000 — 4.500; 
premiul III 7.000 — 3.500. 


JURIUL. 


Lucrăsile prezentate pentru concurs vor fi examinate de 
un juriu în care vor intra compozitori, scriitori şi repre- 
zentanţi ai CC al UTM. Membrii juriului vor alege din 
mijloaul lor un președinte care va răspunde de întreaga 
activitate a juriului. 

Lucnärile pe care juriul le consideră valoroase vor fi exe- 
cutate pentru a oferi posibilitatea unei mai juste aprecieri 
a lor. După ultima ședință juriul va alcătui un proces- 
verbal care ibrebujie să conţină o informare asupra muncii 
juriului preoum și a valorii luorärilor prezentate la con- 
cuns. Juriul are dreptul de a modifica hasificarea şi cuan- 
tumul premiilor în limita sumei totale acomdate. 

CRITERII DE APRECIERE. 

Pentmu o cît mai justă apreciere a ducrärilor, juiniul va 
proceda în felul} urmäton : j 

Se va audia luararea concurentului, se va face disouția 
privitoare la valoarea ei, apoi fiecare membru al juriului 
își va exprima părerea lui în mod; secret prin nota de la 
1 da 20. Secretarul tehnic al juriului va caloula media ge- 
nerală a Juorärit 


de camerä : 


Juriul va avea în vedere oa luarările premiate : 
— să ooespundă tematicii concursului 
— să aibă texte valonoase 


— muzica să fie la nivelul artistic corespunzător. 

Nu vor fi luate în considerare lucrări vechi, publicate, 
difuzate sau prezentate la alte concursuri. 

Lucrările pentru concurs se primesc pînă la 1 mai 
1957 pe adresa Uniunii Compozitorilor din R.P.R, 
Calea Victoriei 141, cu menţiunea „Pentru concurs“. 

Juriul își va desfășura activitatea între 1 mai și 15 mai 
la sediul Uniunii Compozitorilor. 

Lucrările vor fi prezentate ou nume și adresă. 


Cu prilejul aniversării a 80 
de ani de la nașterea lui Pablo 
Casals au apărut în Elveţia 
noi lucrări despre marele mu- 
zician : Ernest Christen — 
Pablo Casals  (L'homme-Var- 
tiste) ; Peter Moeschlin şi A- 
lexander J. P. Seider — Ca- 
sals (în limba germană). 


Cunoscutul muzicolog ita- 
lian Fausto Torrefranca a in- 
cetat din viață anul trecut. 


Între 31 august și 7 septem- 
brie 1957 va avea loc la Bilt- 
hoven (Olanda) o „Săptămi- 
nă muzicală internațională“. 
Pentru concerte se pot trimite 
pînă la 15.111 lucrări ale com- 
pozitorilor născuți după 1.1. 
1920. 


Opera „Vulpea şireată" de 
Janacek a fost reprezentată la 
Opera Comică din Berlinul 
democrat. 


La „Metropolitan Opera“ a 
avut loc premiera operei „An- 
tigona“ de Carl Orff. 


La Harleem (Olanda) va 
avea loc al 7-lea concurs in- 
ternațional de  Împrovizaţii 
pentru orgă, în cadrul căruia 
este instituit și un premiu de 
compoziţie pentru o lucrare 
de 5—20 minute pentru or- 
gă cu 1—2 instrumente sau 
voci (termen de predare 15 
aprilie 1957). 


La „München (R.F. Ger- 
mană) a avut loc premiera 
operei „Hovanscina“ de Mu- 
sorgski. 


Mai mulţi compozitori au 
scris lucrări închinate memo- 
riei lui Mozart. Frank Martin 
(Elveţia) — Uvertură ; Man- 
fred Kelkel (Saar) — „Mișca- 
re“ pentru cvartet de coarde ; 
Federico Ghedini (Italia) — 

„Recitativ şi arie“; Boris 
Blacher (Germania) : „Meta- 
morfoze“ (pe teme de Mo- 
zart) ; Edmond Cigrang (Lu- 


xemburg) — „Piesă scurtă“ 
pentru coarde; Alfred Uh! 
(Austria) — „Mica serenadă“ 


pentru suflători şi contrabas ; 
Raymond  Chevreuille  (Bel- 
gia) — „Mică muzică pentru 
Mozart“ ; Lars-Erik Larsson 
(Suedia) — Concertino pen- 
tru clarinet şi orchestră; 
Jacques Ibert (Franța) — 
„Rondo“ pentru orchestră. 
După cum se ştie și com- 
pozitorul romin Dimitrie Cu- 
clin a compus o simfonie în 
memoria lui W. A. Mozari. 


Ultimul concert din cadrul 
festivalului de la Montreux 
a fost dirijat de Igor Stra- 
vinski, care a interpretat frag- 
mente din „Pasărea de foc”, 
noua versiune a baletului 
„Petrușka“ şi „Scherzo à la 
russe“. 


Între 20 mai și 25 iunie 
1957 va avea loc în Mexico 
cursul de dirijat al lui Igor 
Markeviich, 


La Liège a avut loc anul 
trecut un concurs de compozi- 
tie pentru cvartet de coarde. 
Laureaţii : Manfred Kelkel, 
Grazyna Bacewicz, Wolfred 
Josephs, Amedeo Borsari, Ge- 
za Frid. 


La Bolzano, la concursul 
internaţional de compoziție 
pentru pian Busoni au fost 
laureați: Leighton Kenneth, 
Bruno Bettinelli, Oldrich 
Frantisek Korte, Ben van der 
Meer, Alexandr Wladigherov. 


Editura B. Schott din 
Mainz a publicat recent ul- 
tima lucrare a lui Arnold 
Schönberg — „Psalmi mo- 


sat DOC 
derni — sub îngrijirea cu- 


noscutului muzician Rudolf 


Kolisch. 
e 


În cadrul unui concert de 
muzică de cameră care a avut 
loc la St. Gallen (Elveţia), 
pianista Madeleine Lipatti a 
interpretat, alături de violon- 
celistul Pierre Fournier, So- 
nata in fa major op. 99 de 
J. Brahms, amindoi repurtind 
un succes răsunător. 


Profesorul Kurt Thomas a 
fost numit cantorul bisericii 
Sf. Toma din Lipsca în urma 
decesului lui Giinther Ramin. 


[ 
Cu prilejul sărbătoririi bi- 
centenarului W. A. Mozart, 


orașul Salzburg a decernat 
„Marea medalie de aur — 
Mozart“ colectivului Filarmo- 
nicii din Viena. 


Celebrul dirijor Dimitri 
Mitropoulos a fost distins de 
curind cu medalia „Orieu de 
aur” a oraşului Mantua, 
distinctie ce se acordă inter- 
preților pentru realizări deo- 
sebite pe tărîmul muzicii de 
operă. 


Recent a fost reeditată în 
limba germană cartea lui Ko- 
dàly Zoltan despre „Muzica 
populară maghiară“. 

În editura Atlantis din Zü- 
rich a apărut cartea lui Hein- 
rich Strobel „Igor Stravin- 
sky“. Autorul incearcă să con- 


iureze personalitatea ċompó- 
zitorului pe baza unor date 
biografice şi analize muzi- 


cale. 
e 


În luna februarie va avea 
loc la teatrul naţional din 
Bratislava, premiera operei 
„Beg Bajazid” de compozito- 
rul slovac Jan Cikker. 


“Opera din Lipsca pregătește 
premiera  „„Condamnarea lui 
Lukullus“ de Paul Dessau, 
după textul dramei lui Ber- 
thold Brecht. 


Opera din Düsseldorf va 
prezenta în martie a. c. „Ca- 
zul Makropulos" de Leos Ja- 
nacek. 

o 


Profesorul Franz Kon- 
witschny a dirijat de curind 
un şir de concerte în R.P.F. 
Jugoslavia (la Lubliana, Za- 
greb și Belgrad). 


A apărut lista muzicienilor 
sovietici propuși în vederea 
decernării „Premiului Lenin“. 
Decernarea va avea loc la 22 
aprilie. Dintre candidaţi ci- 
tăm : compozitorii Prokofiev, 
Șostakovici, Babadjanian, 
Dankevici, Kara Karaev, Şa- 
porin, Zarin, interpreţii Ghi- 
lels, Richter, David Oistrach, 
K. Ivanov, E. Mravinski, ș.a. 


D. Şostacovici a terminat 
un ciclu de ,Cîntece spanio- 
le“. Ciclul este alcătuit din 
şase piese și a fost prezentat 
în primă audiție de Zara Do- 
luhanova. Lucrarea a apărut 
in 1956. ca supliment al re- 
vistei  „Sovetskaia muzica“. 


% 


La 15 februarie s-au împli- 
nit 100 de ani de la moartea 
lui M. I. Glinka. Cu acest 
prilej în toată Uniunea Sovie- 
tică, precum și peste hotare 
au avut loc manifestări artis- 
tice consacrate „părintelui 
muzicii ruse”. 


